محمد صلى ﷲ عليه و سلم – Page5– DhiSalafiyyah\nމުޙައްމަދު (صلى الله عليه وسلم) އަކީ ކޮން ބޭކަލެއް؟ 3\nމިނޫނަސް އެކަލޭގެފާނުގެ ނަމޫނާވަނީ އިންސާނީ ނަސްލުގެ މައްޗަށް ހުރިހާ ދާއިރާއެއްގައި ކުރި ހޯއްދަވާފައެވެ. ނުބަޔާއި ރަނގަޅު ވަކިކޮށް އޭގެ އިމާއި މިން ކަނޑައެޅުއްވިއެވެ. ޙަރާމާއި ހަލާލު ބުނެދެއްވާ ވިސްނޭނެ ފަދަ ގޮތަކަށް އޭގެ މިސާލު އުއްމަތަށް ބަޔާންކޮށްދެއްވިއެވެ. ރަސޫލާ (صلى الله عليه وسلم) ޙަދީޘް ކުރައްވައިފައިވެއެވެ. النُّعْمَانَ بْنَ بَشِيرٍ  يَقُولُ  : سَمِعْتُ رَسُولَ اللَّهِ  صَلَّى اللَّهُ عَلَيْهِ وَسَلَّمَ  يَقُولُ  ))الْحَلَالُ بَيِّنٌ وَالْحَرَامُ…\n28/08/2015 محمد صلى ﷲ عليه و سلم, ޝަޚްޞިއްޔަތުތައްއަލްއަޚް ޙަސަން ފައިޞަލް\n15/08/2015 محمد صلى ﷲ عليه و سلم, ޝަޚްޞިއްޔަތުތައްއަލްއަޚް ޙަސަން ފައިޞަލް\nމުޙައްމަދު (صلى الله عليه وسلم) އަކީ ކޮން ބޭކަލެއް؟ 1\nމަލާމާތާއި ފުރައްސާރައާއި ތުޙުމަތުގެ ދޫތަކުން އެބޭކަލެއްގެ އުޖާލާކަން ފަނޑު ނުކުރެވުނު އެންމެ އަލިގަދަ ޝަޚްޞިއްޔަތަކީ އަޅުގަނޑުމެންގެ މާތް ނަބިއްޔާ މުޙައްމަދު (صلى الله عليه وسلم) އެވެ.\n07/08/2015 محمد صلى ﷲ عليه و سلم, ޝަޚްޞިއްޔަތުތައްއަލްއަޚް ޙަސަން ފައިޞަލް\nމާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. قَالَ النَّبِيُّ صَلَّى اللَّهُ عَلَيْهِ وَسَلَّمَ: لَا يُؤْمِنُ أَحَدُكُمْ حَتَّى أَكُونَ أَحَبَّ إِلَيْهِ مِنْ وَالِدِهِ وَوَلَدِهِ وَالنَّاسِ أَجْمَعِينَ(متفق عليه)(1) ތަރުޖަމާޢީ: ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “ތިޔަބައިމީހުންގެ ތެރެއިން އެއްވެސް މީހަކު، ތިޔަބައިމީހުން މައިންބަފައިންނާއި އަދި ދަރިންނާއި އަދި ހުރިހާ މީސްތަކުންނަށްވުރެ ބޮޑަށް އެމީހެއްގެ ގާތުގައި އެންމެ ލޮބުވެތިވެގެންވާ މީހަކީ ތިމަންކަލޭގެފާނުކަމުގައި ވެއްޖައުމަށްދާންދެން އެއްވެސް މީހަކު އީމާންވެގެންވީ ކަމުގައި…\n03/06/2014 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު ޢަބްދުއްރަޙީމް ބިން މުޙައްމަދު\nالحمدلله. والصلاة والسلام على نبينا وقدوتنا محمد وآله وصحبه أجمعين، وبعد. އަބޫ އައްޔޫބުލް އަންޞާރީ ރަޟިޔަﷲ ޢަންހުމަސްދުވަހުގެ ރާސްތާއެއްގެ ދިގު ދަތުރެއްކުރައްވާފައި ޢުޤުބާ ބިން ޢާމިރު ރަޟިޔަﷲ ޢަންހު މިސްރުގެ ގަވަރުނަރުކަމުގައި ހުންނަވަނިކޮށް (މަދީނާއިން)ވަޑައިގަތެވެ. އަދި ދެންނެވިއެވެ. މާތްނަބިއްޔާ ޞައްލަﷲ ޢަލައިހި ވަސައްލަަމަގެ ކިބައިން މުސްލިމުންގެ ޢައިބު ފޮރުވުމާއި ބެހޭގޮތުން އައިސްފައިވާ ހަދީޘް ތިމަންކަލޭގެފާނަށް ކިޔައިދެއްވާށެވެ. މިހާރު އެޙަދީޘް އަޑުއެހި މީހުންގެ ތެރެއިން ތިމަންކަލޭގެފާނާއި އަދި ކަލޭގެފާނު މެނުވީ އެހެންމީހަކު ނެތެވެ. ޢުޤްބާ ބިން ޢާމިރު ރަޟިޔަﷲ ޢަންހު މި ޙަދީޘް ކިޔައިދެއްވުމުން އަބޫ ޢައްޔޫބުލް ޢަންޞާރީ…\n01/06/2014 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު ޢަބްދުއްރަޙީމް ބިން މުޙައްމަދު\nއޭ ﷲ ގެ މުއުމިނު އަޅާއެވެ. މި މާތް ނަބިއްޔާ ޞައްލަﷲ ޢަލައިހި ވަސައްލަމައަށް ކިޔަމަންތެރިވާ، ތަބާވާ މީހުންގެ ތެރެއިން ވާށެވެ. ކާފިރުންނަށް ވާގިވެރިނުވާށެވެ. އަދި ކިއެއްތަ ކާފިރުންނީ ޢާލަމްތަކުގެ ވެރި ﷲ އެބަޔަކުދެކެ ކޯފާއިސްކުރައްވާފައިވާ ބައެކެވެ. އެމީހުންނާ ވައްތަރުނުވާށެވެ. ހަމަކަށަވަރުންވެސް ބަޔަކާ ވައްތަރުވެގެންފި މީހަކު ވަނީ އެމީހުންގެ ތެރެއިންނެވެ. ތިބާގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށް، ތަބާވުމުންނާއި، ލޯބިވުމުންނާއި މުޝްރިކުންނާ ގުޅުންކެނޑުމުން، ނަޞްރުދޭށެވެ. ﷲ ތަޢާލާ އެއިލާހުގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށް…\n12/05/2014 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nއަދި ﷲ ތަޢާލާ ވަޙީކުރައްވާފައިވެއެވެ. يَا أَهْلَ الْكِتابِ قَدْ جاءَكُمْ رَسُولُنا يُبَيِّنُ لَكُمْ كَثِيرًا مِمَّا كُنْتُمْ تُخْفُونَ مِنَ الْكِتابِ وَيَعْفُوا عَنْ كَثِيرٍ قَدْ جاءَكُمْ مِنَ اللَّهِ نُورٌ وَكِتابٌ مُبِينٌ (15) يَهْدِي بِهِ اللَّهُ مَنِ اتَّبَعَ رِضْوانَهُ سُبُلَ السَّلامِ وَيُخْرِجُهُمْ مِنَ الظُّلُماتِ إِلَى النُّورِ بِإِذْنِهِ وَيَهْدِيهِمْ إِلى صِراطٍ مُسْتَقِيمٍ (16) [المائدة، الآيتان: 15، 16] މާނައީ: “އޭ ފޮތުގެ…\n05/05/2014 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nﷲ ތަޢާލާ އެކަލޭގެފާނު ފޮނުއްވާފައިވަނީ ޖިންނީންނާއި އިންސީންގެ ގާތަށެވެ. އެކަލޭގެފާނުގެ ރިސާލަތަކީ ޢާއްމު ރިސާލަތެކެވެ. އެކަލޭގެފާނަށްފަހުގައި އައު ނަބިއްޔަކު ނުވެއެވެ. ﷲ ތަޢާލާ ވަޙީކުރައްވާފައިވެއެވެ. ﴿قُلْ يَا أَيُّهَا النَّاسُ إِنِّي رَسُولُ اللَّـهِ إِلَيْكُمْ جَمِيعًا الَّذِي لَهُ مُلْكُ السَّمَاوَاتِ وَالْأَرْضِ ۖ لَا إِلَـٰهَ إِلَّا هُوَ يُحْيِي وَيُمِيتُ ۖ فَآمِنُوا بِاللَّـهِ وَرَسُولِهِ النَّبِيِّ الْأُمِّيِّ الَّذِي يُؤْمِنُ بِاللَّـهِ وَكَلِمَاتِهِ وَاتَّبِعُوهُ لَعَلَّكُمْ تَهْتَدُونَ﴾ [الأعراف 158] މާނައީ:…\n29/04/2014 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nމުސްލިމަކު ރަސޫލުﷲ ޞައްލަﷲ ޢަލައިހި ވަސައްލަމައަށް އެއްޗިހި ކިޔައިފިނަމަ އެމީހާ މުރުތައްދުވެއްޖެއެވެ. އަދި އަހަރެމެންގެ ކައިރީގައި (އެބަހީ ޙަންބަލީ މަޒުހަބުގައި) އެމީހާއަށް ތައުބާއެއް ނުވެއެވެ. ﷲ ސުބްޙާނަހޫ ވަތަޢާލާ ވަޙީކުރައްވާފައިވެއެވެ. ﴿قُلْ أَبِاللَّهِ وَآيَاتِهِ وَرَسُولِهِ كُنْتُمْ تَسْتَهْزِئُونَ لَا تَعْتَذِرُوا قَدْ كَفَرْتُمْ بَعْدَ إِيمَانِكُمْ ﴾ [التوبة :65-66 ] މާނައީ: “ކަލޭގެފާނު ވިދާޅުވާށެވެ! ތިޔަބައިމީހުން ތިޔަ މަލާމާތްކޮށް އުޅެނީ ﷲއަށާއި އެއިލާހުގެ އާޔަތްތަކަށާއި އެއިލާހުގެ ރަސޫލާއަށް ހެއްޔެވެ؟ ތިޔަބައިމީހުން ބަހަނާ ނުދައްކާށެވެ! ތިޔަބައިމީހުން…\n20/04/2014 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nއަހަރެމެން ރަސޫލުﷲ ޞައްލަﷲ ޢަލައިހި ވަސައްލަމަދެކެ ތެދުވެރި ލޯބިވާނަމަ އެކަލޭގެފާނަށް ނަޞްރުދޭނެއެވެ. އަދި އެކަލޭގެފާނަށް ޤަދަރުކޮށް އިޙްތިރާމުކުރާނެއެވެ. ﷲ ސުބްޙާނަހޫ ވަތަޢާލާ ވަޙީކުރައްވާފައިވެއެވެ. ﴿إِنَّا أَرْسَلْنَاكَ شَاهِداً وَمُبَشِّراً وَنَذِيراً (8) لِتُؤْمِنُوا بِاللَّهِ وَرَسُولِهِ وَتُعَزِّرُوهُ وَتُوَقِّرُوهُ(9)﴾ [ الفتح:8-9] މާނައީ: “ހަމަކަށަވަރުން، ތިމަންއިލާހު ކަލޭގެފާނު ފޮނުއްވީ ހެކިވަނިވި ބޭކަލަކު ކަމުގައްޔާއި (މުއުމިނުންނަށް) އުފާވެރިކަމުގެ ޚަބަރުދެއްވައި، (ކާފިރުންނަށް) ބިރުވެރިކަމުގެ ޚަބަރުދެއްވާ ބޭކަލަކު ކަމުގައެވެ. އެއީ ތިޔަބައިމީހުން ﷲއަށާއި، އެއިލާހުގެ ރަސޫލާއަށް އީމާންވުމަށްޓަކައެވެ. އަދި އެކަލޭގެފާނަށް ނަޞްރުވެރިވުމަށާއި…\n17/04/2014 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nރަސޫލުﷲ ޞައްލަﷲ ޢަލައިހި ވަސައްލަމަ ދެކެ ލޯބިވުމުގެ ޘަވާބެއްގެ ގޮތުން އެކަލޭގެފާނާއެކު ސުވަރުގޭގައިވުން އަހަރެމެންނަށް ޙާޞިލްކުރެވޭނެކަމަށް ޞައްޙަ ޙަދީޘުން ސާބިތުވެފައިވެއެވެ. فَقَدْ سَأَلَهُ رَجُلٌ عَنِ السَّاعَةِ؟ فَقَالَ: ))ما أَعْدَدْتَّ لهَاَ؟(( قَالَ: يَا رَسُولَ اللهِ: مَا أَعْدَدْتُ لَهاَ كَبِيرَ صِيَامٍ، وَلاَ صَلاَةٍ، وَلاَ صَدَقَةٍ، وَلَكنِّي أُحِبُّ اللهَ وَرَسُولَهُ، قَالَ: ))فَأَنْتَ مَعَ مَنْ أَحْبَبْتَ(( [ البخاري برقم (617)، ومسلم برقم)2639(]. قَالَ أَنَسٌ: فَمَا…\n08/04/2014 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nއިބްނުލް ޤައްޔިމް ރަޙިމަހުﷲ އެކަލޭގެފާނުގެ ނޫނިއްޔާގައި ވިދާޅުވެފައިވެއެވެ. [شرح النونية للهراس (2/134).] شرطُ المحبةِ أن توافِقَ مَنْ تحبَّ على محبَّته بلا عصيان ތިބާ އެފަރާތެއްދެކެ ލޯބިވާ ފަރާތުގެ ލޯބީގެ މަތީގައި އެއްވެސް އުރެދުމެއް ނެތި ތެދުވެރިވުމީ ލޯބިވުމުގެ ޝަރުޠުތަކުގެ ތެރެއިން ޝަރުޠެކެވެ. فإذا ادَّعيتَ له المحبةَ مع خلافِكَ ما يُحبُّ فأنت ذو بُهتانِ ތިބާ އެފަރާތުގެ އަމުރުތަކާ ޚިލާފުވަމުން، އެފަރާތްދެކެ ލޯބިވާކަމަށް ތިބާ ދަޢުވާކޮށްފިނަމަ، ފަހެ ތިބާ…\n22/02/2014 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\n26/11/2013 محمد صلى ﷲ عليه و سلم, ޝަޚްޞިއްޔަތުތައްއައްޝައިޚު މުޙައްމަދު ޝާހިދު\nﷲ ތަޢާލާއާއި އެއިލާހުގެ ރަސޫލާ ޞައްލަﷲ ޢަލައިހި ވަސައްލަމަ ދެކެ ލޯބިވުމަކީ ފަރުޟެކެވެ. އަދި ކިޔެއްތަ ފަރުޟުތަކުގެ ތެރެއިން އެންމެ ބޮޑު ފަރުޟެވެ. އަދި އެހެން ހުރިހާ ފަރާތްތަކާއި އެއްޗިހި ދެކެ ވާ ލޯތްބަށްވުރެ ﷲ އާއި އެއިލާހުގެ ރަސޫލާ ޞައްލަﷲ ޢަލައިހި ވަސައްލަމަ ދެކެ ވާ ލޯބި އިސްކުރަން ޖެހެއެވެ. ﷲ ތަޢާލާ ވަޙީކުރައްވާފައިވެއެވެ. قُلْ إِن كَانَ آبَاؤُكُمْ وَأَبْنَاؤُكُمْ وَإِخْوَانُكُمْ وَأَزْوَاجُكُمْ وَعَشِيرَ‌تُكُمْ وَأَمْوَالٌ اقْتَرَ‌فْتُمُوهَا وَتِجَارَ‌ةٌ تَخْشَوْنَ كَسَادَهَا وَمَسَاكِنُ تَرْ‌ضَوْنَهَا أَحَبَّ إِلَيْكُم…\n24/11/2013 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nއަނބި ދަރިންނާއި ފައިސާއަށްވުރެ ބޮޑަށް ނަބިއްޔާ صلى الله عليه وسلم ދެކެ ލޯބިވާންޖެހޭ\nމާތް ﷲގެ ލޯބި، ރަސޫލާ ޞައްލަﷲ ޢަލައިހި ވަސައްލަމައަށް އަހަރެމެން ތަބަޢަވެގެން ނޫނީ އަހަރެމެންނަށް ނުލިބޭނެއެވެ. ﷲ ތަޢާލާ ވަޙީކުރައްވާފައިވެއެވެ. (قُلْ إِنْ كُنْتُمْ تُحِبُّونَ اللَّهَ فَاتَّبِعُونِي يُحْبِبْكُمُ اللهُ وَيَغْفِرْ لَكُمْ ذُنُوبَكُمْ وَاللهُ غَفُورٌ رَحِيمٌ) މިއާޔަތުގެ މާނައީ : “ކަލޭގެފާނު ވިދާޅުވާށެވެ! ތިޔަބައިމީހުންނީ ﷲދެކެ ލޯބިވާ ބަޔަކު ކަމުގައި ވަނީނަމަ ތިމަންކަލޭގެފާނަށް ތަބަޢަވާށެވެ! އެއިރުން ﷲ ތަޢާލާ ތިޔަބައި މީހުންދެކެ ލޯބިވެ ވޮޑިގަންނަވާނެއެވެ. އަދި ތިޔަބައިމީހުންގެ ފާފަތައް ތިޔަބައިމީހުންނަށް ފުއްސަވައި ދެއްވަވާނެއެވެ.…\n12/11/2013 محمد صلى ﷲ عليه و سلمއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nސުންނަތަކީ ކޮބާ؟ ސުންނަތަށް ތަބާޢަވެ އެއަށް ޢަމަލުކުރުމުގެ ވާހަކަ ދައްކާއިރު އެންމެ ފުރަތަމަ ސުންނަތަކީ ކޮބައިކަން އެނގެން ޖެހެއެވެ. އެހެނީ، އެއްވެސް އެއްޗަކަށް އެއާ ބެހޭގޮތުން އެނގިފުމަށް ދާންދެން އެކަމަކަށް ޢަމަލުކުރުމެއް ނުވެއެވެ. ސުންނަތަކީ އޭގެ މާނަ ވަރަށް ފުޅާ ލަފްޒެކެވެ. ޝަރުޢީ އިޞްޠިލާޙުގައި، ސުންނަތުގެ މާނަ، އެކި ޢިބާރާތްތަކުން ބަޔާންވެފައި ވެއެވެ. މިގޮތުން ސުންނަތަކީ މާތް ނަބިއްޔާ މުޙައްމަދު صلى الله عليه وسلمގެ ބަސްފުޅުތަކާއި ޢަމަލުފުޅުތަކާއި އެކަލޭގެފާނުގެ ކުރިފުޅުމަތީގައި ކަމެއް ހިނގުމުން އެކަމަކާއިމެދު އިންކާރު…\n13/09/2013 محمد صلى ﷲ عليه و سلمއައްޝައިޚް އާދަމް ނިޝާން ބިން ޢަލީ އާދަމް


ހިސާބުތަކަށް ބަދަލުގެނައުން | ދައުލަތުގެ މާލިއްޔަތުގެ ގަވާއިދު\nދައުލަތުގެ މުދަލާއި ފައިސާއާބެހޭ އާންމު ބައިތައް\n12.13 ހިސާބުތަކަށް ބަދަލުގެނައުން\nދައުލަތުގެ އޮފީސްތަކުގެ ހިސާބުތައް ބެލެހެއްޓުމުގައި ހިސާބުއަދަދުތަކުގައި ޖެހިފައި ހުންނަ ކުށްތައް އިޞްލާޙުކުރަންވާނީ ޖާރނަލް ވައުޗަރެއް ހަދައިގެންނެވެ. ޖަރނަލް ވައުޗަރުގެ ނަމޫނާ MG/BC17ގައި ވާނެއެވެ. ޖަރނަލް ވައުޗަރު ހަދަންޖެހޭ އާންމު ހާލަތްތައް ތިރީގައި މިވަނީއެވެ.\nހިސާބުއަދަދުތަކުގައި ޖެހިފައިހުންނަ ކުށްތައް އިޞްލާޙުކުރުމަށް.\nސަސްޕެންސް އެކައުންޓުގައިވާ އެންޓްރީތައް ރަނގަޅު އެކައުންޓަށް ބަދަލުކުރުމަށް.\nޑިޕޮސިޓްކުރާ ފައިސާ ރެވެނިއު ކޯޑަށް ބަދަލުކުރުމަށް.\nއެއްފަންޑުން އަނެއް ފަންޑަށް ފައިސާ ބަދަލުކުރުމަށް.\nދައުލަތުގެ އެއްއޮފީހަކުން އަނެއް އޮފީހަކަށް ފޯރުކޮށްދޭ ޚިދުމަތުގެ އަގު އަދާކުރުމަށް.\nއާމްދަނީގެ އައިޓަމެއްގެ ގޮތުގައި ދައުލަތުގެ އެއްއޮފީހަކުން އަނެއް އޮފީހަކަށް ދައްކަންޖެހޭ ކުލި، ޗާޖަސް ނުވަތަ ފީ ބަދަލުކުރުމަށް.\nދައުލަތުގެ އޮފީސްތަކުގެ ހިސާބުތައް ލިޔަމުންދާއިރު ޖެހޭ ކުށްތައް ނުވަތަ ހިސާބުތައް ނިންމުމުގެ ކުރިން ފެންނަ ކުށްތައް މި ގަވާއިދުގެ 1.04 ވަނަ މާއްދާގެ (ރ) ގައިވާ ގޮތުގެމަތިން ޖަރނަލް ވައުޗަރަކާ ނުލައި އިޞްލާޙުކުރަމުން ގެންދެވިދާނެއެވެ.\nދައުލަތުގެ އޮފީސްތަކުގެ މާލީއަހަރެއްގެ ހިސާބުތައް ނިންމުމުގައި އެކައުންޓުތަކަށް ގެނެވޭ ބަދަލުތައް ނުވަތަ އިޞްލާޙުތައް ގެންނަންވާނީ ޖަރނަލް ވައުޗަރަކުންނެވެ. އަދި ޖަރނަލް ވައުޗަރުތައް ބެލެންސްކުރަންވާނެއެވެ.\nޖަރނަލް ވައުޗަރ ސިސްޓަމް ބޭނުންކުރާނެ ގޮތުގެ ގައިޑްލައިނެއް ފައިނޭންޝަލް ކޮންޓްރޯލަރ ތައްޔާރުކުރަންވާނެއެވެ. މީގެ ތެރޭގައި ވައުޗަރު ފުރިހަމަކުރުން، ޗެކުކުރުން، ހުއްދަދިނުން، އަދި ޕޯސްޓްކުރުން ހިމެނެއެވެ.


ދަނބިދޫ ޒުވާނުންގެ އުންމީދު: ފުޓްބޯޅަ ދަނޑުގައި ކުޅެވޭނެ ގޮތްވުން! – ދަނބިދޫ.ކޮމް\nފުރަތަމަ ސަފުހާ / ހަބަރު / ދަނބިދޫ ޒުވާނުންގެ އުންމީދު: ފުޓްބޯޅަ ދަނޑުގައި ކުޅެވޭނެ ގޮތްވުން!\nއިބްރާހިމް ސިހާމް 13-06-2019\tހަބަރު ކޮމެންޓެއް ކޮށްލާ 1,311 ފަހަރު މި ލިޔުން ކިޔާފައި\nދަނބިިދޫ ފުޓުބޯޅަ ދަނޑު\nދަނބިދޫ ފުޓުބޯޅަ ދަނޑަކީ ލ.އަތޮޅުގައި އެންމެ ރީތީ ފުޓުބޯޅަ ދަނޑުތަކުގެ ތެރެެެއިން ނަގައި ކިޔާލެވޭނެ ރީތި ދަނޑެއް އޮންނަ ރަށެއް ކަން ޔަޤީނެވެެ. އެހެންނަމަވެސް މަންޒަރު ބަދަލުވެެ ޒުވާނުން ދެކުމުންްދިޔަ ހުވަފެން މިއަދު ވަނީ ބިލާހަކަަށްވެފައެވެ.\nދަނބިދޫ ފުޓުބޯޅަ ދަނޑުގައި ވިއްސާރަވެ ވާރޭ ވެޙިއްޖެނަމަ ފުޓުބޯޅަ ކުޅެން އުޅުމަކީ އުނދަގޫ ކަމެކެވެ. މި ސަބަބާހުރެ އެކަމަަަަށް ހައްލު ހޯދުމުގެ ގޮތުން ކައުންސިލުން ޒުވާނުުުުުުުުުުުުުުުުުުުުުުުުުުުުުުުުުުުުުންނާ’ބައްދަލުކޮށް އެމްޓީސީސީ އާ މަޝްވަރާ ކުރުމަށް ފަހު މާރިޗު މަހު 27 ވަނަދުވަހު ދަނޑަށް ވެލި އެޅުމުގެ މަސައްކަތްް ފެށިއެވެ. ދެތިން ދުވަހެއްގައި ދަނޑަށް ވެލި އެޅުމަށްފަހު އެމްޓީސީސީ އިން ވަނީ ދަނބިދޫ ބަނދަަަަރު ހެދެމަށް ބޭނުން ކުރި ވެހިކަލްތަށް ހިފައިގެން ފުރަަަަައިފައެވެ. ސިޔާސީ މަޤްޞަދު ހާސިލް ކުރުމަށް ދަނޑަށް ވެލި އެޅިނަމަވެސް ދަނޑު ރަނގަޅުފެންވަރެއްގައި ހެދިިިިިގެން ނޫނީ މުބާރާތްތަކާއި އެކުވެރި މެޗުތައް ކުޅެވޭނެ އިތުރު ގޮތެއްނެތެެވެ.\nދަނބިދޫ ފުޓުބޯޅަ ދަނޑު ލެވެލް ކުރުމަށް ވެލި އެޅުމުގެ މަސައްކަތް މިއަދު ފަށައިފި!\nޒުވާނުން އުންމީދު ކޮށްގެން ތިބީ ދަނޑަށް ވެލި އަޅައި ލެވެލް ކުރުމަށްފަހު ދަނޑު މަސައްކަތް ނިންމާ ކުޅެވޭނެ ކަމަށް ށެވެ. ކަންތައް ވެގެންދިޔައި އުންމީދު ކުރިގޮތާ ޚިލާފަތްށެވެ. ދަނޑު މަސައްކަތް ހުއްޓި ވަޅުޖެހުނީއެވެ. ދަނޑުގައި ފުޓުބޯޅަ ކުޅެވޭނެ ދުވަހެއް ބުނާކަށް ނޭންގެއެވެ.\nފަހަތައް ލާމު ގަން ފެރީ ފުރި ގިނަ ބަޔަކު ރަށަށް ނުދެވި ދަތިތަކައި ކުރިމަތިވެއްޖެ؟\nކުރިއަށް އައި.ޑީ.ކިޔު އިން ކުރިއަށް ގެންދިޔަ ޤިރާއަތު ކޯސް ލެވެލް2ފުރިހަމަ ކުރި ބައިވެރިންނަށް ސަނަދު ދީފި\nފޮޓޯ:ސިހާމް އަޅުގަނޑު ޚާއްޞަ ކޮށްމިލަނީ އެ ބޭފުޅަކަށްޓަކައި އަޅުގަނޑު ފަޚުރުވެރިވާ ލ.ދަނބިދުއަށް ުުއުފަން ޖަމާޢަތުގެ ސިއްޚީ އެހީތެރިޔާ ޙަސަން މޫސާ …\nސުނާމީގައި ދަނބިދުއަށް ލިބުނު ގެއްލުން


Inter'aa eku angaara dhuvahu Sanchez medical furihama kuranee\nސަންޗޭޒް އިންޓައަށް ބަދަލުވަނީ ލޯން އެއްބަސްވުމެއްގެ ދަށުން\nކ. މާލެ 19 އޯގަސްޓު 2019 | ހޯމަ 19:16 2,423\nއިންޓަ މިލާނާއެކު އަންގާރަ ދުވަހު މެންޗެސްޓަރ ޔުނައިޓެޑަށް ކުޅެމުން އަންނަ ޗިލީގެ ފޯވާޑް އެލެކްސަސް ސަންޗޭޒް މެޑިކަލް ފުރިހަމަކުރާ ގޮތަށް ހަމަޖެހިފައިވާ ކަމަށް ރިޕޯޓްތައް ބުނެފިއެވެ.\nސްކައި ސްޕޯޓްސް އިން ބުނީ، އިންޓައާއެކު އަންގާރަ ދުވަހު ސަންޗޭޒް މެޑިކަލް ފުރިހަމަކުރާނެ ކަމަށާއި، މިހާރު ކުރިޔަށްދަނީ ޓްރާންސްފާގެ އެންމެ ފަހުގެ މަރުހަލާ ކަމަށެވެ.\nއެ ނޫހުން ބުނީ، ސަންޗޭޒް އިންޓައަށް ބަދަލުވުމަށް ހަމަޖެހިފައިވަނީ ލޯން އެއްބަސްވުމެއްގެ ދަށުން އެއް އަހަރަށް ކަމަށާއި، ސީޒަން ނިމުމުން ދާއިމީ އެއްބަސްވުމެއްގެ ދަށުން 14 މިލިއަން ޕައުންޑަށް އޭނާއަށް އިންޓައަށް ބަދަލުވުމުގެ އިހްތިޔާރުވެސް އޮންނާނެ ކަމަށެވެ. ނަމަވެސް ޔުނައިޓެޑުގެ ކޯޗު ސޯލްޝެއާ ބުނީ، މި ސީޒަން ނިމެންދެން ސަންޗޭޒް ކްލަބުގައި މަޑުކުރާނެ ކަމަށާއި، އޭނާގެ ބޭނުން ޓީމަށް ހިފޭނެ ކަމަށެވެ.\nޗިލީގެ ގައުމީ ޓީމަށް ކުޅުނު 130 މެޗުގައި 43 ލަނޑު ކާމިޔާބު ކޮށްފައިވާ ސަންޗޭޒް ވަނީ އެ ޓީމާއެކު ކޮޕާ އެމެރިކާ ކާމިޔާބު ކޮށްފައެވެ.


Party Thereyga "BRO" Hedhigen Noolheveyne: Nasheed | Hathaavees\nއޮގަސްޓް 13, 2020 ހަތާވީސް އޮންލައިން\nމީގެކުރިން ބޭއްވި ހަފްލާއެއްގައި ރައީސް ނަޝީދު (ކ) އަދި މިނިސްޓަރު ފައްޔާޒު (މ) އަދި ފިނޭންސް މިނިސްޓަރު އަމީރު --\nއެމްޑީޕީ ތެރޭގައި "ބްރޯ" ހެދިގެން އުޅެގެން ނުވާނެ ކަމަށް ވިދާޅުވެ ރައީސް މުހައްމަދު ނަޝީދު އިކޮނޮމިކް މިނިސްޓަރު ފައްޔާޒު އިސްމާއިލަށް އިންޒާރެއް ދެއްވައިފިއެވެ.\nނަޝީދު ފައްޔާޒަށް އިންޒާރު ދެއްވާފައި މިވަނީ އެމްޑީޕީގެ ގައުމީ މަޖިލީހުގެ ވަޓްސްއަޕް ގްރޫޕުގައެވެ. އެ ގްރޫޕުގައި ދެކެވުނު ބައެއް ވާހަކަތައް ސޯޝަލް މީޑިއާގައި ލީކުވެފައިވާއިރު ބައެއް ޗެޓް ލޮގުތައް "ހަތާވީސް އޮންލައިން" އަށް ވަނީ ލިބިގެން ގޮސްފައެވެ.\nނަޝީދު ފައްޔާޒަށް އިންޒާރު ދެއްވިއިރު އެމަނިކުފާނު އިސްކޮށް ހުންނަވައިގެން ފައްޔާޒުގެ އިތުބާރު ނެތްކަމުގެ މައްސަލަ މަޖިލީހަށް ވައްދަން މަސައްކަތް ކުރައްވާ ކަމަށް ވަނީ އަޑުތައް ފެތުރިގެން ގޮސްފައެވެ. ނަމަވެސް މިހާތަނަށް ރަސްމީކޮށް އެމަނިކުފާނު އެފަދަ މަސައްކަތެއް ކުރައްވާކަން ހާމަވެފައެއް ނުވެއެވެ. އެކަން ހާމަވެގެން ކުރިން ދިޔައީ މެންބަރުންގެ ތުންތުން މަތިންނެވެ.\nނަމަވެސް މިރޭ ގައުމީ މަޖިލިސް ވަޓްސް އަޕް ގްރޫޕުގައި ރައީސް ނަޝީދު ވަނީ އެ މައްސަލަ މަޖިލީހަށް ހުށަހެޅުއްވުމުގައި އެމަނިކުފާނު ބައިވެރިވެވަޑައިގަންނަވާނެ ކަމަށް ވިދާޅުވެފައެވެ. ނަޝީދު ވަނީ އެ މައްސަލާގައި މިހާތަނަށް ސޮއި ކުރައްވާފައިވާ މަޖިލިސް މެންބަރުންނާ ދިމާ ނުކުރުމަށް އެދިވަޑައިގެންފައެވެ. މިނިސްޓަރު ފައްޔާޒުގެ އިތުބާރު ނެތް ކަމަށް 30 މެންބަރުން ސޮއި ކުރައްވާ ވިދާޅުވުމުން ޕާޓީގެ މެންބަރުންނާއި ދިމާ ނުކުރުމަށް ނަޝީދު އެދިވަޑައިގެންނެވި.\nހާއްސަކޮށް އެމްޑީޕީ ޕާލިމަންޓަރީ ގުރޫޕުގެ ލީޑަރު، މެދު ހެންވޭރު ދާއިރާ މެމްބަރު އަލީ އާޒިމް އާއި ޕީޖީގެ ނައިބު ހެންވޭރު ދެކުނު ދާއިރާ މެމްބަރު ހުސައިން ޝަމީމް (އަނދުން ހުސައިން)އާ ނުބެހުމަށް އެމަނިކުފާނު އެދިވަޑައިގެންނެވިއެވެ.\nމިނިސްޓަރު ފައްޔާޒަށް އިޝާރާތް ކުރައްވާ ނަޝީދު ވިދާޅުވީ "ފަޔާ ވެސް މި ޕާޓީތެރޭގައި ބްރޯ ވެގެން އުޅެގެން ނުވާނެ." ކަމަށެވެ. އަދި ނިޒާމުތެރޭގައި އުޅުއްވުމަށް ރައީސް ނަޝީދު ވަނީ އެދިލައްވާފައެވެ.\nނަޝީދު އެފަދައިން ވިދާޅުވުމުން ފައްޔާޒު ވިދާޅުވީ އޭނާގެ އިތުބާރު ނެތްކަމުގެ މައްސަލައަކީ ޕާޓީގެ ގައުމީ މަޖިލިސް ތެރޭގައި ނުތަނަވަސްކަން އުފެދޭ ގޮތަށް ކަންކަން ނުގެންދިއުމަށެވެ. އިތުބާރު ނެތްކަމުގެ މައްސަލަ ތަގުދީރުގައި ލިޔެވިފައިވާ އޮތް ގޮތަަކަށް ނިމިދާނެ ކަމަށް ފައްޔާޒު ވިދާޅުވިއެވެ.\nފައްޔާޒަށް ނަޝީދުގެ ބޮޑެތި ތުހުމަތުތަކެއް:\nއިކޮނޮމިކް މިނިސްޓަރު ފައްޔާޒު އިސްމާއީލް އަކީ ރައީސް އިބްރާހީމް މުހައްމަދު ސޯލިހު އެންމެ އިތުބާރު ކުރައްވާ އެއް މިނިސްޓަރެވެ. ނަމަވެސް ރައީސް ނަޝީދު މިވަނީ ބޮޑެތި ތުހުމަތުތަކެއް ކުރައްވާފައެވެ. ވިދާޅުވީ މީހުންނަށް ނުފޫޒު ފޯރުވައިގެން ކޮންޓްރެކްޓްތައް ދީގެން، ތަރައްގީއަށް ލަސްކަން އައިސްފައިވާ ކަމަށެވެ. އަދި އިތުބާރު ނެތްކަމުގެ މައްސަލަ ފެއިލް ކުރުމުގެ ގޮތުން ހުޅުމާލެ ދާއިރާގެ މެންބަރު އަލީ ނިޔާޒު މެދުވެރިކޮށް އިދިކޮޅު ޕީޕީއެމް މެންބަރުންނަށް ގުޅުއްވާ ކަމަށްވެސް ނަޝީދު ވިދާޅުވިއެވެ.\n"ފަޔާ އަށް އެނގޭނެ ގަތް ގަނޑު. ދެން ޖެހެންޏާ ޖެހެންވީ،" ނަޝީދު ވިދާޅުވެފައިވެއެވެ. ނަޝީދު ކުރެއްވި ހުރިހާ ތުހުމަތުތަކެއް މިނިސްޓަރު ފައްޔާޒު ދޮގު ކުރެއްވިއެވެ. ވިދާޅުވީ ނަޝީދު ދައްކަވާ ވާހަކަ އެނގިވަޑައިނުގަންނަވާ ކަމަށެވެ.\nއިއްޔެ "ހަތާވީސް އޮންލައިން" އާ ވާހަކަދައްކަވަމުން ފައްޔާޒު ވިދާޅުވީ އިތުބާރު ނެތްކަމުގެ މައްސަލަ މަޖިލީހަށް ވައްދަން މަސައްކަތް ކުރާ ސަބަބެއް އެނގިވަޑައިނުގަންނަވާ ކަމަށެވެ.\nPrevious މިއަދުވެސް 128 މީހަކު ޕޮޒިޓިވް، 83 މީހުންނަކީ ދިވެހިން\nNext ކޮވިޑް ޖެހުނު މީހަކު މަރުވެއްޖެ، މަރުވި އަދަދު 22އަށް\nމީގެފަހުން ބިޑުނުކޮށް މަސައްކަތެއް ހަވާލުކުރެވޭނީ ސަރުކާރުގެ ހިއްސާ އޮންނަ ކުންފުންޏަކަށް\nއޮކްޓޯބަރ 1, 2020\nޖުމްލަ 63 ކެންޑިޑޭޓަކު ނަން އަނބުރާ ގެންގޮސްފި، ގިނައީ އެމްޑީޕީގެ ކެންޑިޑޭޓުން!\n"ތަކުރާރުކޮށް ދަންނަވަން، ހިޔާނާތުގެ ފައިސާއެއް ނުލިބޭ"\nޓްރާންސްޕޯޓު މިނިސްޓްރީގެ ޕީއެސް އެއްމަސް ދުވަހަށް ސަސްޕެންޑުކޮށްފި\nރޭޕް ކުރުމުގެ ކުށް ސާބިތުވެ ޝާހު ތިން އަހަރަށް ޖަލަށް


އަދިތްޔާ ކަޕޫރު - ވިކިޕީޑިއާ\nއަދިތްޔާ ރާޖް ކަޕޫރު ނުވަތަ އަދިތްޔާ ކަޕޫރު އަކީ ޝައްމީ ކަޕޫރު ގެ ފިރިހެން ދަރިއެކެވެ. ދުވަސް ނުފުރާ ދުނިޔެއަށް އުފަންވި އަދިތްޔާ އަކީ ޝިމްލާގެ ލޯރެންސް ސްކޫލުން ތައުލީމް ޙާޞިލްކުރި ދަރިވަރެކެވެ. 1 ޖުލައި 1956 ގައި އުފަންވި އަދިޔްތާ އަށް އެކި ދުވަސްވަރު ތަފާތު ނަންތަކުން މުޚާތަބު ކުރެވިފައި ވެއެވެ. އޭގެތެރޭގައި ލައްޑޫ، ކެލްވާ، އަދި މިކީ ފަދަ ނަންތައް ހިމެނެއެވެ.\nއަދިތްޔާ ކަޕޫރު ސުކޫލްގައި ގްރޭޑް 11އިން ފޭލްވުމުން އާއިލީ މަސައްކަތުގައި ބައިވެރިވިއެވެ. އެގޮތުން ބޮޑުބޭބެ ރާޖް ކަޕޫރު އާއެކު އާއިލީ ފިލްމް ސްޓޫޑިއޯ އާރްކޭ ފިލްމްސް ހިންގުމުގައި ހަރަކާތްތެރި ވެފައިވެއެވެ. އަދިތްޔާ ކަޕޫރު އާރްކޭ ފިލްމްސްގައި މަސައްކަތް ކުރި5އަހަރު ދުވަހުގެ ތެރޭގައި ޑައިރެކްޓްކުރި ފިލްމްތަކުގެ ތެރޭގައި ބޮބީ، ކަރަމް ދަރަމް، އަދި ޝަތްޔަމް ޝިވަމް ސުންދަރަމް މިތިން ފިލްމް ހިމެނެއެވެ.\nއޭގެ ފަހުން ބިޒިނަސް ދާއިރާ އިން މަތީ ތަޢުލީމް ހާޞިލް ކުރުމަށްފަހު އެސްކޮޓްސް ކިޔާ ކުންފުންޏަކާއި އަދިތްޔާ ކަޕޫރު ގުޅިފައި ވެއެވެ. މިބުނި ކުންފުންޏަކީ އަދިތްޔާ ކަޕޫރު ގެ ދެބެން ދެދަރި ދައްތަ އެއްކަމަށްވާ ރީޓޫ ކަޕޫރުގެ ފިރިމީހާ ރާޖަން ނަންދާ ހިންގާ ކުންފުންޏެކެވެ.\nއަދިތްޔާ ކަޕޫރު އާއި ޕްރިތީ ކައިވެނި ކުރެވުނީ 1982 ވަނަ އަހަރު އެވެ. އެދެމީހުންނަށް ދެކުދިން ލިބިފައިވެއެވެ. އެއީ ތުލްސީ ކަޕޫރު އަދި ވިޝްވަޕްރަޓަޕް ރާޖް އެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ5ޖުލައި 2011، 20:48 ގައެވެ.


Vicky aai Nora ge video lava Pachtaoge belintha?\nވިކީ އާއި ނޯރާ---\nބޮލީވުޑުގައި ކުރިއަރަމުން އަންނަ ޒުވާން ތަރި، ވިލީ ކޯޝަލް އާއި މަޝްހޫރު ނެށުންތެރިޔާ އަދި އެކްޓްރެސް ނޯރާ ފަތޭހީ ފެނިގެންދާ ވީޑިއޯ ލަވަ "ޕަޗްތާއޯގީ" ނެރެފިއެވެ.\nއެލަވަ ނެރެފައިވަނީ މިދިޔަ ހުކުރު ދުވަހުއެވެ. ހަތަރު މެނެޓާއި 29 ސިކުންތުގެ ލަވަ ކިޔާފައިވަނީ އަރްޖިތު ސިންގް އެވެ. ގިނަ ބައެއްގެ ތަރުހީބު އެލަވައަށް ލިބިފައިވާއިރު މިއުޒިކް ވީޑިއޯ ލަވައަކުން މިއީ ވިކީ ފެނުން ފުރަތަމަ ފަހަރުވެސް މެއެވެ.\nއުމުރުން 31 އަހަރުގެ ވިކީ ވިދާލީ މިދިޔަ އަހަރު ނެރުނު ފިލްމު "ރާޒީ" ގައި މަސައްކަތް ކުރި ފަހުންނެވެ. އޭގެ ފަހުން ބޮލީވުޑުން ގިނަ ފުރުސަތުތަކެއް އޭނާއަށް ލިބެމުން އަންނައިރު "ސަންޖޫ" އާއި "ޔޫރީ: ދަ ސާޖިކަލް ސްޓްރައިކް" ގައި ވެސް އޭނާ މަސައްކަތްކޮށްފައިވެ އެވެ. ވިކީ ދެން އެންމެ އަވަހަށް ފެނިގެންދާނީ "ބޫތު: ޕާޓް ވަން-ދަ ހޯންޓެޑް ޝިޕް" އިންނެވެ.\nނެށުމުގެ ދާއިރާގައި ބޮޑު މަގުބުލުކަމެއް ހޯދަމުން އަންނަ ނޯރާ އެންމެ ފާހަގަކޮށްލެވެނީ ބެލީ ޑާންސްގެ ދާއިރާއިންނެވެ. އަމިއްލައަށް ކޮރިއޮގްރާފްކުރަމުން އަންނަ ނޯރާއަކީ ލަވަ ޕްރޮޑިއުސްކޮށް ޑައިރެކްޓްވެސް ކުރަމުން އަންނަ މީހެކެވެ.\nނޯރާ ފަތޭހީ ވިކީ


The New Education Minister visits FVM\nއާ އެޑިއުކޭޝަން މިނިސްޓަރަށް ޏ.އޭއީސީން ފުވައްމުލަކު ސްލްތަކުގެ އިސްވެރިން މަރުހަބާ ދަންނަވަނީ. ފޮޓޯ. ޏ.އޭއިސީ\nއައު އެޑިއުކޭޝަން މިނިސްޓަރ ފުވައްމުލަކަށް ޒިޔާރަތް ކުރައްވައިފި\n26 ނޮވެމްބަރ 2018, 0:46 |\nކޯލިޝަން ސަރުކާރުގެ އެޑިއުކޭޝަން މިނިސްޓަރ ޑރ. އާއިޝަތު އަލީ މިއަދު ފުވައްމުލަކަށް ޒިޔާރަތް ކުރައްވައިފިއެވެ. އަލަށް މިނިސްޓަރުކަމާއި ހަވާލުވެ ވަޑައިގަތް ޑރ. އާއިޝަތު އަލީ މިއަދު ހެނދުނު ފުވައްމުލަކަށް ވަޑައިގެން ފުވައްމުލަކުގެ ސްކޫލްތަކުގެ މުދައްރިސުންނާއި ބެލެނިވެރިންނާއި އެކު ބައްދަލުވުމެއް ބާއްވާފައިވެއެވެ. މިބައްދަލުވުން ބާއްވާފައި ވަނީ ޏ.އަތޮޅު ތައުލީމީ މަރުކަޒުގައެވެ.\nނަމަވެސް، މިއީ ދިރާސީ އަހަރުގެ ކިޔެވުން ނިންމާއި ސްކޫލަތައް ބަންދުކޮށްފައި ވާ ދުވަސްވަރެވެ. ސްކޫލްތަކުގެ މުދައްރިސުންނާއި ގިނަ ބެލެނި ވެރިން ވަނީ ޗުއްޓީއަށް ފުރައިގެން ގޮސްފައެވެ.\nމިކަލް ނޫހަށް މައުލޫމާތު ލިބުނު ގޮތުގައި މިނިސްޓަރުގެ ބައްދަލުވުމަށް ހާޒިރުވީ ވަރަށްމަދު މީސްކޮޅެކެވެ. ގާތްގަޑަކަށް 20 ވަރަކަށް މީހުން ބައިވެރި ވި ބައްދަލުވުމުގައި ބެލެނިވެރިންނާއި މުދައްރިސުންގެ ސުވާލުތަކަށް މިނިސްޓަރު ޖަވާބުދެއްވި ކަމަށް މައުލޫމާތު ލިބެއެވެ.\nމިއަދުގެ ބައްދަލުވުމުގައި ކުރެވުނު މުހިންމު އެއް ސުވާލަކީ މިހާރު ފުވައްމުލަކުގެ ސްކޫލްތަކުގައި ތިބި ޕްރިންސިޕަލުން މަގާމުން ވަކި ކުރާނެ ތޯ ނުވަތަ ނޫންތޯ އެވެ؟\nފުވައްމުލަކުގައި ހިމެނޭ4ސްކޫލުގެ ގިނަ ޕްރިންސިޕަލުންނާއި މެދު އާއްމުންގެ ގިނަ ފާޑުކިޔުންތަކެއް އަމާޒުވެފައިވެއެވެ. ނިމުނު ސަރުކާރުގެ ސިޔާސީ ނުފޫޒުން މަގާމުތައް ދީފައިވާ ކަމަށާއި، ބައެއް ޕްރިްނސިޕަލުންގެ މަގާމުތައް ދަމަހައްޓާފައި ވަނީ ސިޔާސީ ނުފުޒުން ކަމަށް ބުނެ ގިނަ ފާޑުކިޔުންތަކެއް އަމާޒުވެފައިވާ ކަން ސޯޝަލް މީޑިއާއިން ހާމަވެއެވެ.\nއެމްޑީޕީ ނުވަތަ ކޯލިޝަންގެ އެޑިއުކޭޝަން މެނިފެސްޓޯ ކުރިޔަށް ގެންދިއުމަށް މިނިސްޓަރ ޑރ. އާއިޝަތު އަލީއަށް ބޮޑެތި ގޮންޖެހުންތަކެއް ކުރިމަތިވާނެކަމަށް ބެލެވެއެވެ.\nޑރ. އާއިޝަތު އަލީ މިނިސްޓަރު ކަމަށް ވަޑައިގަތުމުގެ ކުރީގައި ހުންނެވީ ދިވެހިރާއްޖޭގެ ގައުމީ ޔުނިވަރސިޓީގެ ފެކަލްޓީ އޮފް އެޑިއުކޭޝަނުގެ ސީނިއަރ ލެކްޗަރަރ އެއްގެ މަގާމުގައެވެ. އަދި އެއިގެ ކުރި އެ ޔުނިވަރސިޓީގެ ރެޖިސްޓަރގެ މަގާމުވެސް ފުރުއްވާފައި ވެއެވެ. މީގެ އިތުރުން ޑރ. އާއިޝަތު އަލީ ވަނީ ޓީޗިން ކޯސް ހެއްދެވުމަށް ފަހު އަމީނިއްޔާ ސްކޫލުގެ މުދައްރިސެއްގެ ގޮތުގައި ވެސް އުޅުއްވާފައި ވެއެވެ.\nފުވައްމުލަކުގެ3ޕްރައިމަރީ ސްކޫލުން ނިމި، ކުރިޔަށް އޮތް 2019 ވަނަ އަހަރު ގްރޭޑް9ގައި ކިޔަވާނެ ދަރިވަރުން ދާނެ ސްކޫލަކާއި މެދު ވަކިގޮތެއް ނިމިފައި ނުވާކަމަށް ވެއެވެ. ފުވައްމުލަކުގެ ސްކޫލްތަކަށް އަންނަނީ ކޮންކަހަލަ ބަދަލުތަކެއް ކަން ނޭގޭތީ ބެލެނިވެރިންނާއި ޓީޗަރުންގެ ކަންބޮޑުވުން ވަރަށް ބޮޑުކަމަށް މިލްނޫހަށް މައުލޫމާތު ދިން ޓީޗަރަކު ހާމަކުރިއެވެ.


Reygandu Ge Nidhi Enmme Araamu Koh, Furihama Gothugai Hoadheynee Kihineh? ރޭގަނޑުގެ ނިދި އެންމެ އަރާމުކޮށް، ފުރިހަމަގޮތުގައި ހޯދޭނީ ކިހިނެއް؟ – Huvadhoo News Reygandu Ge Nidhi Enmme Araamu Koh, Furihama Gothugai Hoadheynee Kihineh? Huvadhoo News\nރޭގަނޑުގެ ނިދި އެންމެ އަރާމުކޮށް، ފުރިހަމަގޮތުގައި ހޯދޭނީ ކިހިނެއް؟\nރޭގަނޑު ގަޑީގައި ހަމަނިދި ލިބުމަކީ ތިމާގެ ދުވަސް އެންމެ އެދެވޭ ގޮތުގައި ކުރިއަށް ގެންދިޔުމަ އެޅޭ އެންމެ ފުރަތަމަ ފިޔަވަޅެވެ. ނަމަވެސް ބައެއް މީހުންނަށް ރޭގަނޑުގެ ހަމަނިދި ހޯދުމަށް ދަތިތަކާއި ކުރިމަތިވާއިރު އަޅުގަނޑުމެން މިބަލާލަނީ ރޭގަނޑުގެ ހަމަނިދި ހޯދުމަށް ކުރެވިދާނެ އެންމެ ރަނގަޅު ކަންކަމުގެ އިތުރުން ނިދި ހަމަޔަށް ނުލިބުމަށް ދިމާވެދާނެ ބައެއް ސަބަބުތަކކަވެ.\nނިދާ ގަޑި ކައިރިކޮށް މާގަޔަށް ކެއުންފަދަ ކަންކަމުން ތިބާގެ ނިދުމަށް އަސަރުކުރާއިރު ސައިންސްވެރިންގެ ހޯދުންތަކުންވަނީ ނިދަން އޮށޯންނަތާ 30 މިނެޓުގެ ތެރޭގައި ނިދުމަކީ އެންމެ އެދެވޭ މިނަވަރަކަށް ނިދި ލިބިގެންދިޔުމުގެ އެންމެ ފަސޭހައިން ފާހަގަކޮށްލެވޭ އަދި އެންމެ މުހިންމު އެއް ކަމެވެ. މިގޮތަށް 30 މިނެޓުގެ ތެރޭގައި ނުނިދިއްޖެ ނަމަ އޭގެ މާނައަކީ މީހާގެ އެތެރެހަށީގެ ގަޑި އަދި ނިދާ ވަގިތާއި ހަމަޔަށް ނުދާކަމެވެ. ނުވަތަ ނިދުމުގެ ކުރިން ކުރެވެކަމެއްގެ ސަބަބުން ނިދި ގެއްލެން މެދުވެރިވުމެވެ. މިސާލަކަށް މީހާގެ އެޑްރެނަލިން ލެވެލްމަތިވުމަށް މެދުވެރިވާފަދަ އަމަލުތަލެވެ.\nނިދުމަށްފަހުގައި ރޭގަނޑުގެ އެކި ގަޑި ގަޑީގައި ގިނައިން ހޭލެވޭނަމަ އެންމެ އެދެވޭ ގޮތަކީ ޑޮކްޓަރަކަށް ދެއްކުމެވެ. އާންމުކޮށް ހަރު އުމުރުގެ މީހުންނަސް މި މައްސަލަ ކުރިމަތިވާކަމަށް ފާހަގަކުރެވެއިރު އެ އުމުރުގައި މިފަދަ ކަންކަން ދިމާވުމަކީ ވަރަށްވެސް ގާތްކަމެއްކަމަށް ސައިންސްވެރިން ވަނީ ބުނެފައެވެ. އެހެންނަމަވެސް ދެ ފަހަރަށްވުރެ ގިނަ ފަހަރު މިގޮތަށް ހޭލެވެންޏާ އެންމެ ރަނގަޅު ގޮތަކީ ވީހާވެސް އަވަހަށް ޑޮކްޓަރެއްގެ ލަފާ ހޯދުމެވެ.\nމިގޮތަށް ހޭލެއްވިޖެ ހިނދެއްގައި 20 މިނެޓުގެ ތެރޭގައި ތިބާއަށް ނިދެން މެދުވެރި ނުވެއްޖެނަމަވެސް އެއީ ރަނގަޅުކަމެއް ނޫނެވެ. ސައިންސްވެރިން ބުނާގޮތުގައި ރަނގަޅު ނިންޖަކުން މިގޮތަށް ހޭލެވިއްޖެ ނަމަ އިންސާނާގެ ހަށިގަނޑު ފުރަތަމަ 10-15 މިނެޓުގެ ތެރޭގައި ހަމަޖެހިލައގެން ހަރަކާތްތެރިވެއެވެ. އެކމަކު މި ވަގުތުކޮޅަށްފަހު އިންސާނާގެ ހަށިގަނދު އެހެންކަންކަމާއި މެދު ވިސްނެން ފެށުމާއިއެކު ނިދި ހަރާބުވެގެންދެޔެވެ.


ޖަނާޒާގައި ބައިވެރިވުން – Ilm\nމަރުވެފައިވާ މުސްލިމެއްގެ ސަންދޯއް ގެންދެވޭހިނދު އެތަންދެކޭ ކޮންމެ މުސްލިމަކު އޭގެ ފަހަތުން ދިއުމަކީ އޭނާގެމައްޗަށް ވާޖިބުވެގެންވާ އަދި މަރުވެފައިވާ މުސްލިމް އަޚާއަށް ދޭންޖެހޭ ޙައްޤެކެވެ. ރަސޫލާ صلى الله عليه وسلمޙަދީޘްކުރެއްވިއެވެ. “حَقُّ المُسْلِمِ عَلَى المُسْلِمِ خَمْسٌ: رَدُّ السَّلاَمِ وَإِعَادَةُ المَرِيْضِ وَاتِّبَاعُ الجَنَائِزِ وَإِجَابَةُالدَّعْوَةِ وَتَشْمِيْتُ العَاطِسِ ” މާނައީ: ” އެއް މުސްލިމަކު އަނެއް މުސްލިމެއްގެ މައްޗަށް އަދާކުރަންޖެހޭ ފަސް ޙައްޤެއްވެއެވެ. އެއީ ސަލާމް ގޮވާލާހިނދު އޭގެ ޖަވާބުދިނުމާއި، ބަލިވެއުޅޭއިރު އޭނާއަށް ޒިޔާރަތްކުރުމާއި، މަރުވުމުން ޖަނާޒާގައި ބައިވެރިވުމާއި، ކެއުމަށް ދަޢުވަތު ދެވޭހިނދު އެދަޢުވަތު ޤަބޫލުކުރުމާއި، ކިނބިހި އަޅާހިނދު ހެޔޮދުޢާކުރުމެވެ.” (ޞަޙީޙުލްބުޚާރީ. ޞަޙީހްމުސްލިމް)\nއަދިވެސް ކީރިތި ރަސޫލާ صلى الله عليه وسلم ޙަދީޘްކުރެއްވިއެވެ. “ބަލިމީހުންނަށް ޒިޔާރަތް ކުރާށެވެ. އަދި މައްޔިތާ (ސަންދޯއް) ގެންދެވޭހިނދު އެއާއި އެކުގައިގޮސް ޖަނާޒާގައި ބައިވެރިވާށެވެ. ފަހެ، އެއީ އެކަމުގެ ސަބަބުންތިޔަބައިމީހުންނަށް އަންނަންއޮތް ޙަޔާތުގެ މަތިން ހަނދާން އައުކޮށްދޭ ކަމެކެވެ”. (ޞަޙީޙުލްބުޚާރީ)\nސަންދޯއް ގެންދެވޭހިނދު އެސަންދޯކާއި އެކުގައި ޖަނާޒާގައި ބައިވެރިވެގެންދާމީހުން ސަންދޯކުގެ ކުރިންނާއި ފަހަތުން އަދި ސަންދޯކުގެ ދެފަރާތުން ސަންދޯކާއިއެކުގައި ދެވިދާނެއެވެ. އެހެންނަމަވެސް ސަވާރީއެއްގެމަތީގައި ނުވަތަ ދުއްވާ އެއްޗެއްގެމަތީގައި އަންނަ މީހުން އަންނާންޖެހޭނީ ސަންދޯކުގެ ފަހަތުންނެވެ. ކީރިތި ރަސޫލާ صلى الله عليه وسلمޙަދީޘްކުރެއްވިއެވެ. “الرَّاكِبُ يَسِيْرُ خَلْفَ الجَنَّازَةِ وَالمَاشِى يَمْشِى خَلْفَهَا وَأَمَامَهَا وَ عَنْ يَمِيْنِهَا وَعَنْيَسَارهَا قَرِيْبًا مِنْهَا ” މާނައީ: “ސަވާރީއެއްގައި ދާމީހާ އަންނަންޖެހޭނީ ސަންދޯކުގެ ފަހަތުންނެވެ. ފައިމަގުގައި ހިނގާފައިދާމިހުން ސަންދޯކުގެ ކުރިންނާއި ފަހަތުން އަދި އޭގެ ކަނާތްފަރާތުންނާއި ވާތްފަރާތުން ސަންދޯކާއި ގާތުގައި ތިބެގެންދާށެވެ.” (ސުނަނު އަބޫދާވޫދު، ސުނަނު އިބްނުމާޖާ، މިޝްކާތުލް މަޞާބީޙް، ޞަޙީޙް ސުނަނު އަބީދާވޫދު)\nޖަނާޒާގައިބައިވެރިވުމަށް ސަންދޯކާއިއެކުގައި ދިއުން އެންމެ އިތުރުވެގެންވަނީ ސަންދޯކުގެ ފަހަތުން ދިއުންކަމުގައި ވެއެވެ. އެހެނީ ކީރިތި ރަސޫލާ صلى الله عليه وسلم އެކަލޭގެފާނުންގެ ޞަޙާބީންނަށް ވަރަށް ގިނަ ފަހަރު މަތިން ސަންދޯކުގެ ފަހަތުން ދިއުމަށް އަމުރުކުރައްވާފައިވެއެވެ. އަދި ޢަލީބުނު އަބީޠާލިބު ވިދާޅުވެފައިވާ މިބަސްފުޅުން އެކަންދޭހަވެއެވެ. “ޖަމާޢަތުގައިކުރާ ނަމާދު އެކަނި ނަމާދުކުރާމީހާގެ ނަމާދަށްވުރެ މާތްފަދައިން، ސަންދޯކުގެ ފަހަތުން ހިނގާފައިދިއުން އޭގެކުރިންދިއުމަށްވުރެ މޮޅުއިތުރު ވެގެންވެއެވެ.” (މިރިވާޔަތް ގެންނަވާފައިވަނީ އަލްމުޞައްނަފްގައި އިބްނުއަބީ ޝައިބާ، އަޙްމަދު އަދި އަޙުކާމުލްޖަނާއިޒްގައި.)\nކީރިތި ރަސޫލާ صلى الله عليه وسلم ޙަދީޘްކުރެއްވިއެވެ. “އީމާންތެރިކަމާއިއެކު ޘަވާބާއި ދަރުމަ އިތުރުކުރުމުގެ އެދުމުގައި، މުސްލިމެއްގެ ސަންދޯއް ގެންދެވޭ ހިނދު އެއާއިއެކުގައި ގޮސް މައްޔިތާގެ މައްޗަށް ކަށުނަމާދުކޮށްފި މީހަކަށްޤީރާތެއްގެ ޘަވާބާއި ދަރުމަހުއްޓެވެ. އަދި ހަމައެފަދައިން އެސަންދޯކާއި އެކުގައިގޮސް މައްޔިތާ ވަޅުލުމާއި ހަމައަށް ޖަނާޒާގައި ބައިވެރިވެއްޖެ މީހަކަށް ދެޤީރާތު ލިބޭހުއްޓެވެ.” ދެން ދެޤީރާތަކީ ކޮން އެއްޗެއްތޯ އެކަލޭގެފާނަށް ސުވާލު ދެންނެވުމުން ޖަވާބުގައި ޙަދީޘްފުޅު ކުރެއްވިއެވެ. “އޭގެ ބޮޑުމިން އެއްވަރުވެގެންވަނީ ބޮޑުވެގެންވާ ދެ ފަރުބަދައާއިއެވެ. (ދެޤީރާތުގެ ތެރެއިންކުޑަމިންވަރުގައިވެސް ޢުޙުދުފަރުބަދައިގެ ބޮޑުމިންހުރެއެވެ.)” (ޞަހީޙުލް ބުޚާރީ، ޞަޙީޙް މުސްލިމް( ބުރެކެޓްތެރޭގައިއިތުރުކޮށްފައިވާބަޔަކީ މުސްލިމްގެ ރިވާޔަތުގައި ވާބަޔެކެވެ.(\nކީރިތި ރަސޫލާ صلى الله عليه وسلمގެ ރަސޫލުކަމުގެ ކުރީކޮޅު ސަންދޯކެއް އެކަލޭގެފާނު ހުންނެވި ހިސާބަކުން ގެންދެވޭަ ކަމުގައިވާނަމަ އެސަންދޯއް، އެކަލޭގެފާނު ހުންނެވި ތަނެއް ފަހަނައަޅައިފުމަށް ދާނދެން ކޮޅަށް ތެދުވެވަޑައިގެން ހުންނަވައެވެ. އެހެންނަމަވެސް ފަހުން އެގޮތަށް ޢަމަލުކުރެއްވުން ހުއްޓަވާލެއްވިއެވެ. ޢަލީބުނު އަބީޠާލިބު ކޫފާގެ މައިދާނުގައި ވިދާޅުވަނިކޮށް މަސްޢޫދު ބުނު އައްޒަރްޤީ އަޑުއެއްސެވިކަމަށް ރިވާވެގެންވެއެވެ. كَانَ رَسُولُ اللهِ صلى الله عليه وسلم أَمَرَنَا بالقِيَامِ فِى الجِنَازَةِ ثُمَّ جَلَسَ بَعْدَ ذَلِكَ وَأَمَرَنَا بِالجُلُوْسِ މާނައީ: ”އެންމެފުރަތަމަ އަހަރުމެންނަށް ﷲގެ ރަސޫލާ صلى الله عليه وسلم ސަންދޯކެއް ގެންދެވޭކަމުގައި ވާނަމަ ކޮޅަށްތެދުވުމަށް އަމުރުކުރައްވައެވެ. އެހެންނަމަވެސް ފަހުން އިށީނުމަށްވެސް އެކަލޭގެފާނު އަހަރުމެންނަށް އަމުރު ކުރެއްވިއެވެ.” (ޞަޙީޙް މުސްލިމް. އަޙްމަދު، އަލްބައިޙަޤީ، އިބްނު ޙިއްބާން، ސުނަނު އަބޫދާވޫދު، ސުނަނު އިބްނު މާޖާ(ވ\nސަންދޯއް ގެންދެވޭހިނދު އެއާއިއެކުގައި ދިއުމާއި، ޖަނާޒާގައި ބައިވެރިވުމަކީ ހަމައެކަނި ފިރިހެނުންނަށްޓަކައިޚާއްޞަވެފައިވާކަމެކެވެ. އަދި އޭގެ ދަރުމައާއި ޘަވާބަކީވެސް އެބައިމީހުންނަށްޓަކައިވާ އެއްޗެކެވެ. ކީރިތި ރަސޫލާ صلى الله عليه وسلم އަންހެނުން ޖަނާޒާގައި ބައިވެރިވުން އެކަނބަލުންގެ މައްޗަށް މަނާކުރައްވާފައިވުމުގެ ސަބަބުން އެއީ އެކަނބަލުން ކުރުން އެދެވިގެންވާކަމެއް ނޫންކަން ދޭހަވެއެވެ. ކޮންމެއަކަސް ކީރިތި ރަސޫލާ صلى الله عليه وسلم އަންހެނުންގެ މައްޗަށް މިކަންތައް މަނާކުރެއްވުމުގައި ކަނޑައެޅިގެން އެކަނބަލުންގެ މައްޗަށް ގަދައަޅުއްވާ އެކަން ނުކުރުމަށްއަމުރެއްނުކުރައްވައެވެ. އެހެންނަމަވެސް ޖަނާޒާގައި ބައިވެރިވުމަކީ އިތުރުއެކަލޭގެފާނު صلى الله عليه وسلمނުރުއްސަވާކަމެކެވެ. މިކަމުގެ ދަލީލަކީ ސަލާމާއި ޞަލަވާތްލެއްވި އިތުރު އެކަލޭގެފާނުންގެ ޞަޙާބާއިންކުރެ އަންހެން ބޭކަނބަލަކު ޖަނާޒާގައި ބައިވެރިވެ ވަޑައިގެންނެވިކަމަށް އައިސްފައިވާ އަންނަނިވި ރިވާޔަތެވެ. عَنْ أُمُّ عَطِيَّةَ قَالَتْ : نُهِيْنَاعَنِ اتِّبَاعِ الجَنَائِزِ وَلَمْ يُعْزَمْ عَلَيْنَا މާނައީ: އުއްމު ޢަޠިއްޔާ ވިދާޅުވިއެވެ. “ސަންދޯއް ގެންދެވޭއިރު އޭގެ ފަހަތުން ތިމަންމެން ދިއުން ﷲގެ ރަސޫލާ ނަހީކުރެއްވިއެވެ. އެހެންނަމަވެސް އެކަލޭގެފާނު އަހަރުމެން އެކަމަށް ކިޔަމަންގަތުމުގެ މައްޗަށް ގަދަބާރު އަޅުއްވާ އަމުރެއް ނުކުރައްވައެވެ.” (ޞަހީޙުލް ބުޚާރީ، ޞަޙީޙް މުސްލިމް، ސުނަނު އަބޫދާވޫދު، ސުނަނު އިބްނުމާޖާ).\nގިނަމީހުން އެއްވެހަދާ ބޮޑެތި ޖަނާޒާތަކުގައި އަންހެނުން ބައިވެރިވުމަކީ އެކަނބަލުންގެ މައްޗަށް ރައްކާތެރިކަން ލިބިގެންނުވާ އެކަނބަލުންނަށް ވަރަށްދަތި އަދި އުނދަގޫކަން ލިބިގެންވާކަމެކެވެ. މިފަދަ ޖަނާޒާތަކުގައި އެކަނބަލުން ބައިވެރިވުމަކީ އެދެވިގެންވާ ކަމެއްނޫނެވެ. އަޅުގަނޑުމެންގެ ތެރެއިން ބައެއް އުޚުތުން ޖަނާޒާއާއިއެކު ޤަބުރުސްތާނަށް ނުވަތަ ސަހަރާއަށް އައުމަށްފަހު، މައްޔިތާގެމައްޗަށް ކަށުނަމާދު ކުރެވެމުންދާއިރު، ކަށުނަމާދުގައި އެކަނބަލުން ބައިވެރިނުވެ ތިބޭތަން ފެނެއެވެ. އެކަނބަލުންގެ ޙާޟިރުގައި ކަށުނަމާދު ކުރެވޭކަމުގައިވާނަމަ އެނަމާދުގައި އެކަނބަލުންވެސް ބައިވެރިވެ، މައްޔިތާއަށް ހެޔޮދުޢާކުރުމަކީ މައްޔިތާއަށާއި އެކަނބަލުންނަށް ފައިދާހުރި ކަމެކެވެ. ކީރިތި ރަސޫލާ صلى الله عليه وسلمގެއަނބިކަނބަލުން މާތްﷲ ރުއްސުންލެއްވި ޢާއިޝަތުގެފާނު ބައެއް ޞަޙާބީންގެ ކަށުނަމާދުގައި ބައިވެރިވެ ވަޑައިގަތްކަން ސާބިތުވެއެވެ.


SunOnline: Feature: Baarashu firihenveringe haassa ''dhigu baiypen''\nބާރަށު ފިރިހެންވެރިން ތައްޔާރުކުރާ ދިގު ބަތްޕެން-- ފޮޓޯ/ ބާރަށު ޒުވާނުން\nބާރަށު ފިރިހެންވެރިންގެ ހާއްސަ "ދިގު ބަތްޕެން"\n1 މަސް4ދުވަސް ކުރިން - 15 ޖޫން 2018 3\nރަމަޟާން މަހުގެ ފަހު ދުވަހަކީ ހއ. ބާރަށަށް އާދައިގެ ދުވަހެއް ނޫނެވެ. އިރު އެރުމާއެކު ފިރިހެންވެރިން ނުކުންނަނީ ކޮންމެ ރަމަޟާން މަހަކުވެސް އެންމެ ފަހު ދުވަހު އެމީހުން ތައްޔާރުކުރާ ހާއްސަ ބަތްޕެނެއް ތައްޔާރު ކުރުަމަށެވެ. އެ ރަށު މީހުން އެ ބަތްޕެނަށް ކިޔަނީ ދިގު ބަތްޕެނެވެ.\nމި އަހަރުވެސް އެރަށު ޒުވާނުން ވަނީ އެ ބަތްޕެން ކައްކާފައެވެ. ބަތްޕެން ކެއްކުމަށް ފަހު މުޅި ރަށަށް ދައުވަތުދެއެވެ. މިއީ އެރަށުގައި ފޯރިއާއެކު ކުރިއަށްދާ ކަމެކެވެ.\nދިގު ބަތްޕެން ކެއްކުމަށް ބާރަށު ޒުވާނުން ތައްޔާރު ވަނީ--ފޮޓޯ/ ބާރަށު ޒުވާނުން\nދިގު ބަތްޕެން ބާރަށު ފިރިހެނުން ކައްކަން ފެށި ދުވަހެއް އެނގޭކަށް ނެތެވެ. ނަމަވެސް ކާބަފައިންގެ ޒަމާނުންސުރެ އެ ސަގާފަތް އެރަށުގައި އަންނަނީ ދަމަހައްޓަމުންނެވެ. އެއް ޖީލުން އަނެއް ޖީލަށް އެ އާދަ ވާރުތަވަމުން އައިސް، މިހާރުވެސް އެކަން ކުރުމަކީ އެ ރަށު ފިރިހެންވެރިންނަށް ލިބޭ ހާއްސަ ފަޚުރަކާއި އުފަލެކެވެ.\nދިގު ބަތްޕެން ކެއްކުމަށް އެއްޗެހި ކޮށާ ތައްޔާރުކޮށްފައި--ފޮޓޯ/ ބާރަށު\nބާރަށުން ވާހަކަދެއްކި އިބްރާހިމް ރަޝިދު ބުނީ އެ ބަތްޕެން ކައްކަނީ އާދައިގެ ބަތްޕެނާއި ހިލާފަށް ގިނަ އަދަދެއްގެ ފަލަމަޑީގެ ބާވަތްތައް ބޭނުންކޮށްގެންނެވެ. ނަން ހުސްކޮށް ފަލަމަޑިއާއި ފަތްޕިލާވެލި މި ބަތްޕެނަށް އަޅާއިރު އެންމެ ފުރަތަމަ ޒުވާނުން ކުރާ މަސައްކަތަކީ ބަތްޕެނަށް ބޭނުންވާ ސާމާނު ހޯދުމެވެ.\n"ބަތްޕެނަށް ބޭނުންވާ ސާމާނު ހޯދަން ރޯދަމަހުގެ ފަހު ދުވަހުގެ ހެނދުނު ހުރިހާ ޒުވާނުންހެން ނުކުންނާނެ. ސާމާނު ހޯދުމަށް ފަހު މެންދުރުފަހުން އޮންނާނީ ފަތް ނޮޅުމާއި އެއްޗެހި [ބަތްޕެން ކައްކަން ބޭނުންވާ ފަލަމަޑީގެ ބާވަތްތައް] ކޮށުން. ދެން ހަވީރު އެ އުދާނީ ކައްކަން،"\nރަޝީދު ބުނީ މިކަމުގައި ރަށުގެ ކުދިބޮޑު ހުރިހާ ޒުވާނުން ބައވެރިވާ ކަމަށާއި އަންހެންވެރިން ލައްވާ ހަމައެކަނި ކުރާ ކަމަކީ ކާށި ހުނި ގޭނުން އެކަނި ކަމަށެވެ.\n"ދިގު ބަތްޕެން ކެއްކުމުގައި ހުރިހާ ޒުވާނުން ޝާމިލުވާނެ. ރޯދަ ވީއްލުމަށްފަހު އެންމެން އަންނާނެ ބަތްޕެން ރަހަ ބަލަން."\nދިގު ބަތްޕެނަށް އެ ނަން ކިޔުނު ގޮތެއް ރަޝީދަކަށްވެސް ނޭނގެއެވެ. ލަފާކޮށްފައި ބުނާނަމަ އެ ބަތްޕެން ކެއްކުމަށް ކުރާ މަސައްކަތުގެ ސަބަބުން އެއަށް ކިޔުނު ނަމަކަށް އެނަން ވުން އެކަށީގެންވާ ކަމަށް އޭނާ ބުންޏެވެ.\nމިއީ ބާރަށުގައި އޮންނަ އެއްބައިވަންތަކަން ދައްކުވައިދޭ ސަގާފީ ހާއްސަ ހަރަކާތެކެވެ. އެ ރަށުގެ ހުރިހާ ޒުވާނުން މިކަމަށް ހާއްސަ އިސްކަމެއް ދޭއިރު މި ކަމުގެ ތެރެއިން ދޭދޭ ގުޅުމާއި އެކުވެރިކަން މުޅި ރަށަށް ގެނުވައެވެ. އަދި ފިތުރު އީދަށް ތައްޔާރުވުމަށް އެކުވެރި ރޫހެއް ރަށުތެރެއަށް ގެނުވައެވެ.\nފީޗަރ ޒުވާނުން އީދު ހއ. ބާރަށް ފިތުރު އީދު 1439


މުނިފޫހިފިލުވުން / އަޖޭ ދޭވްގަން\n08 ޖެނުއަރީ 2021 - 07:30\nޑައިރެކްޓަރު ފަރުހާދު ސަމްޖީގެ އާ ފިލްމު "ބައްޗަން ޕާންޑޭ" ގެ ޝޫޓިން ބުދަ ދުވަހު ފަށައިފި އެވެ.\nއަކްޝޭ ކުމާރާއި ކްރިތީ ސެނަން އަދި ޖެކްލިން ފެނަންޑޭޒް ލީޑް ރޯލް ކުޅޭ މި ފިލްމުގެ ޝޫޓިން ކުރިއަށް ދަނީ ޖައިސަލްމާރްގަ އެވެ. ލޮކްޑައުން އަށް ފަހު ކުރިން ވެސް ނިންމި ގޮތަށް މި މަހުގެ6ވަނަ ދުވަހު ފިލްމުގެ ޝޫޓިން ފެށި އިރު، މީގެ ކާސްޓްގައި އަރުޝަދު ވަރްސީ އާއި ޕްރަތީކް ބައްބަރް ވެސް ހިމެނެ އެވެ.\nއަކްޝޭ ވަރަށް ތަފާތު ގޮތަކަށް ފެންނާނެ "ބައްޗަން ޕާންޑޭ" އަކީ ކާމިޔާބު އެތައް ފިލްމެއް ގެނެސްދީފައިވާ ސާޖިދު ނަދިއަދުވާލާ ޕްރޮޑިއުސްކުރާ ފިލްމެކެވެ.\nމީގެ ޑައިރެކްޓަރު ފަރުހާދު އެންމެ ފަހުން ގެނެސްދިނީ ވެސް ސާޖިދުގެ ފިލްމެކެވެ. އެއީ އަކްޝޭ އާއި ކްރިތީ ވެސް މުހިއްމު ރޯލުތަކެއް ކުޅުނު 2019 ގެ "ހައުސްފުލް 4" އެވެ.\n"ބައްޗަން ޕާންޑޭ" އަށް ފަހު ފަރުހާދު ހަދާނީ ވެސް ސާޖިދުގެ ފިލްމެކެވެ. އެއީ ސަލްމާން ޚާނާއި ޕޫޖާ ހެގްޅޭ ލީޑް ރޯލް ކުޅޭ "ކަބީ އީދު ކަބީ ދިވާލީ" އެވެ.\n"ބައްޗަން ޕާންޑޭ" ރިލީޒްކުރާނެ ތާރީހެއް އަދި އިއުލާނެއްނުކުރެ އެވެ.\n"ތޭންކް ގޯޑް" ގެ ޝޫޓިން 21 ގައި\nޑައިރެކްޓަރު އިންދަރު ކުމާރުގެ އާ ފިލްމު "ތޭންކް ގޯޑް" ގެ ޝޫޓިން މި މަހުގެ 21 ގައި ފަށަން ނިންމައިފި އެވެ.\nމިއީ ބުޝަން ކުމާރުގެ ޓީ ސީރީޒުން ޕްރޮޑިއުސްކުރާ ކޮމެޑީއެކެވެ. "ތޭންކް ގޯޑް" ގެ ކާސްޓުންނަކީ އަޖޭ ދޭވްގަނާއި ރަކުލް ޕްރީތު ސިންގްގެ އިތުރުން ސިދާތު މަލްއުތުތުރާ އެވެ. އަޖޭ އަކީ އިންދަރު އެންމެ ފަހުން ގެނެސްދިން 2018 ގެ "ޓޯޓަލް ދަމާލް" ގެ ކާސްޓްގައި ވެސް ހިމެނުނު އެކްޓަރެކެވެ.\n"ތޭންކް ގޯޑް" އަކީ އަޖޭ އާއި ރަކުލް އެކީގައި މަސައްކަތްކުރާ ތިން ވަނަ ފިިލްމެވެ. އެކީގައި "ދޭ ދޭ ޕިޔާރު ދޭ" ކުޅުނު އިރު، އަޖޭ ޑައިރެކްޓްކުރާ ތިން ވަނަ ފިލްމު "މޭޑޭ" ގެ ބަތަލާ އަކީ ވެސް ރަކުލް އެވެ. ޒުވާން ބަތަލާ ވަނީ ސިދާތާ އެކު ވެސް ދެ ފިލްމެއް ކުޅެފަ އެވެ. އެއީ 2019 ގެ "މަރުޖާވާ" އާއި 2018 ގެ "އައްޔާރީ" އެވެ.\nއިންދަރު އަކީ "ދިލް" އާއި "ބޭޓާ" އަދި "މަސްތީ" ސީރީޒްގެ ފިލްމުތައް ގެނެސްދިން ޑައިރެކްޓަރެވެ.\n"މެޑަމް ޗީފް މިނިސްޓަރު" ގެ ޓްރެއިލާ\nރިޗާ ޗައްޑާ ޓައިޓްލް ރޯލު ކުޅެފައިވާ ޕޮލިޓިކަލް ޑްރާމާ "މެޑަމް ޗީފް މިނިސްޓަރު" ގެ ޓްރެއިލާ ދައްކާލައިފި އެވެ.\nމި މަހުގެ 22 ގައި ސިނަމާތަކަށް ގެންނަން ނިންމާފައިވާ މި ފިލްމަކީ "ޖޯލީ އެލްއެލްބީ" ގެ ދެ ފިލްމު ގެނެސްދިން ސުބާޝް ކަޕޫރް ޑައިރެކްޓްކޮށްފައިވާ ފިލްމެކެވެ.\nސިޔާސީ މަސްރަހުގައި ހިނގާ ހާދިސާތަކެއް ތަންކޮޅެއް "ލައިޓް ހާޓެޑްކޮށް" ގެނެސްދޭ "މެޑަމް ޗީފް މިނިސްޓަރު" ގެ ކާސްޓްގައި ސޯރަބް ޝުކްލާ އާއި މާނަވް ކޯލް ފަދަ އެކްޓަރުން ހިމެނެ އެވެ.\nއަނެއްކާ ވެސް ޓައިގާގެ ލަވައެއް\nމިދިޔަ އަހަރު އަމިއްލަ އަޑުން ކިޔާފައިވާ ލަވައެއް "އަންބިލީވަބަލް" ގެ ނަމުގައި ވީޑިއޯއާ އެކު ވެސް ނެރުނު ބޮލީވުޑްގެ ޒުވާން އެކްޓަރު ޓައިގާ ޝްރޮފް އަނެއްކާ ވެސް އާ ލަވައެއް ގެނެސްދޭން ތައްޔާރުވެއްޖެ އެވެ.\nއޭނާގެ ދެވަނަ ސިންގަލް އަކީ "ކެސަނޯވާ" އެވެ. މީގެ ޓީޒާކޮޅެއް ވެސް މިހާރު ދައްކާލާފައިވާ އިރު، ލަވަ ވީޑިއޯއާ އެކު ވަރަށް އަވަހަށް އާންމުންނަށް ދޫކޮށްލާނެ އެވެ. ލަވަ ޑައިރެކްޓްކުރީ ޓައިގާގެ 2019 ގެ ފިލްމު "ސްޓޫޑަންޓް އޮފް ދި އިޔާ 2" ގެ ޑައިރެކްޓަރު ޕުނީތު މަލްއުތުރާ އެވެ.\nމިދިޔަ އަހަރު "ބާގީ 3" އިން ފެނިގެން ދިޔަ ޓައިގާގެ ކުރިއަށް ހުރި ފިލްމުތަކަކީ "ހީރޯޕަންތީ 2" އާއި "ބާގީ 4" އާއި "ގަންޕަތު" ގެ އިތުރުން "ރާމްބޯ" އެވެ.\nބޮލީވުޑް ޓްރެއިލާ އަޖޭ ދޭވްގަން އަކްޝޭ ކުމާރު އެކްޓްކުރުން ޖެކްލީން ފެނާންޑެޒް ބޮލީވުޑް ފިލްމު ޓައިގާ ޝްރޮފް


އިހަވަންދޫ ސްކޫލަށް ލިބުނު ކާމިޔާބީ ފާހަގަ ކޮށްފި — Ihavandhoo.com\nއިހަވަންދޫ ސްކޫލަށް ލިބުނު ކާމިޔާބީ ފާހަގަ ކޮށްފި\n6 އޮގަސްޓު 20190އިބްރާހިމް ނަޝީދު\nއިންވިޓޭޝަން ކަޕް ފުޓްބޯޅަ މުބާރާތް ކާމިޔާބު ކޮށްދިނުމުގައި އެހީތެރިވެދެއްވި ހުރިހާ ފަރާތްތަކަށް ޕްރިންސިޕަލް ޝުކުރުއަދާކުރެއްވި. ފޮޓޯ: ޙަސަން ފަޙުދު\nއިހަވަންދޫ ސްކޫލަށް 50 އަހަރު ފުރުން ފާހަގަ ކުރުމުގެ ގޮތުން ނިމިދިޔަ ހަފުތާ ބަންދުގައި ކުރިއަށް ގެންދިޔަ ގޯލްޑެން ޖުބްލީ އިންވިޓޭޝަން ކަޕް ފުޓްބޯޅަ މުބާރާތުގައި އިހަވަންދޫ ސްކޫލުން ހޯދި ކާމިޔާބީ ފާހަގަ ކުރުމުގެ ގޮތުން އިހަވަންދޫ ސުކޫލުގައި ރޭ ހާއްސަ ހަފުލާއެއް ބާއްވައިފިއެވެ.\nއިހަވަންދޫ ސްކޫލުގެ އިތުރުން ހއ. ހޯރަފުށީގައި ހުންނަ ހއ އަތޮޅު މަދަރުސާއާއި ހއ ދިއްދޫގައި ހުންނަ ހއ އަތޮޅު ތަޢުލީމީ މަރުކަޒު އަދި މާރަންދޫ ސްކޫލު ވާދަކުރި މި މުބާރާތުގެ ޗެމްޕިއަންކަން އިހަވަންދޫ ސްކޫލުން ހޯދީ ފައިނަލް މެޗުގައި ޕެނަލްޓީ ޖަހައިގެން ހއ އަތޮޅު ތަޢުލީމީ މަރުކަޒު ބަލިކޮށްގެންނެވެ.\nއިހަވަންދޫ ސްކޫލުގެ ބެލެނިވެރިންނާއި ދަރިވަރުން އަދި އިހަވަންދޫގައި ހުރި ސަރުކާރު މުއައްސަސާތަކުގެ ވެރިންގެ އިތުރުން އެންމެހައި ސަޕޯޓަރުންނަށް ދަޢުވަތުދީގެން ރޭ ބޭއްވި ހަފުލާއަކީ އިހަވަންދޫ ސްކޫލުގެ މުވައްޒަފުންގެ ފަރާތުން އިންތިޒާމުކުރި ހަފުލާއެވެ. މި ހަފުލާގައި ގިނަ ޢަދަދެއްގެ ދަރިވަރުންނާއި ބެލެނިވެރިން އަދި ސަޕޯޓަރުން ބައިވެރިވިއެވެ.\nރޭގެ ހަފުލާއަށް ޓީމުގެ ކުޅުންތެރިންނާއި އޮފިޝަލުން އައުމުން އެފަރާތްތަކަށް މަރުޙަބާކީ އެ ކުޅުންތެރިންގެ ޢައިލާގެ މެމްބަރުންނެވެ.\nރޭގެ ހަފުލާގައި ވާހަކަފުޅު ދައްކަވަމުން ސްކޫލުގެ ޕްރިންސިޕަލް އަޙްމަދު ރަޝީދުވަނީ މުބާރާތުގެ އެންމެހައި ކަންތައްތަކުގައި އެހީތެރިވެދެއްވި ފަރާތްތަކަށް ޝުކުރުއަދާކުރައްވައިފައެވެ. އެގޮތުން ސުކޫލުގެ މުވައްޒަފުންނާއި ބެލެނިވެރިން، ދަރިވަރުން އަދި ކުލަބު ޖަމިއްޔާތަކާއި އެކިއެކި މުއައްސަސާތަކުން ވެދެއްވި ފުރިހަމަ އެއްބާރުލުން ޕްރިންސިޕަލް ފާހަގަކުރެއްވިއެވެ.\nރޭގަ ހަފުލާގައި ޓީމުގެ ކުޅުންތެރިންނަށާއި އޮފިޝަލުންނަށް، ޕޮއިސްގެ އެހީތެރިކަމާއެކު ސްކޫލުގެ ފަރާތުންވަނީ ގިފްޓް ޕެކެއް ހަދިޔާކޮށްފައެވެ. އަދި މުބާރާތުގެ ސްޕޮންސަރުންނަށާއި މުބާރާތަށް އެކިއެކި ގޮތްގޮތުން އެހީތެރިވެދެއްވި ފަރާތްތަކުގެ އަގުވަޒަންކޮށް އެފަރާތްތަކަށް ސެޓްފިކެޓް ދިނުން ރޭގެ ހަފުލާގައި އޮތެވެ.\nގޯލްޑެން ޖުބްލީ އިންވިޓޭޝަން ކަޕް ފުޓްބޯޅަ މުބާރާތުގެ ތަށި ރަސްމީކޮށް ސްކޫލާ ހަވާލުކުރީ ރޭގެ ހަފުލާގައެވެ. މި ތަށި ސްކޫލުގެ ޕްރިންސިޕަލަށް ހަވާވާލުކޮށްދިނީ ޓީމުގެ ކެޕްޓަން މުޙައްމަދު މައުމޫރު، ވައިސް ކެޕްޓަން މުޙައްމަދު ޒަޔާން ޒުހައިރު އަދި ވައިސް ކެޕްޓަން ނަޢުފަލް ޢަލީ އެވެ.


ވިސްލްބްލޯވަރ ޕްރޮޓެކްޝަން ޔުނިޓް ގާއިމުކޮށްފި – Dhen.mv\nވިސްލްބްލޯވަރ ޕްރޮޓެކްޝަން ޔުނިޓް ގާއިމުކޮށްފި\nMarch 3, 2020 - 10:33 pm\nވިސްލްބްލޯވަރ ޕްރޮޓެކްޝަން ޔުނިޓް ގާއިމުކޮށް، މައްސަލަ ބަލަން ފަށައިފިއެވެ.\nމި ޔުނައިޓަކީ ވިސްލްބްލޯކުރާ ފަރާތްތައް ރައްކާތެރިކުރުމުގެ ގާނޫނުގެ ދަށުން، ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) ގައި ގާއިމުކޮށްފައިވާ ޔުނިޓެކެވެ.\nވިސްލްބްލޯވާ ޕްރޮޓެކްޝަން ޔުނިޓް ހިންގާނެ ގޮތުގެ ގަވާއިދު އެކުލަވާލާ ޝާއިއުކޮށްފައި ވަނީ ޖެނުއަރީ 19 ވަނަ ދުވަހުއެވެ. އަދި އެ ޔުނިޓަށް ސިއްރުކޮށް މައުލޫމާތު ހުށަހަޅުމާއި، ބަލައިގަތުމާ، މައުލޫމާތުތައް ތަހުގީގުކޮށް ފިޔަވަޅު އެޅުމުގެ ގަވާއިދު އެކުލަވާލައި ޝާއިއުކޮށްފައި ވަނީ އިއްޔެއެވެ.\nއެޗްއާރްސީއެމުން ބުނީ އެ ގާނޫނުގެ ދަށުން ދައުލަތުގެ އިދާރާތަކުގެ ގާއިމު ކުރަން ޖެހޭ އެތެރޭގެ އިންތިޒާމުތައް ގާއިމު ކުރުމުގެ ގޮތުން އަމަލު ކުރަން ޖެހޭ ގައިޑްލައިން ވެސް ޕްރޮޓެކްޝަން ޔުނިޓުން އެކުލަވާލައި ދައުލަތުގެ ކަމާ ބެހޭ އިދާރާތަކަށް ހިއްސާ ކޮށްފައިވާނެ ކަމަށް އެޗްއާރުސީއެމް އިން ބުންޏެވެ.\nވިސްލް ބްލޯވާ ޕްރޮޓެކްޝަން ޔުނިޓަށް މައްސަލަ ހުށަހަޅަން ބޭނުންވާ ފަރާތްތަކަށް މައްސަލަ ހުށަހެޅޭނެ އިންތިޒާމުތައް ވެސް ހަމަޖެހިފައިވާ ކަމަށް އެޗްއާރުސީއެމް އިން ބުންޏެވެ. އެގޮތުން ސިޓީން ނުވަތަ މައްސަލަ ހުށަހަޅާ ފޯމަކުން ނުވަތަ އީމެއިލް މެދުވެރިކޮށް ނުވަތަ ވެބްސައިޓް މެދުވެރިކޮށް ނުވަތަ ޔުނިޓަށް ހާޒިރުވެގެން މައްސަލަ ހުށަހެޅޭނެ އެވެ.


Addu City Square in negi ruh thakuge badhalugai ruhthah indhaifi | Mihaaru\nއައްޑޫ ސިޓީ ސްކެއާ އިން ނެގި ރުއްތަކުގެ ބަދަލުގައި ރުއްތައް އިންދައިފި\n17 މެއި 2019 - 11:00 8 comments\nއައްޑޫ ހިތަދޫގައި އަލުން ތަރައްގީ ކުރަމުން އަންނަ ސިޓީ ސްކެއާ އިން ނެގި ރުއްތަކުގެ ބަދަލުގައި އާ ރުއްތަކެއް އިންދައިފި އެވެ.\nއައްޑޫ ސިޓީ ކައުންސިލުން ބުނީ ސިޓީ ސްކެއާ އިން ނެގި 26 ރުކުގެ ބަދަލުގައި ހިތަދޫ މާކިޅީ ޕާކް ސަރަހައްދުގައި 52 ރުއް އިއްޔެ އިންދާފައިވާ ކަމަށެވެ. ސިޓީ ސްކެއާގައި ހުރި ރުއްތައް ނެގުމުން ގިނަ ބައެއްގެ ފާޑުކިޔުންތައް ވެސް އަމާޒުވި އެވެ.\nނަމަވެސް ކައުންސިލުން ބުނީ، ރުއްތައް ނެގީ ސިޓީ ސްކެއާ ތަރައްގީ ކުރަން ނިންމާފައިވާ ކޮންސެޕްޓަށް ފެއްތުމަށްޓަކައި ކޮންމެހެން އެކަން ކުރަންޖެހޭތީ ކަމަށެވެ. އަދި އެކަން ކުރީ އެންވަޔަރުމެންޓަލް ޕްރޮޓެކްޝަން އެޖެންސީ (އީޕީއޭ) ގެ ހުއްދައާ އެކު ކަމަށް ވެސް ބުންޏެވެ.\nCity Square sarahadhun negi 26 rukuge badhalugai 52 ruh indhun pic.twitter.com/YgkygdDRcJ\n— Addu City Council (@AdduCityCouncil) May 16, 2019\nހިތަދޫ ޕޮލިސް ސްޓޭޝަންގެ އަރިމަތިން އޮންނަ ހުސް ސަރަހައްދުގައި ސިޓީ ސްކެއާގެ ނަމުގައި ތަނެއް ހަދައި އެތަނުގައި ބޮޑު ދިދައެއް ނެގީ ކުރީގެ ރައީސް މުހައްމަދު ނަޝީދުގެ ވެރިކަމުގައި 2011 ގަ އެވެ. ނަމަވެސް ދިދަ ދަނޑި ނުބެލެހެއްޓި އޭގައި ދިދަ ވެސް ނުނަގާތާ އެތައް ދުވަހެއްވެ، ދަނޑީގައި ދަބަރު ޖަހައި ގެއްލުންތަކެއްވުމުން އެ ވަނީ މިދިޔަ އަހަރު ނަގައިފަ އެވެ.\nCity Square ge masahkaiy kuriyah dhany. Mi masahkathuge therein EPA ge huhdha aa eku mihaaru huri baeh gasthah negumah fahu City Square farumaa kurevifaivaa gothaa ehgothah, aammunnai kudakudhin evve ulhey sarahdhaka gulhey hiya dhey gasthah indhai landscaping masahkaiy kureveyne pic.twitter.com/uT92CsVNpE\n— Addu City Council (@AdduCityCouncil) May 13, 2019\nއެކަމަކު، ކައުންސިލުން އަލުން ސިޓީ ސްކެއާ ތަރައްގީ ކުރުމުގެ މަސައްކަތް މިދިޔަ މަހުގެ ތެރޭގައި ފަށައި، އެތަނުގައި އަލުން ވަނީ ދިދަ ދަނޑިއެއް ވެސް ބަހައްޓައިފަ އެވެ. ނަމަވެސް އަދި ދިދަ ނަގާކަށް ނުފަށަ އެވެ.\nކައުންސިލުން ބުނި ގޮތުގައި، ދިދަ ނަގާނީ ސިޓީ ސްކެއާގެ މަސައްކަތް އެއްކޮށް ނިމުމުންނެވެ. އެކަމަށްޓަކައި ޚާއްސަ ރަސްމިއްޔާތެއް ބާއްވަން އެ ކައުންސިލުން ވަނީ ނިންމައިފަ އެވެ.\nސިޓީ ސްކެއާ އަކީ ހުރިހާ އުމުރުފުރައެއްގެ މީހުންނަށް ހިތްފަސޭހަކޮށްލެވޭ ގޮތަށް ހިތަދޫގައި ހަދާފައިވާ ތަނެކެވެ.\nއިތުރު ލިޔުންތައް ތިމާވެށި އައްޑޫ އައްޑޫ ސިޓީ ކައުންސިލް އީޕީއޭ އައްޑޫ ސިޓީ ސްކެއާ ސ. ހިތަދޫ\nއައްޑޫން ނަގާ ރުއްތައް އެހެންތަނެއްގަ އިންދަން ޖެހޭނެ


މަގު..(2) – Esfiya – Dhivehi Vaahaka Site\n- by lyn - 0- August 16, 2016\nއަހަރެންގެ ދިރިއުޅުމަށް ބޮޑު ލޮޅުމެއް އަންނަން އުޅޭކަމެއް އިހުސާސެއް ނުކުރެވެއެވެ. އެއްދުވަހަކު ހަވީރު އަހަރެންގެ ރައްޓެއްސެއް ފައިސަލް އަންހެނަކާއި އެކު ލަންކާގެ ހޮޓަލަކަށް ވަންނަނިކޮށް ފެނުނު ވާހަކަ ބުންޏެވެ. އަހަރެން ގަބޫލެއް ނުކުރަމެވެ. ލިބުނީ ކުއްލި ސިހުމެކެވެ. ފައިސަލް މާލޭގައި ހޭދަ ކުރާ ދުވަހަށް ވުރެ ލަންކާގައި ހޭދަކުރާ މުއްދަތު އިތުރުވުން ފިޔަވައި އެހެން ބަދަލެއް އޭނަގެ ފަރާތުން ނުފެނެއެވެ. އަނެއްކާވެސް ހަމަ އެފޯން ކޯލް އޭގެ މަސްދުވަސް ފަހުން އައެވެ.\nއަހަރެން ފައިސަލްއަށް ކުރަމުންއައި އިތުބާރަށް އެއްވެސް ބަދަލެއް ނުގެންނަމެވެ. އަހަރެން އަމިއްލައަށް ކަމުގެ ހަޤީގަތް ބަލަން ނިންމީމެވެ. ކަމެއް ބެލެންވީއިރު އިތުރު އެހެން މީހެއްގެ ފަރާތުންވެސް ފައިސަލް އަންހެން ކުއްޖެއް ގޮވައިގެން ލަންކާއިން ފެންނަ ވާހަކަ އިވިއްޖެއެވެ. މިވަރުންވެސް ފައިސަލްއާއިމެދު އެއްވެސް ކުއްހީއެއް ނުކުރަމެވެ. އަހަރެން ފައިސަލް ލަންކާއަށް ދިއުމުން އާއްމުކޮށް ގުޅާވަރަށް ވުރެ ގިނައިން ގުޅަން ފެށީމެވެ. އަހަރެން ގުޅަނީ ޔަގީނުންވެސް ފައިސަލްގެ މަސައްކަތައް އުދަގޫ ނުވާނެ އޭނާއަށް ހުސްހެން ހީވާ ވަގުތު ތަކުގައެވެ. އާއްމުކޮށް ރޭގަނޑުއެވެ. އަދި ކޯލްތަކުގައި ގިނަ ވަގުތު ވާހަކަ ދައްކަންވެގެން އެކިކަހަލަ ބޭކާރު ވާހަކަތައްވެސް ދައްކަން ފެށީމެވެ. އަހަރެން ދައްކާ ކޮންމެ ވާހަކައެއްވެސް ފައިސަލް އަޑު އަހާނެކަމުގެ ޔަގީންކަން އޮންނާތީއެވެ.\nއެކަމަކު މިގޮތަށް ހިފަހައްޓާ ލެވުނީ ހަފުތާއެކެވެ. ފައިސަލްއަށް އަހަރެންގެ ވާހަކަތައް އަޑުއަހަން އަހަރެންނާއި ވާހަކަ ދައްކަން އުދަގޫ ކަމަކަށް ވާހެން ހީވާންފެށިއެވެ. ކުރު ޖަވާބުތަކުން އަހަންނާ ވާހަކަ ދައްކަންފެށިއެވެ. އަހަރެން ޖެހެނީ އަބަދު ވާހަކަ ދައްކާށެވެ. ބައެއްފަހަރު ބުނާ އެއްޗެއް ދެފަހަރު ބުނެގެން ނޫނީ ފައިސަލްއަށް ނުވެސްއެގެއެވެ. އަހަރެން މާގިނައިން ގުޅާތީ އެކަމުގެ ޝަކުވާވެސް ފައިސަލްއަށް ކުރެވުނެވެ. އަހަރެން ފައިސަލް މާލެ އައުމަށް އެދުނީމެވެ. އޭނާ ދެކޮޅެއް ނުހަދައެވެ. އޭނަ އައުމަށް ހަމަޖައްސާފައިވާ ދުވަހަށް ވުރެ އެއް ހަފުތާ ކުރިން މާލެއައެވެ.\nއަހަރެން ފައިސަލް ނިދުމުން އޭނަގެ ފޯން ނެގީމެވެ. ފޯނުގެ ޕެޓާން ވަނީ އެހެން ގޮތަކަށް ބަދަލު ކޮއްފައެވެ. ސުވާލު އުފެދުނެވެ. ފައިސަލްގެ ފޯނުގެ ޕާސް ކޯޑް ވެސް ބަދަލު ކޮއްފައެވެ. ފައިސަލްގެ ފޯނުގެ ޕެޓާންއާއި އަދި ޕާސްކޯޑަކީ އަހަރެންގެ އިހުތިޔާރެވެ. އެކަމަކު މިއީ ސުވާލުތަކެވެ. ފައިސަލް ހޭލުމުން އޭނަގެ ފޯނުން ވަރަށް އަވަހަށް މަންމައަށް ގުޅުމަށް ފޯން ދޭން އެދުނީމެވެ. ފައިސަލް ފޯނު ނުދޭން އުޒުރު ދެއްކިއެވެ. ބިލް ނުދައްކާތީ ފޯން ކަޑާލާފައި ކަމަށް ބުންޏެވެ. އަހަރެންނަށް ޔަގީނެވެ. އޭނަގެ ފޯން ކަނޑާނުލާކަމެވެ. ފައިސަލްގެ މޫނުމަތިންވެސް ހިތްނުތަނަވަސްކަމާއި ފޫހިކަން ފާހަގަ ކުރެވުނެވެ. ބިލްދައްކާފައި އަންނަމޭ ކިޔާފައި ފައިސަލް ގެއިން ނުކުމެގެން ދިޔައީއެވެ. ފޯނާމެދު ފައިސަލް އޭހާ ބޮޑަށް ނުވިސްނާ ހުރެވުނީ ކަންނޭގެއެވެ.\nއިރުކޮޅެއް ފަހުން ފައިސަލް ގެއަށް އައެވެ. ހަމަގައިމުވެސް ދިރާގަށްގޮސް ބިލްދައްކާފައި އެހާއަވަހަށް ނާދެވޭނެކަން ޔަގީނެވެ. ދިރާގުން މާއަވަހަށް ލައިން ކަޑާލީއޭ ކިޔައިގެން އޭނާ އަހަރެން ގާތުގައި ޝަކުވާ ކުރިއެވެ. ރާއްޖޭގެ އެއްވެސް ސަރވިސް އެއްދޭ ބަޔަކާއި މެދުވެސް އަހަރެންކައިރީ އެއްވެސް އެއްޗެކޭ ނުކިޔައެވެ. ފެން ބިލަށް ދިހަހާސް ރުފިޔާ އޮތްފަހަރުވެސް އަހަރެން ޝަކުވާ ކުރުމުންވެސް ފިނިފިނި ޖަވާބެއްވެސް އޭނާ ނުދެއެވެ. ކުރިން ދުވަހަކުވެސް މިފަދަ ވާހަކަތައް އޭނަ ނުދައްކާތީ އަހަރެންނަށް ހައިރާންކަން ލިބުނެވެ.\nއަހަރެން ފޯން ނެގުމަށްފަހު ޕެޓާން ޖެހީމެވެ. ކުރިން އަހަރެން ޖަހައިދިން ގޮތަށް އިނީ ބަދަލުކޮށްފައެވެ. ފައިސަލް އަހަންނަށް ކަމެއް ސިއްރުކުރާކަން ޔަގީން ކުރަން މިވަރުން އަހަންނަށް އެއްވެސް ޝައްކަކާއި ނުލައި ޔަގީންވިއެވެ. އަހަރެން ބޭނުންވީ ފައިސަލްއާއި ސީދާ ސީދަލަށް މިވާހަކަތަށް ދައްކާށެވެ. އަހަރެންގެ ދަރިންގެ މުސްތަގުބަލަށް ޓަކައެވެ. އަހަރެންގެ ދިރިއުޅުމަށްޓަކައެވެ. އެރޭ ފައިސަލް ގެއަށް އަންނަންދެން އަހަރެން އިންތިޒާރު ކުރީމެވެ. އޭނާއާއި ވާހަކަ ދައްކާނެގޮތްވެސް ވިސްނީމެވެ.\nރައްޓެހިންގެ ފަރާތުން އިވުނު ވާހަކަތަކާއި އަދި ފައިސަލްގެ ފޯނުން އޭނަ ހެދި މަކަރުތައް ވަރަށް މަޑުމައިތިރި ކަމާއެކު އަހަރެން ފައިސަލްއަށް ކިޔައި ދިނީމެވެ. އޭނާ ރުޅިއެއް ނާދެއެވެ. އެކަމަކު ހިތްހަމައެއް ނުޖެހުނެވެ. އަހަރެން ކުރި ކޮންމެ ސުވާލަކަށް އޭނާ ޖަވާބު ދިނެވެ. “އަހަރުމެން ދެމީހުންގެ ގުޅުން ފެނިފަ ބައެއްމީހުންނަށް އަސަރު ކުރަނީ.. އަސްލު ޝަހޫގެ ވެސް ހިއްސާގެ ސަބަބުން ދޯ އަހަރެން ކާމިޔާބު މީހަކަށް މިވެވުނީ. ލަންކާގައި އަހަރެންގެ ހޮޓާ ނިމޭތީ އެކަމަށް ކެތްނުވާ މީހުން އެހެން އެކިޔަނީ”. ފައިސަލް އަހަރެން ބުނި ވާހަކައަށް ދިން ޖަވާބަކީ މިއެވެ. އަންހެން ކުއްޖަކާއި އެކީ ހޮޓަލަށް ދަނީ އިމާރާތުގެ އިންޓީރިއާ އާއި ބެހޭގޮތުން ވާހަކަ ދައްކަން ކަމަށް ބުންޏެވެ. ފޯން ޕެޓާންތައް ބަދަލު ކުރީ ލަންކާގައި އުޅޭތީ ސެކިއުރީ އަށޭ ބުނުމުން އަހަރެން ގަބޫލު ކުރީމެވެ.\nއަހަރެން ފައިސަލް އާއި މެދު ކުރި ޝައްކުތައް އެއްފަރާތް ކުރީމެވެ. ޖެހިގެން އައި ދުވަހު އަނެއްކާވެސް އޭނާ ލަންކާއަށް ދިޔައެވެ. އަހަރެންގެ ހިތަކަށް ފުރިހަމަ ހަމަޖެހުމެއް ނައެވެ. ކޮންމެވެސް ކަހަލަ ބޮލުގެ ރިހުމެއްވެސް ހުރެއެވެ. ފައިސަލް ލަންކާއަށް ދިޔަތަނާ ހަފުތާއެއް ފަހުން އަހަރެންގެ ފޯނަށް ލަންކާގެ ނަންބަރަކުން ފައިސަލް އަންހެނެއްގެ އަތުގައި ހިފައިގެން ރެސްޓޯރެންޓެއްގައި އިންދާ ނަގާފައި އިން ފޮޓޯއެއް ލިބުނެވެ. އަހަންނަށް ރޮވުނެވެ. ވަގުތުން ފައިސަލްއަށް ފޮޓޯ ފޮނުވުމަށްފަހު ގުޅީމެވެ. އަހަރެން ރޮމުން ވާހަކަ ދެއްކީމެވެ. ފައިސަލް ފޮޓޯއަކަށް އިންކާރެއް ނުކުރެއެވެ. އަދި އެއީ އަސްލު ފޮޓޯއެއްކަމަށް އެއްބަސްވިއެވެ. އަހަރެންގެ ގިސްލުން ބާރުވިއެވެ. އަހަރެންގެ ގިސްލުމުގެ އަޑުއިވުމުން އަހަރެން ހަމަޖައްސަން ދެރަ ނުވާށޭ ބުންޏެވެ. ވަގުތުން މާލެ އައުމަށް އެދުނީމެވެ. އެކަމަކު އިމާރާތުގެ މަސައްކަތްތައް އަވަހަށް ނިންމަން ބޭނުންވާތީ އޭނާ މާލެ އަންނަން ދެކޮޅު ހެދިއެވެ. މަސްދުވަސް ފަހުން މަސައްކަތް އެއްކޮށް ނިންމާފައި މާލެ އަންނާނެ ކަމަށް ބުންޏެވެ.\nކަންތައްތަށް ގޯސްވީ ހީވެސް ނުކުރާ ފަދަ ގޮތަކަށެވެ. ނުދަންނަ ނަންބަރަކުން އައި ފޯން ކޯލެކެވެ. މާއުދަގުލެއް ނެތި ލަންކާއިން އައި ކޯލެއްކަން އެގުނީ އެގައުމުގެ ކޯޑް އެގޭތީއެވެ. ވާހަކަ ދެއްކީ އަންހެނެކެވެ. ހަފުތާއެއް ފަހުން ފައިސަލްއާއި އޭނަ އިންނަން އުޅޭކަން އަންގާލީ ކަމަށް ބުންޏެވެ. ފައިސަލް އަކީ ހަމައެކަނި އަހަރެންގެ މީހެއްނޫނޭ ކިޔައިން އޭނާ އަހަންނަށް މަލާމާތް ކުރިއެވެ. އެވާހަކަތައް އަޑުއަހަން އަހަންނަށް ކެތެއް ނުވިއެވެ. ކުއްލިއަކަށް މިގޮތައް ކަންތައް ވާނެ ކަމަކަށް ހިއެއެއްނުކުރަމަމެވެ. އަހަރެން ފައިސަލްއަށް ގުޅީމެވެ. ފައިސަލްގެ ފޯނު ނެގީވެސް މިއަންހެން މީހާއެވެ. އަހަރެން ގަބޫލު ކުރަން ބޭނުންނުވި ހުރިހައި ކަމެއް ގަބޫލު ކުރަންމަޖުބޫރުވީ އޭނާ ފޯނު ނެގުމުންނެވެ. އޭނާ ކިޔާނެހާ އެއްޗެއް ކިޔުމަށްފަހު ފައިސަލްއަތަށް ފޯނު ދިނެވެ.\nއަހަރެން ރޮމުން ފައިސަލް ގާތުން އެދުނީމެވެ. އަވަހަށް މާލެ އައުމަށެވެ. އަހަރެމެންގެ ދަރިންގެ މަތިން އޭނާއަށް ހަނދާން ކޮއްދިނީމެވެ. ބޮޑު ދަރިފުޅުގެ އޯލެވެލް ކައިރިވި ވާހަކަވެސް ހަނދާން ކޮއްދިނީމެވެ. ދަރިންނަށް ލިބިދާނެ ނިކަމެތިކަން ހަނދާން ކޮއްދިނީމެވެ. އެއްވެސް ވާހަކައެއް އޭނާއަކަށް މުހިއްމެއް ނުވިއެވެ. އިތުރަށް އެކަމާ މެދު ވާހަކަ ނުދެއްކުމަށް އޭނާ ބުންޏެވެ. އަހަރެން މަންމަމެންނަށް ގުޅީމެވެ. މިވާހަކަތައް ހިއްސާކުރީމެވެ. އެމީހުންނަށްވެސް ލިބުނީ ހައިރާންކަމެވެ. ގަބޫލު ކުރަން އުދަގޫވިއެވެ. އެމީހުން ހިތްވަރު ދިނެވެ. އިތުރަކަށް އެއްވެސް ކަމެއް ކޮއްނުދެވުނެވެ. ފައިސަލްގެ އާއިލާގެ މީހުންނަށް ވެސް ގުޅީމެވެ. އެމީހުންނަށްވެސް ފައިސަލްގެ ހިޔާލު ބަދަލެއް ނުކުރެވުނެވެ.\nފައިސަލް މާލެ އައީ އޭގެ މަސްދުވަސް ފަހުންނެވެ. އޭނަ މާލެ އައިތާ ދެދުވަސް ފަހުން ފެމިލީ ކޯޓުން އަހަންނަށް ގުޅިއެވެ. ލިބުނީ ހައިރާން ކަމެކެވެ. އަހަރެން ކޯޓަށް ހާޒިރު ކުރެވެނީ ފައިސަލް އަހަރެން ވަރިކުރަންކަން އެގުނެވެ. ކޯޓަށް ދިއުމުގެ ކުރިން ފައިސަލް ގާތު އެތައް ވަރަކަށް އާދޭސްކޮށް ރުއީމެވެ. އެކަމަކު އަހަރެންގެ އެއްވެސް ވާހަކައެއް އަޑެއް ނޭހިއެވެ. އެހެންމީހަކާ އިދެގެން އުޅުނަސް މައްސަލައެއް ނެތޭ ބުނީމެވެ. އަހަރެން ވަރިކުރަންޖެހޭ ސަބަބެއްވެސް ފައިސަލް އަކަށް ބުނެނުދެވުނެވެ. ކޯޓުގައި ދަރިންގެ ހަރަދުތައް ހަމަޖަސްސައި ދޭނެ ކަމަށާއި ދިރިއުޅުމުގެ އެހެން ހަރަދުތައް ހަމަޖަސްސައި ދޭން ފައިސަލް އެއްބަސްވިއެވެ. އަހަރެން ވަރި ކުރުމަށްފަހު ފައިސަލް ލަންކާއަށް ދިޔައެވެ. އެއީ އިންސާނެއްބާއޭ އަހަރެން ހިތައްއެރިއެވެ.\nއަހަރެން ވިސްނާ ވިސްނާ ސިކުޑި ސުމަކަށްދާން ފެށިއެވެ. ގޭގެކުލި ފުރަތަމަ ދެމަހު ދެއްކިއެވެ. ތިންވަނަ މަހު ލޯނަށް ފައިސާ ދައްކަން ދަތިވެގެން ދިނީ ކުލީގެ އެއްބައެވެ. ދަރިފުޅުގެ ޓިއުޝަން ފީ ދައްކަން އެތައްވަރަކުން ގުޅައިގެން އޯލެވެލް ނިމެންދެން ދައްކައިދިނެވެ.(ނުނިމޭ)\nއިބްރަތާއި އެކު ދިވެހިބަހުން ރީތި ވާހަކަ ލިޔުމަކީ ވަރަށް ބޮޑު ޢަޒުމެކެވެ.\nnimuneeetha story…..reethi mibaives\nMi real story ehtha hama…. Mi. Story liyaa kuhjaa aa tok kohlah beynun ???


Oredoo brand Ambassador akah Maziya hamajassaifi - vNews.mv\nއުރީދޫގެ ބުރޭންޑް އެންބެސަޑަރަކަށް މާޒިޔާ ސްްޕޯޓްސް ކްލަބް\nސުވައިދާ ޙުސައިން Male' | 28 January 2020, 11:58\nދިރާގު ދިވެހި ލީގުގެ ޗެންޕިއަންކަން ކަށަވަރުކޮށްފައިވާ މާޒިޔާ، އުރީދޫގެ ބްރޭންޑު އެންބެސަޑަރަކަށް ހަމަޖައްސައިފި އެވެ.\nއުރީދޫގެ ބުރޭންޑު އެންބަސަޑަރަކަށް މާޒިޔާ ހަމަޖައްސައި އެއް އަހަރު ދުވަހުގެ އެއްބަސްވުމެއްގައި ސޮއިކަށްފައި ވާއިރު، އެ ކުންފުންޏަކީ މިހާރުވެސް މާޒިޔާގެ ސީނިއާ ޓީމާއި އެ ކުލަބުން ހިންގާ އެކަޑަމީގެ މެއިން ސްޕޮންސަރެވެ.\nއުރީދޫގެ ބުރޭންޑު އެންބަސަޑަރަކަށް މާޒިޔާ ހަމަޖެއްސުމުގެ އެއްބަސްވުމުގައި އުރީދޫގެ ފަރާތުން ސޮއި ކުރެއްވީ އެކުންފުނީގެ ސީއީއޯ އަދި މެނޭޖިންގް ޑިރެކްޓަރު ނަޖީބް ޙާން އެވެ. މާޒިޔާގެ ފަރާތުން ސޮއި ކުރީ އެކުލަބުގެ ސީއީއޯ ހުސައިން ޝާފިއު އެވެ.\nދިރާގު ދިވެހި ޕްރިމިއަރ ލީގު މާޒިޔާ ކަށަވަރުކޮށްފައި ވާއިރު ލީގުގެ އެއްވަނައިގައި އެޓީމު އޮތީ 50 ޕޮއިންޓާ އެކު އެވެ. މިއީ މާޒިޔާ އިން ދިވެހި ޕްރިމިއާ ލީގް ޗެމްޕިއަންކަން ހޯދި ދެ ވަނަ ފަހަރެވެ. މި ކާމިޔާބީ އާއި އެކު މާޒިޔާ ވަނީ އަންނަ އަހަރުގެ އޭއެފްސީ ކަޕްގެ ގުރޫޕް ސްޓޭޖުން ރާއްޖޭގެ ޓީމަށް ލިބޭ ޖާގަ ކަށަވަރު ކޮށްފަ އެވެ.\nމާޒިޔާއިންވަނީ އައު އަހަރާއިއެކު އެޓީމު އިތުރަށް ވަރުގަދަ ކުރުމަށް މަސައްކަތްތަކެއް ފަށާފައެވެ. އެގޮތުން ލީގުގެ އެހެންޓީމުތަކުން ފާހަގަކޮށްލެވޭ ޒުވާން ކުޅުން ތެރިންތަކެއް ވަނީ އެޓީމަށް ގެނެސްފައެވެ.\nރާއްޖެ މާޒިޔާ ސްޕޯޓްސް އެންޑް ރެކްރިއޭޝަން އުރީދޫ ކުޅިވަރު\nގިނަ އަދަދެއްގެ ބަނގުރާއާއިއެކު ހަތަރު މީހަކު ހައްޔަރުކޮށްފި\nރޭޕްކުރުމަކީ ބޮޑު ކުށެއްކަމަށް ކަނޑައެޅި ބިލު ތަސްދީގުކުރައްވައިފ


Covid-19: Mulhi India lock down ah dhiyumaa eku kaaboathakehchaai...\nކޮވިޑް-19: މުޅި އިންޑިޔާ ލޮކްޑައުންއަށް ދިޔުމާއެކު ކާބޯތަކެއްޗާއި ބޭސް ފޯރުކޮށްދިނުމަށް ދަތިތަކެއް\nގިނަ އަދަދެއްގެ މުދާ އުފުލާ ޓްރެއިންތައް ވަނީ ކިޔުގައި ޖެހިފައި\nކ. މާލެ 25 މާރޗް 2020 | ބުދަ 16:18 7,565\nއިންޑިޔާ ލޮކްޑައުން ކޮށްފައިވާއިރު ކާބޯތަކެތި ފޯރުކޮށްދިނުމަށް އަންނަނީ ދަތިތައް ދިމާވަމުން - އިންޑިއާ އެމްބަސީ\nމުޅި އިންޑިޔާ 21 ދުވަހުގެ މުއްދަތަށް ލޮކްޑައުން ކުރުމަށް އެގައުމުގެ ބޮޑު ވަޒީރު ނަރެންދްރަ މޯދީ ނިންމެވުމާއެކު ކާބޯތަކެއްޗާއި، ބޭސް އަދި ކޮންމެހެން ފޯރުކޮށްދޭންޖެހޭ ތަކެތި ފޯރުކޮށްދިނުން މިވަނީ ގާތްގަޑަކަށް ހުއްޓުމަކަށް އައިސްފަ އެވެ.\nދަ އިންޑިއަން އެކްސްޕްރެސް އިން ބުނާގޮތުން ހައިވޭތަކުގައި ގިނަ އަދަދެއްގެ ޓްރަކްތައް ވަނީ މިތަކެތި ހިފައިގެން އެކި ސްޓޭޓްތަކަށް ދިޔުމަށް ކިޔުހަދާފަ އެވެ. ނަމަވެސް އެއް ސްޓޭޓުން އަނެއް ސްޓޭޓަށް ނުވަދެވޭތީ މިޓްރަކްތަކަށް ކުރިޔަށްދެވޭނެ ގޮތެއް ނެތެވެ. މީގެތެރޭގައި ކޮންމެހެން ބޭނުންވާ މުދާގެންދާ ރެއިލްތައްވެސް ހިމެނެއެވެ. އިންޑިޔާ ލޮކްޑައުންއަށް ދިޔައިރު ރެއިލްވޭ އަކީ ހުއްދަ ދީފައިވާ ދަތުރުފަތުރުކުރުމުގެ ނިޒާމެއް ނޫނެވެ.\nދަތުރުފަތުރުކުރުމުގެ ކަންކަމުގައި އިސްތިސްނާވާ މީހުންނާއި ކަންކަމުގެ މައުލޫމާތު އެންމެ ދަށު ފަންތީގައި މަސައްކަތްކުރާ މީހުންނަށް ލިބިފައިނެތުމުން އަރާފައިވާ އޮޅުންތަކުގެ ސަބަބުން ސްޓޭޓްތަކުގެ ތެރޭގައިވެސް ވަނީ މިކަން ހުއްޓުމަކަށް އައިސްފަ އެވެ. އެހެންވުމުގެ ސަބަބުން އޮންލައިންކޮށް އޯޑަރުތައް ނަގައިގެން މަސައްކަތްކުރާ ފަރާތްތަކަށް ވަނީ އެމީހުންގެ ތަކެތި ފޯރުކޮށްދިނުމަށް ދަތިތަކާ ކުރިމަތިވެފަ އެވެ.\nއޮންލައިންކޮށް މިމަސައްކަތްކުރާ ގްރޮފަރސްގެ ސީއީއޯ އަލްބިންދަރ ދިންޑްސާ ކޮށްފައިވާ ޓްވީޓެއްގައި ބުނެފައިވަނީ ފަރިދްއާބާދްގައި ހުރި އެމީހުންގެ ވެއަރ ހައުސްތައް ވަނީ އޮފިޝަލުން ބަންދުކޮށްފަ އެވެ. އެހެން އޮންލައިން ކުންފުންޏެއްކަމަށްވާ ބިގް ބާސްކެޓުން އެމީހުންގެ މޯބައިލް އެޕްލިކޭޝަންގައި ބުނެފައިވަނީ އަޅާފައިވާ ފިޔަވަޅުތަކުގެ ސަބަބުން އެމީހުން މަސައްކަތްނުކުރާކަމަށެވެ. ބިގް ބާސްކެޓްގެ ސީނިއަރ އޮފިޝަލަކު ބުނެފައިވަނީ ފުލުހުން އެމީހުންގެ ލޮޖިސްޓިކްގެ ކަންކަން ހުއްޓުވާފައިވާކަމަށެވެ. އެމޭޒަން އިންޑިޔާއިން ބުނެފައިވަނީ ތަކެތި ފޯރުކޮށްދިނުމުގައި އެމީހުން ބަލަނީ އެންމެ ބޮޑަށް ތަކެއްޗަށް ބޭނުންޖެހިފައިވާ މީހުންނަށް ތަކެތި ފޯރުކޮށްދިނުމަށް ކަމަށެވެ.\nކާބޯތަކެއްޗާއި އެހެނިހެން މުހިންމުތަކެއް ފޯރުކޮށްދިނުމުގައި ކުރިމަތިވެގެން އުޅޭ ހުރަސްތަކާއި ގުޅޭގޮތުން ވާހަކަދައްކަވަމުން ބިހާރްގެ ޑެޕިޔުޓީ ޗީޕް މިނިސްޓަރ ސުޝިލް ކުމާރް ވަނީ އެކަމަށް އެއްބަސްވެވަޑައިގެންފަ އެވެ. އަދި އެއް ސްޓޭޓް އަނެއް ސްޓޭޓާއި ގުޅޭ ހިސާބުގައި ޓްރަކްތައް ތާށިވެފައިވާކަމަށް ސުޝިލް ކުމާރު ވިދާޅުވި އެވެ.\nހާލަތު އިތުރަށް ގޯސްވެފައިވަނީ ރެއިލް އާއި ވައިގެ ދަތުރުތައް އެއްކޮށް ބަންދުކުރުމާއި ގުޅިގެންނެނެވެ. މުދާ އުފުލާ ފްލައިޓްތައް މީގެތެރެއިން އިސްތިސްނާވެ އެވެ.\nތަކެތި ފޯރުކޮށްދިނުމަށް ދިމާވި މިދަތިތަކާއި ގުޅިގެން ކުންފުނިތައް އަންނަނީ ކަސްޓަމަރުންނަށް ތަކެތި ފޯރުކޮށްނުދެވޭނެކަމަށް ބުނެ އެމެސެޖް ފޯރުކޮށްދެމުންނެވެ.


Addu Flying School Ge Thaureef Captain Basith Ah – adduLIVE\nއައްޑޫ ފްލައިން ސްކޫލްގެ ތައުރީފު ކެޕްޓަން ބާސިތު އަށް\nMar 12, 2019, 17:05 ހަސަން ރަޝީދު\nޓެކްނިކަލް މައްސަލައެއް ދިމާވި މޯލްޑިވިއަންގެ ބޯޓު ދުއްވި ޕައިލެޓް އަބްދުލް ބާސިތު އިބްރާހިމް، ގިނަ ބަޔަކު ވަނީ ކުރޫއިންނަށް ތައުރީފުކޮށްފައި، ފޮޓ: ޒޫމް ޕޮޓޯގްރަފީ\nއައްޑޫ ސިޓީ އިންޓަނޭޝަނަލް އެއާޕޯޓަށް ސަލާމަތުން މޯލްޑިވިއަންގެ ފްލައިޓު ޖެއްސި ކެޕްޓަން އަބްދުލް ބާސިތް އިބްރާހިމް އަށް އައްޑޫ ފްލައިން ސްކޫލުން ތައުރީފުކޮށްފިއެވެ.\nކެޕްޓަން ބާސިތު އަކީ އައްޑޫ ފްލައިން ސްކޫލުން ތަމްރީނުތައް ފުރިހަމަކޮށް އޭވިއޭޝަންގެ ދާއިރާ އަށް ނިކުތް ފަރާތެކެވެ. އައްޑޫ ފްލައިން ސްކޫލުން ވަނީ ބާސިތުގެ އިތުރުން ފްލައިޓުގެ ކްރޫންނަށް ވެސް ތައުރީފުކޮށްފައެވެ.\nމިއަދު މާލެ/ ކައްދޫ/ ގަން އަށް ދަތުރުކުރި މޯލްޑިވިއަން Q2118 ބޯޓު ގަމަށް ޖައްސަން އުޅުމުގެ ތެރޭގައި ބޯޓުގެ ނޯސް ލޭންޑިން ގިއަރަށް ޓެކްނިކަލް މައްސަލައެއް ދިމާވެ ވަނީ ޖެއްސުމަށް ދަތިތަކެއް ކުރިމަތިވެފައެވެ. ނަމަވެސް އިމަޖެންސީ ޕޮރްސީޖަރތައްް ފުރިހަމަ ކުރުމަށް ފަހު ސަލާމަތްތެރި ކަމާއެކު ވަނީ ބޯޓު ގަމަށް ޖައްސާފައެވެ.\nބޯޓުގެ ކެޕްޓަނަކީ ބާސިތު ކަމަށްވާއިރު އެ ބޯޓުގެ ފަސް އޮފިސަރަކީ ރިމާހު ރުޝްދީއެވެ. އަދި ފްލައިޓުގެ ސުޕަވައިޒަރަކީ ހަސްނާ މުހައްމަދެވެ.\nސަލާމަތުން ފްލައިޓު ޖެއްސުނުކަން މޯލްޑިވިއަނުން އިއުލާން ކުރުމާއެކު ސޯޝަލް މީޑިޔާގެ ތަފާތު އެކި ޕްލެޓްފޯމުތަކުގައި އާއްމުންގެ ތައުރީފު ވަނީ ފްލައިޓުގެ ކްރޫންނަށް އޮހެން ފަށާފައެވެ. މިއަދުގެ ހާދިސާގައި އެއްވެސް މީހަކަށް އަނިޔާއެއް ވެފައެއް ނުވެއެވެ.


Kulhudhuffuttai Naifaraa dhemedhu Mithuru Transport in dhathuru thah fashanee\nބަހާދަރު ބޯޓް، ކުޅުދުއްފުއްޓާއި ނައިފަރާ ދެމެދު ދަތުރުތައް ފަށަން ހަމަޖެހިފައިވަނީ މި ބޯޓުގައި--\nމިތުރު ޓްރާންސްޕޯޓުން ކުޅުދުއްފުށި ސިޓީ އާއި ޅ ނައިފަރާ ދެމެދު ފެރީ ދަތުރުތައް ފަށަން ނިންމާ، ޝެޑިއުލް އާންމުކޮށްފި އެވެ.\nމި ފެރީ ދަތުރުތައް ފަށަން ނިންމާފައިވަނީ ފުޅާ ދާއިރާގައި ކުޅުދުއްފުއްޓާއި މާލެއާ ދެމެދު ދަތުރުކުރާ ބަހާދަރު ބޯޓުގައި އެވެ. އެގޮތުން ނައިފަރަށް ކުރާ ފުރަތަމަ ދަތުރު މާދަމާ ފަށާނެ އެވެ.\nމިތުރު ޓްރާންސްޕޯޓުން ބުނީ، މިދަތުރުތަކަކީ ކުޅުދުއްފުއްޓާއި މާލެއާ ދެމެދު ކުރާ ދަތުރުތަކުގެ ތެރެއިން ކުރާ ދަތުރުތަކެއް ކަމަށެވެ. އެގޮތުން މާލެއިން މާދަމާ ފުރަން ހަމަޖެހިފައިވަނީ މެންދުރުފަހު 13:00 ގައި އެވެ. ނައިފަރުން ފުރަން ހަމަޖެހިފައިވަނީ ހޯމަދުވަހުގެ ރޭ 22:00 ގައި އެވެ.\nދެވަނަ ދަތުރު އިނީ 24 ވަނަ ދުވަހު ކުޅުދުއްފުށިން ފުރާގޮތަށެވެ. އެގޮތުން ކުޅުދުއްފުށިން އެދުވަހު ފުރަން ހަމަޖެހިފައިވަނީ ހެނދުނު 10 ޖަހާއިރު އެވެ. ދަތުރުތައް ކުރަން ހަމަޖެހިފައިވަނީ ކޮންމެ ހޯމަ އަދި ބުރާސްފަތި ދުވަހު އެވެ.\nނައިފަރުން ކުޅުދުއްފުއްޓަށް ޓިކެޓްގެ އަގު އުޅެނީ 200 ރުފިޔާއަށެވެ. މާލެއިން ކުޅުދުއްފުއްޓަށް ޓިކެޓެއް ވިއްކަނީ 300 ރުފިޔާއަށެވެ.\nއެ ކުންފުނިން ބުނީ ފެރީ ދަތުރުތަކާ ބެހޭ އިތުރު މައުލޫމާތު 6527722/7907722 ނަންބަރަށް ގުޅުމުން ލިބޭނެ ކަމަށެވެ. ނުވަތަ 7977722 ނަންބަރަށް ވައިބަރ ނުވަތަ އެސްއެމްއެސް ކުރުމުންވެސް މައުލޫމާތު ލިބޭނެ ކަމަށެވެ.\nކޮވިޑާއެކު މާލެއަށް އަރައި ފޭބުން ދަތިވުމުގެ ސަބަބުން އުތުރުގެ ގިނަ ރަށްތަކަކުން ތަފާތު އެކި ބޭނުންތަކަށް ކުޅުދުއްފުއްޓަށް އަންނަނީ ދަތުރުކުރަމުންނެވެ.\nކުޅުދުއްފުށިން ކައްކާ ގޭސް ހުސްވެއްޖެ


Aishwarya aai Abhishek kaivenyaai behey gothun mi vaahakain kosvaane! – Iru\n22 ޑިސެންބަރު 2020\nކޮވިޑް ނިމެން އުޅޭ ކަމުގެ އިޝާރާތެއް ޑަބްލިއު އެޗްއޯ އިން ދީފި\nފިލްމީ ދާއިރާ ދޫކޮށްލަން ސަނާއަށް އަހަރެން މަޖުބޫރެއް ނުކުރަން: އަނަސް\nއަކްޝޭގެ ކަމަކީ އަންހެނުންނަށް ޖޯކު ޖެހުން!\nއަނަސް އާއި ކައިވެނި ކުރުމަކީ އެއްރޭން ނިންމި ނިންމުމެއް ނޫން: ސަނާ ހާން\n75 އަހަރުގެ އަންހެނަކަށް ޖިންސީ ފުރައްސާރަކޮށް އޮރިޔާން ކާޑު އުފެއްދި މީހަކު ހައްޔަރުކޮށްފި\nއެކްސްޕޯޓު އިމްޕޯޓު ގާނޫނަށް މަޖިލީހުން ގެނައި އިސްލާހު ތަސްދީގު ކުރައްވައިފި\nހއ އަތޮޅުން ފެށިގެން ބ އަތޮޅަށް ވައިޓް އެލާޓް\nކޮވިޑްގެ ހާލަތުގައި ކުރު މުއްދަތަށް ސިޔާސީ ހަރަކާތްތައް ހިންގުމަށް ރަށްރަށަށް ނުދެވޭނެ: އެޗްޕީއޭ\nއެކެއް ފެބްރުއަރީ ގައި ހިނގާދިޔަ ކަންކަން ބަލައި ފިޔަވަޅު އަޅަން ޖެހޭ: އާދަމް ޝަރީފް\nސަން އިންވެސްޓްމަންޓުގެ މައްޗަށް ކުރާ ދައުވާގެ އަޑުއެހުމެއް މިއަދު\nއައްޑޫގައި އަލުން ގާމަންޓް ފެކްޓަރީއެއް ގާއިމުކުރަނީ\nހުއްދަ ދިން ފަހުން 182 ގެސްޓްހައުސް ހުޅުވައިފި\nރީތީގެ ރާނީ ވެސް މިއުޅެނީ ރާއްޖޭގަ!\nކޯވިޑް-19 އައު ވައިރަސް އޮސްޓްރޭލިއާއިންވެސް ފެނިއްޖެ\nކޯވިޑް ގެ އައު ވައްތަރެއް އިނގިރޭސިވިލާތުގައި ފެތުރެނީ\nސައުދީގެ ބޯޑަރުތައް ބަންދުކޮށް އުމްރާ މެދުކަނޑަލައިފި\nދޮގު ވާހަކަ ފަތުރަނީ ކާމިޔާބީތަކަށް ހަސަދަވެރިވާތީ: ފެނަކަ\nވަން އެވެނިއު އިން ވިޔަފާރިކުރުމަށް ޔުނިޓެއް ކުއްޔަށް ދޫކުރަނީ\nބީއެމްއެލް އިސްލާމިކް ލައިފްސްޓައިލް ލޯނަށް ބަދަލުތަކެއް\nއެޑް ޝީރަންގެ އާ ލަވައަކީ އާފްޓަގްލޯ\nސަލްމާންގެ ކުރިޔަށް އޮތް ފިލްމް އަންތިމްގެ ޓީޒާ ދައްކާލައިފި\nހަރްމަން ބަވޭޖާ މިހާރު ހުންނަ ގޮތް ފެނިފަ ހައިރާންވާނެ!\nބެޑްމިންޓަން ކުރިއެރުވުމުގައި އެހީތެރިކަމާއި އެއްބާރުލުން ދިނުމަށް ޕޮލިސް ކުލަބާއި ރިވައިވަލް ސްޕޯޓްސް އާ ދެމެދު ފަހުމުނާމާއެއްގައި ސޮއިކޮށްފި\n2023ވަނަ އަހަރުގެ އައިއޯއައިޖީ ބޭއްވުމުގެ ފުރުސަތު ރާއްޖެއަށް ގެއްލިއްޖެ\nބީއެމްއެލްގެ ކޮމިއުނިޓީ ފަންޑުން ކުރިނބީއަށް އައުޓްޑޯ ޖިމެއް\nކޮބާ ޑައިޓް ކުރާ ކުދިން، މީ ޓްރައި ކޮއްލަން ފައްކާ އޯޓު ރެސިޕީއެއް\nރެސެޕީ: މިލްކް ކޭކް\nފްރެންޑްސް ތީމުގެ ކައްކާ ފޮތެއް ނެރެނީ!\nއައިޝްވަރްޔާ އާއި އަބީޝޭކް ކައިވެންޔާއި ބެހޭ ގޮތުން މި ވާހަކައިން ކޮސްވާނެ!\nސަމާ·6ނޮވެމްބަރ 2020\nމަޝްހޫރު ބަތަލާ އަދި ރީތީގެ ރާނީ އައިޝްވާރްޔާ އާއި އަބިޝެކް ގެ ކައިވެންޔަށް 13 އަހަރު ވެގެން ދިޔައިރުވެސް މި ދެމީހުންގެ ކައިވެނީގެ ވާހަކަ އަށް ނިމުމެއް ނެތެވެ. މިކަިއވެނީގެ ކޮންމެސް ވާހަކައެއް އަބަދުވެސް އޮންނަނީ މީޑިއާގެ ސުރުހީއަކަށް ވެފައިއެވެ.\n2007 ވަނަ އަހަރު ކުރެވުނު މި ކައިވެންޔަކީ ގިނަބައެއްގެ ސަމާލުކަން އަތުލި ކައިވެންޏެކެވެ. ކުރިހާ ގޮތަކުންވެސް މި ކައިވެންޔަށް ވަނީ މީހުންގެ ސަމާލުކަން ލިބިފައިއެވެ. އޭގެ ހެއްކަކީ މިއަދުވެސް މި ކައިވެނީގެ ވާހަކަ ހުއްޓުމެއްނެތި ނޫސްތަކުން ޖާގަހޯދަމުން ދިއުމެވެ.\nއިންޑިއާގައި ކުރެވުނު އެންމެ އަގުބޮޑު ކައިވެނީގެ ތަކުގެ ތެރޭގައި މި ކައިވެނި ހިމެނެއެވެ. މި ކައިވެނީގައި އައިޝްވަރްޔާ ހުރީ ރަނުން ފަރުމާކޮށްފައިވާ ސާރީއެއް ލައިގެން ކަމަށް ރިޕޯޓްތަށް ބުނެއެވެ. އަދިމި ސާރީގެ ބޯޑަރު ހަދާފައިވަނީ ރަނުންނެވެ. އަދި ހަމަ އެޔާއެކު ހެދުމާއި ގުޅުވައިގެން ބޭނުން ކޮށްފައި ހުރި ޓްރެޑިޝަނަލް ގަހަނާ ސެޓް އައިޝްވާރިޔާ އަށް އިތުރު ފުރިހަމަ ކަމެއް ގެނެސްދެއެވެ. ނީތާ ލުއްލާ ފަރުމާކޮށްދިން މި ސާރީގެ އަގަކީ 75 ލައްކަ ރުޕީސްއެވެ.\nމި ސާރީ ރަނުން ހަދާފައި ވުމުގެ އިތުރުން މީގައި ވަނީ އަގުބޮޑު ކްރިސްޓަލްވެސް ބޭނުންކޮށްފައިއެވެ. މީގެ އިތުރުން އަބިޝޭކްގެ ޝޭރްވާނީގައި ވެސް ރަން ބޭނުން ކޮށްފައިވެއެވެ.\n17 ޑިސެންބަރު 2020\nބަނޑާ ހެދި އަނުޝްކާއަށް ނުވެގެން އުޅޭ ކަމަކީ މިއީ!\nއައިޝްވާރްޔާ އާއި އަބިޝޭކް ގެ 13 އަހަރުވީ ކައިވެންޔަށް ވަނީ އަންހެން ކުއްޖަކު ލިބިފައި އެވެ. 2011 ވަނަ އަހަރު އުފަންވި މި ކުއްޖާ އަށް ވަނީ އާރަދްޔާ ގެ ނަމުން ނަންދީފައިއެވެ.\n9 11 8 12\n8 ނޮވެމްބަރ 2020\nތީގަ އެބެއްތަ ކޮސްވާވަރުގެ ވާހަކަ އެއް. ހީވަނީ މޮޔަވެދާނެ ހެނޭ ތިޔަ ސާރީގެ ވާހަކަ ނޫހުގައި ޖެހީ އަލަކަށް ނޫނޭ… ލަހެ މީހަކު ދުޅަ އެއް ނުވާނެ ތަ\n7 ނޮވެމްބަރ 2020\nކައިވެންޔަކީ ކައިވެންޔަށް އެއް ނޫން. ކައިވެންޏަކީ. ކައިވެންޏަށް\n50ން މަތީގެ އެކްޓަރުން 19 އަހަރުގެ ބަތަލާއިންނާ ރޮމޭންސް ކުރުމަކީ ހިތާމަހުރި ކަމެއް: ދިއާ


Kulhudhuhfushee kunikoshin araa viha dhumuge sababun ethah bayaku nurahkalah hushahelhifai\nކުޅުދުއްފުށީ ކުނިކޮށިން އަރާ ވިހަ ދުމުގެ ސަބަބުން އެތައް ބަޔަކު ނުރައްކަލަށް ހުށަހެޅިފައި\nކުޅުދުއްފުށީގައި ކުނި ނައްތާލުމަށް ހަދާފައިވާ ކުނިކޮށި ހުންނަނީ މީހުން ދިރިއުޅޭ ސަރަހައްދާ އިންވެގެން ރަށުގެ އިރުމަތީ ފަރާތުގައި އެވެ. ކުނިކޮށްޓާއި އިންވެގެން އުތުރުގެ ޒޯން ސްޓޭޑިއަމް ހުންނައިރު، ދުރުނޫން ހިސާބެއްގައި ހުންނަނީ އެތައް ސަތޭކަ ދަރިވަރުންނެއް ތައުލީމު ހާސިލުކުރަމުން އަންނަ އަފީފުއްދީން ސްކޫލެވެ. މީހުން ދިރިއުޅޭ ގެތައް އެހާ ކައިރީގައި ހުރިއިރު އެ ކުނިކޮށްޓަކީ ވަގުތީ ގޮތުން ކުނި ބަހައްޓާ ތަނެއް ނޫނެވެ. ހުރިހާ ކުނިތަކެއްހެން ނައްތާލަނީވެސް އެ ކުނިކޮށީގައި އެވެ.\nކުޅުދުއްފުށީގައި އުފެދޭ ހުރިހާ ޒާތެއްގެ ކުނި ޖަމާކޮށް އެ ކުނިތައް ނައްތާލަމުންދަނީ ސިއްހީގޮތުން އެއްވެސް މިންގަނޑަކަށް ފެތޭގޮތަކަށް ނޫނެވެ. ކުނި އަންދަމުންދާއިރު އޭގެތެރޭގައި އެންމެ ނުރައްކާތެރި ދުން އަރާ ޕްލާސްޓިކާއި ލަކުޑީގެ ބާވަތްތަކާއި އެހެންވެސް ވިހަ ދުން އަރާނެ އެތައް ކުންޏެއް އެތަނުގައި ރޯކުރެއެވެ.\nއިރުވައި މޫސުމުގައި އެއްވެސް ހުރަހެއްނެތި ކުނިކޮށިން އަރާ ދުންތައް ރަށުތެރެއަށް ފެތުރިގެން ދެއެވެ. ހާއްސަކޮށް ކުޅިވަރުކުޅޭ ސްޓޭޑިއަމްއަށް ދުމުގެ އަސަރު ވަރަށް ބޮޑަށް ކުރެއެވެ. އާދައިގެ ގޮތަށް އުޅޭ މީހަކަށްވުރެ ކުޅިވަރު ކުޅޭ ވަގުތު އެ ކުޅުންތެރިންނަށް ދުމުގެ ނުރައްކާ ބޮޑެވެ. އެއީ ކުޅިވަރުކުޅޭ ވަގުތު އިތުރަށް އޮކްސިޖަން ހަށިގަނޑަށް ބޭނުންވުމުގެ ސަބަބުން ގިނައިން ނޭވާލާން ޖެހޭތީ ކަމަށް ސިއްހަތާބެހޭ އޮފިޝަލުން ވިދާޅުވެއެވެ.\nކުޅުދުއްފުށީގެ އާންމު ސިއްހަތު ބަލަހައްޓާ އޮފިޝަލެއް ވިދާޅުވި ގޮތުގައި ކުނިކޮށިން އަރާ ދުމުގެ ސަބަބުން އެންމެ އަވަހަށް އެލާޖިކް ވުމުގެ ފުރުޞަތު ބޮޑީ ކުޑަކުދިންނަށެވެ. އެކަމުގެ ސަބަބުން ނޭވާލާން އުނދަގޫ ވުމާއި ގިނަގިނައިން އަރިދަފުސް ރޯގާ ޖެހެއެވެ. އެ އޮފިޝަލް ވިދާޅުވީ އިރުވައި މޫސުމާ ހިލާފަށް ހުޅަނގު މޫސުމުގައި ވެސް ކުނިކޮށިން ނުކުންނަ ޖަރާސީމުގެ ސަބަބުން ބޭރަށް ހިންގުމާއި ހޮޑުލުން އާންމުވާ ކަމަށެވެ.\nކުނިކޮށީގެ ކައިރި ސަރަހައްދުގައި ދިރިއުޅެމުން އަންނަ މީހަކު ބުނީ ބައެއް ދުވަސްދުވަހު ނޭވާލާން އުނދަގޫވެގެން ގެއިން ބޭރަށް ނުކުންނަން ޖެހޭކަމަށެވެ. ހާއްސަކޮށް އިރުވައި މޫސުމުގައި ގޭތެރޭގައި ދުމުގެ އަސަރު ހުންނާތީ ނޭވާކުރުވެ ހާއްސާވާގޮތްވާ ކަމަށެވެ. އަދި އެގޭ ކުޑަކުދިންނަށް ރޯގާއިން ސަލާމަތްވާ އިރެއް ނާންނަކަމަށް އެމީހާ ބުންޏެވެ.\nކުނިކޮށްޓައް ޖަމާވާ ކުނިތައް ކުނީގެ ބާވަތުން ކޮންމެވެސް ވަރަކަށް ވަކިކޮށްފައި ހުރެއެވެ. ކުނިކޮށީގައި ޕްލާސްޓިކާއި ކުނިވާޒާތުގެ ކުނިތައް އަޅަން ހާއްސަތަންތަން ދައްކައިދޭ ބޯޑު ބަހައްޓާފައި ހުރެއެވެ. އެހެންނަމަވެސް އެކަންކަމަށް ކުނި އުކާލަންދާ މީހުން ނުބެލުމުގެ ސަބަބުން ކުނި އަންދަމުންދާއިރު އޭގެތެރޭގައި ޕްލާސްޓިކް ކޮތަޅާއި ޕްލާސްޓިކްގެ އެކިބާވަތްތައް އަންދައެވެ.\nމީގެ އެންމެ ކަންބޮޑުވާންޖެހޭ އެއް ކަމަކީ އެތައް ކުޑަކުދިންނެއް ކޮންމެ ދުވަހަކުހެން ޖަމާވާ ސްކޫލެއް އެސަރަހައްދުގައި ހުރުމެވެ. ވިހަ ދުމުގެ ސަބަބުންނާއި ކުނިކޮށިން ދުވާ ނުބައި ވަހުގެ ސަބަބުން ކިޔަވައި ދަރިވަރުންގެ ކޮންސެންޓްރޭޝަންއަށް މައްސަލަތަކެއް އަންނާނެކަމަށް ސިއްހީ އޮފިޝަލުން ވިދާޅުވެއެވެ.\nކުނީގެ މައްސަލައަށް އަވަސް ހައްލެއް ގެނައުމަކީ ރަށު ކައުންސިލާއި ކަމާ ގުޅުންހުރި އެހެނިހެން މުއައްސަސާތަކުން ކުރަންޖެހޭނެ ކަމެކެވެ. ކުޅުދުއްފުށި ފަދަ އާބާދީބޮޑު އަދި ތަރައްޤީވަމުން އަންނަ ރަށެއްގައި ކުނި ނައްތާލުމަކީ އެންމެ ރަނގަޅު ގޮތެއް ނޫނެވެ. ކުޅުދުއްފުށީގެ ކުނި ނައްތާލާނެ އިތުރު ރަށެއް ހޯދަންޖެހެއެވެ. މިފަދަ ކަންކަމަކީ ރަށުގެ ތަރައްޤީގެ ޕްލޭންތައް ރާވާ އެކަށައަޅާއިރު ވިސްނާލަންޖެހޭ މުހިއްމު ކަންކަމެވެ. މިހާރު ހުރި ކުނިކޮށްޓަށް ކުނި ޖަމާކުރިނަމަވެސް އަވަސް މުއްދަތެއްގައި އެތަނުން ކުނި އެހެން ތަނަކަށް ގެންދެވޭނެ ގޮތެއް އިންތިޒާމުކުރަން ޖެހެއެވެ. އަތޮޅު ކައުންސިލުން މުޅި އަތޮޅުގެ ތަރައްޤީގެ ކަންކަން ރާވާއިރު ކުޅުދުއްފުށި ފަދަ ބޮޑެތި ރަށްރަށުގެ މިފަދަ ކަންކަމަށް ސަމާލުކަން ދޭންޖެހެއެވެ.\nއާންމު ސިއްހަތު ރައްކާތެރިކޮށްގެން މެނުވީ ދުޅަހެޔޮ މުޖުތަމައެއް ބިނައެއް ނުކުރެވޭނެއެވެ. ތުއްތު ކުދިންނަށް ވިހަ ދުމުގެ ސަބަބުން މިހާރު ލިބޭ ގެއްލުންތައް ފާހަގަ ނުވިކަމުގައި ވިޔަސް އެކަމުގެ އަސަރު އުމުރުގެ ފަހުކޮޅު ވަރަށް ހިތްދަތި ގޮތަކަށް ފެނުމަކީ ހަމަ އެންމެ އެކަށީގެންވާ ކަމެކެވެ. އަދި ނުރައްކާތެރި އެތައް ޖަރާސީމެއްގެ އަސަރު ކުރާނީ ހަމައެކަނި އެސަރަހައްދުގައި ދިރިއުޅޭ މީހުންނަށް ކަމަށް ބަލައިގެން ނުވާނެއެވެ. މިއީ، މުޅި ރަށުގެ ރައްޔިތުން ބޮޑު ނުރައްކަލެއްގެ ތެރެއަށް ހުށަހެޅިފައިވާ ކަމެކެވެ.


CocaCola TFG Long Run april mahu\nކޮކާކޯލާ ޓީއެފްޖީ ރަން އިން ލާމުގެ ދުވުމުގެ ތެރެއިން: ފޮޓޯ ރައީސް އޮފީސް\nކޯކާކޯލާ ޓީއެފްޖީ ލޯންގް ރަން އަންނަ އޭޕްރީލް މަހު\nޓޯޓަލް ފިޓްނަސް ގްރޫޕް، ޓީއެފްޖީއާއި މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން، އެމްއެމްޕީއާރްސީ ގުޅިގެން ބާއްވާ ކޮކާކޯލާ އަށް ވަނަ ލޯންގްރަން އަންނަ އޭޕްރީލް މަހު ބޭއްވުމަށް ނިންމައިފިއެވެ.\nމިއަދު ހަވީރު މާގިރި ހޮޓެލްގައި ބޭއްވި ރަސްމިއްޔާތެއްގައި ކޮކާ ކޯލާ ލޯންގް ރަން އިފްތިތަހު ކުރުމުގެ އިތުރުން މި ދުވުން ބޭއްވުމަށް ޓީއެފްޖީއާއި އެމްއެމްޕީއާރުސީގެ ފަރާތުންވަނީ އެއްބަސްވުމުގައި ސޮއިކޮށްފައެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން ޓީއެފްޖީގެ ސީއީއޯ ހުސައިން ޒިނާން ވިދާޅުވީ މިއަހަރުގެ ރަންއާއިގުޅޭ މައުލޫމާތު ކުރިއަށް އޮތް ތަނުގައި ހާމަކުރަމުން ގެންދާނެ ކަމުގައެވެ. އަދި ރަން ކުރިއަށް ގެންދިއުމަށް ނިންމާފައިވަނީ ރާއްޖެ ފަތުރުވެރިކަމުގެ މަންޒިލެއްގެ ގޮތުގައި ޕްރޮމޯޓް ކުރެވޭނެ ގޮތްތައް ބަލައިގެންކަމަށް ޒިނާން ވިދާޅުވިއެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން އެމްއެމްޕީއާރުސީގެ މެނޭޖިންގ ޑިރެކްޓަރ ޠައްޔިބު މުހައްމަދު ވިދާޅުވީ މިފަދަ ދުވުންތައް ރާއްޖޭގައި ބޭއްވުމަކީ ރާއްޖެ އިސްތިހާރުވާނެ ކަމެއްކަމަށެވެ. އަދި މުޅި ދުނިޔެއަށް ހުޅުވާލައިގެން މިފަދަ ދުވުންތައް ބޭއްވުން މުހިއްމުކަމަށް ޠައްޔިބް ވިދާޅުވިއެވެ.\nމި ހަފްލާގައި ޓީއެފްޖީ އިން ވަނީ މި އަހަރަށް ބަހާލައިގެން އިތުރު ހަތް ދުވުމުމެއް އިފްތިތާހު ކޮށްފައެވެ. އަދި މި ދުވުން ތަކުގައި ގާތްގަނޑަކަށް 6000 މީހުން ބައިވެރިވާނެ ކަމަށް ޓިއެފްޖީ އިން ލަފާ ކުރެއެވެ.\nކޮކާކޯލާ ލޯންގް ރަން އަކީ ޓީއެފްޖީއިން ބާއްވާ އެންމެ ބޮޑު ދުވުން ކަމުގައި ވީއިރު މި އަހަރު އޭޕްރިލް 19 ވަނަ ދުވަހު ކޮކާކޯލާ ލޯންގްރަން 2019 ބާއްވަން ވަނީ ހަމަޖެހިފައެވެ. އަދި މި ދުވުން ދުވާނީ ސަރުކާރާއި އެކު މަސައްކަތް ކޮއްގެން އާ ރޫޓެއްގައި ކަމަށްވެސް ޓީއެފްޖީ އިން ބުނިއެވެ. މި ދުވުމުގައި ގާތްގަނޑަކަށް 1500 މީހުން ބައިވެރިވާނެ ކަމަށް ލަފާ ކުރެވޭ ކަމަށް ޓީއެފްޖީ އިން ބުނިއެވެ.


Ehwes meehaku fuppaa hamuge vaahaka nudhakkany kyhve ?\nއެއްވެސް މީހަކު ފުއްޕާހަމުގެ ވާހަކަ ނުދައްކަނީ ކީއްވެ؟\nފުއްޕާހަން ހަދާފައި ހުންނަނީ ރަބަރު ގަސް ބޭނުންކޮށްގެން\nފުއްޕާހަމުގައި ހުންނަ ވަހާއި ކުލައިގެ ސަބަބުން ދިރޭތަކެއްޗަށް އޮޅުންއަރާ\nފުއްޕާހަމުގެ2ބާވަތެއް ރާއްޖޭގައި އާންމުކޮށް ބޭނުންކުރޭ\nކ. މާލެ | 28 ޖުލައި 2019 | އާދީއްތަ 13:27 | 6,572\nގިނަ އަދަދެއްގެ ފުއްޕާހަން ޖައްވުގެ ތެރެއަށް ދޫކޮށްލަނީ - ގޫގުލް\nތިމާވެށި ހިމާޔަތް ކުރުމުގެ ވާހަކަ ދައްކާއިރު އަބަދުވެސް އެންމެ ހަރުއަޑުން ދެކެވެނީ ޕްލާސްޓިކް ކޮތަޅުގެ ވާހަކައެވެ. ޕްލާސްޓިކް ކޮތަޅަށް ނޫނެކޭ ބުނުމާއި، ޕްލާސްޓިކް ކޮތަޅުގެ ސަބަބުން އެއްގަމާއި ކަނޑުގެ ދިރުންތަކަށް ކުރާ އެކިއެކި ނޭދެވޭ އަސަރުގެ ވާހަކައެވެ. މި ލިސްޓަށް ދާދި ފަހުން ޕްލާސްޓިކް ހޮޅި ވެސް އިތުރުވެފައިވާއިރު، ތިމާވެށި ރައްކާތެރި ކުރުމަށް ގޮވާލާ ފަރާތްތަކާއި، އެއްގަމާއި ކަނޑުގެ ދިރުންތައް ރައްކާތެރިކޮށް ވެށި ހިމާޔަތް ކުރުމުގެ ވާހަކަ ދައްކާ ފަރާތްތަކުން ފުއްޕާހަމުގެ ވާހަކަނުދައްކަނީ ކީއްވެބާއެވެ ؟\nއާންމުގޮތެއްގައި ފުއްޕާހަން ހަދާފައި ހުންނަނީ ގަސްގަހާގެހީގެ ބާވަތެއް ކަމަށްވާ "ހެވިއާ ބްރެސީލިއަންސިސް" ނުވަތަ ދިވެހިން ކިޔާ ގޮތުންނަމަ ރަބަރު ގަހުގެ ބޭނުންކޮށްގެންނެވެ. އެގޮތުން މި ގަހުގެ ބޭނުންކޮށްގެން ހަދާ ޕްލާސްޓިކް ނުވަތަ ރަބަރަކީ ތިމާވެއްޓާ ރައްޓެހި އެއްޗެއް ކަމަށް ބައެއް ފަރާތްތަކުން ބުނި ނަމަވެސް އެކަން މިއަދު މިވަނީ ބޮޑު ބަހުސަކަށް ވެފައެވެ.\nފުއްޕާހަމުގެ2ބާވަތެއް ރާއްޖޭގައި އާންމުކޮށް ބޭނުންކުރާއިރު، އޭގެ ތެރެއިން ރަބަރު ފުއްޕާހަމަކީ ބައޯޑީގްރޭޑެބަލް ނުވަތަ ނެތިގެންދާ ބާވަތަކަށްވީ ނަމަވެސް އޭގެ ސަބަބުން ވެސް ތިމާވެއްޓަށް ނުހަނު ބޮޑެތި ގެއްލުންތަކެއްވާކަން ފަހުގެ ދިރާސާތަކުން ވަނީ ދައްކާފައެވެ. އެގޮތުން މިބާވަތުގެ ފުއްޕާހަން ނެތިގެންދާން މަދުވެގެން6ހަފްތާ ނަގާއިރު، ފުއްޕާހަން މޫދުގައި ނުވަތަ ކަނޑުގައި އޮންނަ ނަމަ މި މުއްދަތު އިތުރުވެގެންދެއެވެ. އެހިސާބުން އުފެދޭ ސުވާލަކީ ފުއްޕާހަމުގެ ސަބަބުން ކަނޑުގެ ދިރުންތަކަށް ނުރައްކަލެއް ނެތް ބާއެވެ ؟\nފުއްޕާހަން ތަކެއް މޫދުގައި އޮޔާދަނީ\nނޭޝަނަލް އޯޝަނިކް އެންޑް އެޓްމޮސްފެރިކް އެޑްމިނިސްޓްރޭޝަން (އެންއޯއޭއޭ) އިން ބުނެފައިވާ ގޮތުގައި ފުއްޕާހަމުގައި ހުންނަ ވަހާއި، ތަފާތު ކުލަތަކުގެ ސަބަބުން އެއީ ކާއެއްޗެއްގެ ގޮތުގައި ދެކި ބައެއް ދިރޭތަކެއްޗަށް އޮޅުންއަރާ ކަމަށާއި، އޭގެ ސަބަބުން އެތަކެތީގެ އެތެރެހައްޓަށް ގެއްލުންވުމާއި، ކެއުމަށް ދަތިވުމާއި، މަރުވުން ފަދަ ކަންކަން ކުރިމަތިވާ ކަމަށެވެ. އެގޮތުން މަސްމަހާމެއްސާއި އައިންމަތީ ދޫނިތަކަށް ވަރަށް ގިނައިން މި މައްސަލަ ކުރިމަތިވާ ކަމަށް ދިރާސާތަކުން ދައްކައެވެ.\nފުއްޕާހަމެއްގެ ވާގަނޑުގައި އޮޅިފައިވާ އައިންމަތީ ދޫންޏެއް މަރުވެފައި\nދިވެހިންގެ ތެރޭގައިވެސް އެކި އެކި ހަފްލާތައް ބާއްވާއިރު،އެއިން އެއްވެސް ހަފްލާއެއް ފުއްޕާހަމާނުލައި ފުރިހަމަ ނުވާކަމަށް ގިނަ ބަޔަކު ޤަބޫލުކުރެއެވެ. އެގޮތުން އުފަން ދުވަހުގެ ހަރަކާތެއް ވިޔަސް، ސުކޫލު ތަކުގެ ހަރަކާތްތަކާއި، ހަނދާން އާ ކުރުމުގެ ރެލީ ތަކުގައިވެސް ފުއްޕާހަން ބޮޑު ދައުރެއް އަދާ ކުރެއެވެ. ނަމަވެސް މި ހަރަކާތްތައް ނިމުމަށް ފަހު އެ ފުއްޕާހަންތަކުގެ މަންޒިލަކަށް ގިނަ ފަހަރު ވެފައި އޮންނަނީ ކޮންމެވެސް ރަށެއްގެ ގޮނޑުދޮށް ނުވަތަ މޫދެވެ. އޭގެ ސަބަބުން އެއްގަމާއި ކަނޑުގެ ދިރުންތަކަށް ފޫނުބެއްދޭވަރުގެ ގެއްލުންތައް ކުރިމަތިވެއެވެ.\nފުއްޕާހަމުގެ ދެވަނަ ބާވަތް ކަމަށްވާ "ފޮއިލް ބެލޫންސް" އަކީ މިހާރު ދިވެހިންގެ ތެރޭގައިވެސް އާންމުކޮށް ބޭނުންކުރާ ބާވަތެކެވެ. މި ބާވަތުގެ ފުއްޕާހަން އެތަކެއް އަހަރުތަކެއްވާއިރު ވެސް ނެތިގެން ނުދާއިރު، ކޮންމެ އަހަރަކު ވެސް ދުނިޔޭގެ އެތަކެއް ކަންކޮޅުތަކެއްގައި މި ބާވަތުގެ ފުއްޕާހަން ވެށީގެ ތެރެއަށް ދޫވެގެންދެއެވެ.\nފޮއިލް ބެލޫންސް- މިއީ ނޮން ބައޯ ޑިގްރޭޑެބަލް ބާވަތެއް\nފުއްޕާހަމުގެ ސަބަބުން ވެއްޓަށް ކުރާ ގެއްލުމުގެ ސަބަބުން ބައެއް ޤައުމުތަކުގައި ފުއްޕާހަން ވިއްކުމާ ދެކޮޅަށް ދަނީ އަޑުއުފުލަމުންނެވެ. އެގޮތުން މެނީލާގައި ދުނިޔޭގެ ރެކޯޑެއް ޤާއިމު ކުރުމަށް ޖައްވުގެ ތެރެއަށް 130،000 ފުއްޕާހަން ދޫކޮށްލަން ނިންމާފައިވެސް އޭގެ ސަބަބުން ވެއްޓަށް ކުރާނެ ނޭދެވޭ އަސަރަށް ވިސްނާފައި އެކަން ފަހު ވަގުތު ކެންސަލް ކޮށްލިއެވެ. އޭގެ އިތުރުން، ކޮންމެ އަހަރަކުވެސް ފުޓުބޯޅަ ސީޒަން ފެށުމުގެ ގޮތުން ކްލެމްސަން ޔުނިވާރސިޓީން އާދަކާދައެއްގެ ގޮތުން 10،000 ފުއްޕާހަން ޖައްވުގެ ތެރެއަށް ދޫކޮށްލާއިރު، ދާދި ފަހުން އެކަންވެސް ވަނީ ނިމުމަކަށް ގެނެސްފައެވެ. އޭގެ އިތުރުންވެސް ތަފާތު އެކި ޤައުމުތަކުގައި ފުއްޕާހަމަށް ދަނީ ނޫނެކޭ ބުނަމުންނެވެ.\nދިވެހިންގެ ތެރޭގައިވެސް ތަފާތު އެކި އަތްތެރި މަސައްކަތްތަކަށް ކުޅަދާނަ ފަރާތްތަކާއި ހުނަރުވެރިން ތިބިއިރު، އުފަންދުވަހުގެ ހަފްލާތަކާއި، ކައިވެނީގެ ހަފްލާތައް ޒީނަތްތެރި ކުރުމަށް ފުއްޕާހަން ބޭނުން ކުރުން ހުއްޓާލަން ނުވޭބާއެވެ؟ ޕްލާސްޓިކް ކޮތަޅާއި، ފުޅީގެ އިތުރުން، ޕްލާސްޓިކް ހޮޅިން ލިބޭ ގެއްލުމާ ދެކޮޅަށް އަޑުއުފުލާއިރު، "ފުއްޕާހަން ނޫން ގޮތެއް" ހޯދަން ވިސްނަން ނުވޭބާއެވެ؟ އެއްވެސް މީހަކު ފުއްޕާހަމުގެ ވާހަކަ ނުދައްކަނީ ކީއްވެތޯއެވެ؟


SunOnline: Messi en'buri ais Brazil athun Argentina molhukohdheefi\nމެސީ އެނބުރި އައިސް ބްރެޒިލް އަތުން އާޖެންޓީނާ މޮޅުކޮށްދީފި\nޢަބްދުﷲ އައިމަން 16 Nov 2019, 10:37\nއާޖެންޓީނާއާއި ބްރެޒިލް ރޭ ކުޅުނު ރަހުމަތްތެރިކަމުގެ މެޗުގެ ތެރެއިން --- ފޮޓޯ// އޭޕީ\nހަތަރު މެޗުގެ ސަސްޕެންޝަނަކަށް ފަހު އެނބުރި އައިސް އާޖެންޓީނާގެ ކެޕްޓަން ލިއޮނެލް މެސީ އެ ޓީމާ އެންމެ ވާދަވެރި، ބްރެޒިލްގެ އަތުން މޮޅު ހޯދައިދީފި އެވެ.\nސައުދީ އަރަބިޔާގެ ރިޔާދުގައި، ރޭ ކުޅުނު ރަހުމަތްތެރިކަމުގެ ސުޕަ ކުލެސިކޯ މެޗުން އާޖެންޓީނާ، ވާދަވެރި ބްރެޒިލް އަތުން ކުރިން ހޯދީ 0-1ގެ ނަތީޖާ އަކުންނެވެ. މި އަހަރުގެ ކޮޕާ އެމެރިކާގެ ސެމީ ފައިނަލުގައި މި ދެ ޓީމުގެ ވަރުގަދަ ކުރިމަތިލުމަށް ފަހު ދެ ޓީމުގެ ދޭތެރޭ އޮތް ވާދަވެރިކަން އިންތިހާއަށް އިތުރުވި އިރު ރޭގެ މެޗަކީ ވެސް ފޯރިގަދަވި މެޗެކެވެ. އެގޮތުން މެޗު ހޫނުވެ ގިނަ ފައުލުތަކާ ކާޑުތައް ވެސް ފެނުނު އިރު ދެ ޓީމުގެ ފަރާތުން ވެސް ހުނަރުވެރި ކުޅުމެއް ފެނުނެވެ.\nރޭގެ މެޗަށް އާޖެންޓީނާއިން ނުކުތީ ސަސްޕެންޝަނުގެ ސަބަބުން އެ ޓީމު އެންމެ ފަހުން ކުޅުނު ހަތަރު މެޗުގައި ވެސް ބައިވެރި ނުވެވުނު މެސީ ޓީމުގައި ހިމަނައިގެންނެވެ. މެސީއަށް އެ ސަސްޕެންޝަން އައިސްފައި ވަނީ ސައުތު އެމެރިކާގެ ފުޓުބޯޅައާ ބެހޭ މައި އިދާރާ ކަމަށްވާ ކެންމެބޯލްއަށް ފާޑު ކިޔާ ގިނަ ވާހަކަތަކެއް ދެއްކުމާ ގުޅިގެންނެވެ. މި އަހަރު އޮތް ކޮޕާ އެމެރިކާގައި ހިނގައި ދިޔަ ހަމަނުޖެހުންތަކަށް ފަހު މެސީއާއި ކެންމެބޯލްއާ ދެމެދު ވަނީ ބަހުގެ ހަމަލާތަކެއް ބަދަލުކޮށްފަ އެވެ.\nއެހެން ނަމަވެސް ރޭގެ މެޗަށް އެނބުރި އައިސް މެސީ ވަނީ ތަފާތު މޮޅު ކުޅުމެއް ދައްކައިފަ އެވެ. މެޗުގައި ޖެހި ހަމައެކަނި ގޯލު ފުރަތަމަ ހާފުގެ ކުރީ ކޮޅު މެސީ ޖެހީ އޭނާ ޖެހި ޕެނަލްޓީއަށް ބްރެޒިލްގެ ކީޕަރު އެލިސަން ބެކާ އަތުގައި ޖެހި ރިބައުންސަށް ނުކުތުމުން ގޯލަށް ފޮނުވާލައިގެންނެވެ. މެސީއަށް ރޭގެ މެޗުގައި ލީޑު ފުޅާ ކުރުމަށް ރަނގަޅު ފުރުސަތުތަކެއް ލިބުނު އިރު އިތުރު ކުޅުންތެރިންނަށް ގޯލު ޖަހަން މެސީ ވަނީ ހުސް ފުރުސަތުތަކެއް ވެސް ތަނަވަސްކޮށްދީފަ އެވެ.\nރޭގެ މެޗު ފެށިގެން ދެ ޓީމުން ވެސް ޖުމުލަކޮށް ހަމަހަމަ ކުޅުމެއް ކުޅުނު އިރު އަށްވަނަ މިނަޓުގައި ބްރެޒިލްއަށް ލިބުނު ޕެނަލްޓީ އެ ޓީމުގެ ފޯވާޑް ގެބްރިއަލް ޖީސުސް ފޮނުވާލީ ބޭރަށެވެ. އޭގެ އިރަކޮޅެއް ފަހުން މެސީ އާޖެންޓީނާއަށް ލީޑު ނަގައިދިނުމާ އެކު މެޗުގެ ކޮންޓްރޯލް އާޖެންޓީނާއިން ވަނީ ނަގައިފަ އެވެ.\nއަނިޔާގެ ސަބަބުން ބްރެޒިލްގެ މަޝްހޫރު ފޯވާޑް ނޭމާ ޖޫނިއާ ރޭގެ މެޗުގައި ކުޅެފައި ނުވި ނަމަވެސް ބްރެޒިލްގެ މުހިއްމު ގިނަ ކުޅުންތެރިން ރޭގެ މެޗުގައި ކުޅުނެވެ. ދެ ޓީމުން ވެސް އެ މެޗުގައި ވަރުގަދަ ކުޅުމެއް ކުޅެ ގިނަ ހަމަލާތަކެއް އުފެއްދި އިރު މެޗުގެ ތަފާތަކަށް ވީ މެސީ ޖެހި ގޯލެވެ. މިއީ 2017 ވަނަ އަހަރަށް ފަހު ބްރެޒިލް އަތުން އާޖެންޓީނާ މޮޅުވި ފުރަތަމަ ފަހަރެވެ.\nއެ މެޗަށް ފަހު ވާހަކަ ދައްކަމުން މެސީ ބުނީ އާޖެންޓީނާއާއި ބްރެޒިލް އަކީ ފެށުނީންސުރެއް ވެސް ވާދަވެރިކަން ބޮޑު ދެ ޓީމު ކަމަށެވެ. އަދި ކޯޗުގެ ސެލެކްޝަނާ ދޭތެރޭ ހިތްހަމަ ޖެހޭ ކަމަށާއި ބްރެޒިލް އަތުން މޮޅެއް ލިބުމަކީ އަބަދު ވެސް ބޮޑު ހިތްހަމަޖެހުމެއް ލިބޭ ކަމެއް ކަމަށެވެ.\n"ބްރެޒިލް ބަލިކޮށްލުމަކީ އަބަދު ވެސް ލިބޭ ވަރަށް ބޮޑު ހިތްހަމަ ޖެހުމެއް." މެސީ ބުންޏެވެ.\nމިހާރު ކުރިއަށް މިދާ އިންޓަނޭޝަނަލް ބްރޭކުގައި އާޖެންޓީނާއިން އަންނަ މެޗުގައި ބައްދަލު ކުރާނީ އުރުގުއޭއާ އެވެ. އެ މެޗު ކުޅުމަށް ހަމަޖެހިފައި ވަނީ އަންނަ ހޯމަ ދުވަހު އެވެ.


SunOnline: އެއާޕޯޓުގެ އެއްބަސްވުން އުވާލުމުން ބަދަލުގެ ގޮތުގައި 1.4 ބިލިއަން ޑޮލަރު ހޯދަން ޖީއެމްއާރުން ހުށަހަޅައިފި\nއެއާޕޯޓުގެ އެއްބަސްވުން އުވާލުމުން ބަދަލުގެ ގޮތުގައި 1.4 ބިލިއަން ޑޮލަރު ހޯދަން ޖީއެމްއާރުން ހުށަހަޅައިފި\nއަބްދުﷲ ޖަމީލު 21 Jun 2013, 17:05\nއިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ) ހިންގުމަށް އިންޑިއާގެ ޖީއެމްއާރާއި ދިވެހި ސަރުކާރާ ދެމެދު ސޮއިކުރި އެއްބަސްވުން އުވާލުމުން ބަދަލުގެ ގޮތުގައި 1.4 ބިލިއަން ޑޮލަރު (21.5 ބިލިއަން ރުފިޔާ) ހޯދަން އެ ކުންފުނިން މިއަދު ހުށަހަޅައިފި އެވެ.\nއިންޑިއާގެ ދަ ހިންދޫ ނޫހުގައި ބުނެފައި ވަނީ އެއާޕޯޓު ހިންގުމަށް ސޮއިކުރި52 ދުވަހުގެ އެއްބަސްވުން "ގަވައިދާ ހިލާފަށް އުވާލުމުން" ބަދަލުގެ ގޮތުގައި 1.4 ބިލިއަން ޑޮލަރު ދިވެހި ސަރުކާރުން އަތުލަން ސިންގަޕޫރުގެ އާބިޓްރޭޝަން ސެންޓަރަށް މިއަދު ހުށަހަޅާފައިވާ ކަމަށެވެ. އާބިޓްރޭޝަން ފެށުމަށް ހަމަޖެހިފައި ވަނީ އަންނަ އަހަރުގެ މާޗް މަހުގެ ފަހުކޮޅުގައި ކަމަށް އެ ނޫހުގައި ބުނެފައިވެ އެވެ.\nއާބިޓްރޭޝަނަށް ހުށަހެޅި 75 ސަފުހާގެ ލިޔެކިއުންތަކުގައި ތަފާތު އެކި ލިޔުންތައް ހިމަނާފައިވާ ކަމަށް އެ ނޫހުގައި ބުނެފައިވެ އެވެ.\nދަ ހިންދޫގައި ބުނެފައި ވަނީ ބަދަލުގެ ގޮތުގައި ހޯދަން ހުށަހަޅާފައިވާ އަދަދުގެ ތެރޭގައި ކުންފުންޏަށް ފައިދާގެ ގޮތުގައި ލިބެން ޖެހޭ އަދަދާއި ސަބް ކޮންޓްރެކްޓަރުންނަށް ދައްކާފައިވާ ފައިސާ އާއި އާއި އެ ނޫން ވެސް ފައިސާ ހިމެނޭ ކަމަށެވެ. އަދި އެ ބަދަލު ހޯދަން ހުށަހަޅާފައި ވަނީ ސަރުކާރާއި މޯލްޑިވްސް އެއާޕޯޓްސް ކޮމްޕެނީ ވެސް ހިމެނޭ ގޮތަށް ކަމަށް އެ ނޫހުގައި ބުނެފައިވެ އެވެ.\nކޮންޓްރެކްޓް އުވާލުމުން ބަދަލެއްގެ ގޮތުން ދިވެހި ސަރުކާރުން ޖީއެމްއާރަށް 800 މިލިއަން ޑޮލަރު ދޭން ޖެހޭނެ ކަމަށް އެ ކުންފުނިން ކުރިން ބުނެފައިވެ އެވެ.\nޖީއެމްއާރުގެ ޗީފް ފައިނޭންޝިއަލް އޮފިސާ ސިދާތް ކަޕޫރު ކުރިން ވިދާޅުވެފައި ވަނީ ބަދަލުގެ ގޮތުގައި 800 މިލިއަން ޑޮލަރަށް ވުރެ ބޮޑު އެއްޗެއް ދިވެހި ސަރުކާރުން އެ ކުންފުންޏަށް ލިބެންޖެހޭކަން ސިޓީއަކުން ދިވެހި ސަރުކާރަށް މިހާރު އަންގާފައިވާނެ ކަމަށެވެ. ނަމަވެސް ސަރުކާރުން ވަނީ އެ އަދަދަށް އެ ކުންފުންޏަށް ފައިސާ ދައްކަން ނުޖެހޭނެ ކަމަށް ބުނެފަ އެވެ.\nސަރުކާރުން ބުނެފައި ވަނީ އެއާޕޯޓު ތަރައްގީކުރުމަށް ޖީއެމްއާރުން ނެގި ކަމަށް ބުނާ ގާތްގަނޑަކަށް 350 މިލިއަން ޑޮލަރުގެ ލޯނުގެ ތެރެއިން އެއާޕޯޓަށް އިންވެސްޓްކޮށްފައި ވަނީ 150 މިލިއަން ޑޮލަރު ކަމަށް ހޯދި ހޯދުންތަކުން އެނގިފައިވާ ކަމަށެވެ. އަދި ޖީއެމްއާރަށް ދައްކަން ޖެހޭ ފައިސާގެ އަދަދާއި ޖީއެމްއާރުން އިންވެސްޓް ކުރި ފައިސާގެ ހަމައަގު ހޯދުމަށް ބޭރުގެ ފަރާތެއްގެ އެހީގައި ފޮރެންސިކް އޮޑިޓެއް ކުރުމަށް ސަރުކާރުން ނިންމާފައިވާ ކަމަށް ބުނެފައިވެ އެވެ.\nއެއާޕޯޓު ހިންގުމުގެ އެއްބަސްވުން އުވާލަން ކެބިނެޓުން ނިންމީ ޖީއެމްއާރާއި އެކު އެއްބަސްވުމުގައި ސޮއިކުރި ހާލަތާއި އޭގެ ފަހުން އެއާޕޯޓް ޑިވަލޮޕްމަންޓް ޗާޖް (އޭޑީސީ)އާ ގުޅޭ ގޮތުން ހައިކޯޓުން ކުރި ހުކުމާއި އަދި މިއަހަރުގެ ޖެނުއަރީ މަހުން ފެށިގެން ޖީއެމްއާރަށް ސަރުކާރުން ފޮނުވި ސިޓީތަކާއި އަދި އެގްރިމަންޓްގައި ސޮއިކުރުމަށް ފަހު ހިނގާފައިވާ ކަންތަކަށްވެސް ބެލުމަށް ފަހު ގާނޫނީ ގޮތުން ސައްހަ އެއްބަސްވުމެއް ނޫންކަމަށް ލޯޔަރުން ލަފާދެއްވާފައިވާތީ ކަމަށް އެއްބަސްވުން އުވާލި ދުވަހު އޭރުގެ ބަންޑާރަނައިބު އައިޝަތު އާޒިމާ ވިދާޅުވި އެވެ.\n"މި އެއްބަސްވުމަކީ މި އެއްބަސްވުން ގަވަންކުރި އިނގިރޭސިވިލާތުގެ ގާނޫނުތަކުގެ ދަށުންވެސް\nއުފެދުނު ވަގުތުން ފެށިގެން ބާތިލުވެފައިވާ އެއްބަސްވުމެއް ކަމަށާއި ނުވަތަ ފްރެސްޓްރޭޝަންގެ ސަބަބުން އަމަލުކުރެވެން ނެތް އެއްބަސްވުމެއް ކަމުގައި މިކަމުގައި މަސައްކަތް ކުރި ހުރިހާ ގާނޫނީ ވަކީލުން [ބައިނަލްއަގްވާމީ އަދި ދިވެހި] އެއްބަސްވެ ލަފާދީފައިވާތީ މި އެއްބަސްވުން ބާތިލް ކުރުމަށް ނިންމެވީ،" އޭނާ ވިދާޅުވި އެވެ.\nޖީއެމްއާރާ ދިވެހި ސަރުކާރާ ދެމެދުވި އެއްބަސްވުން ނޮވެމްބަރު 27، 2012 ގައި އުވާލުމަށްފަހު އެމްއޭސީއެލް އިން އެއާޕޯޓު ހިންގުމާ ހަވާލުވެފައި ވަނީ ޑިސެމްބަރު 8 ވަނަ ދުވަހުން ފެށިގެންނެވެ.


Dharumavantha hospitalge private room gai thi balimeehunna CEO aa gulhumeh neiy :IGMH | Mihaaru\nދަރުމަވަންތަ ހޮސްޕިޓަލްގެ އެތެރޭގެ މަންޒަރެއް. އައިޖީއެމްއެޗުން ބުނީ ދަރުމަަވަންތައިގެ 18 ވަނަ ފްލޯގައި އެޑްމިޓްކޮށްފައި ތިބީ ސަލީމްގެ އާއިލީ ބައެއް ނޫން ކަމަށް.\nދަރުމަވަންތަ ހޮސްޕިޓަލްގެ ޕްރައިވެޓް ރޫމްގައި ތިބި ބަލިމީހުންނާ ސީއީއޯއާ ގުޅުމެއް ނެތް: އައިޖީއެމްއެޗް\n21 އޯގަސްޓް 2020 - 17:47 32 comments\nދަރުމަވަންތަ ހޮސްޕިޓަލްގެ 18 ވަނަ ފްލޯގައި ދެ މީހަކު އެޑްމިޓްކޮށްގެން ފަރުވާ ދެމުން އަންނަނީ އެ ދެ މީހުންނަކީ ސަލީމްގެ އާއިލާގެ މީހުން ކަމަށް ވާތީ ކަމަށް ދޭހަވާ ގޮތަކަށް ބައެއް މީޑިއާތަކުން ވަނީ ރިޕޯޓްކޮށްފަ އެވެ. އެ ހަބަރަށް ރައްދުދީ އައިޖީއެމްއެޗުން މިއަދު ނެރުނު ބަޔާނުގައި ބުނީ އެ ދެ މީހުންނަކީ ސަލީމްގެ އާއިލާގެ ބޭފުޅުން ކަަމަށް ރިޕޯޓްކޮށްފައި ވިޔަސް އެއީ ދޮގު މައުލޫމާތެއް ކަމަށެވެ. އެކަމަކު އެއީ ހޮސްޕިޓަލްގައި ކަނޑައަޅާފައިވާ ނިޒާމުގެ ތެރެއިން ރަޖިސްޓްރީކޮށް އެޑްމިޓްކޮށްގެން އުސޫލުތަކާ އެއްގޮތަށް ފަރުވާ ދެމުން އަންނަ ދެ ޕޭޝަންޓުން ކަމަށް ވެސް އެބަޔާނުގައި ބުންޏެވެ.\n"... އަދި މި ޕޭޝަންޓުންނަކީ އާސަންދައިން ކަވަ ނުކުރާ ޕްްރައިވެޓް ރޫމް ޗާޖް ފަދަ ހަރަދުތައް ވެސް ކަނޑައެޅިފައިވާ ގަވައިދާ އެއްގޮތަށް ބަރާބަރަށް ދައްކަމުން އަންނަ ފަރާތްތައް ކަން ފާހަގަ ކުރަމެވެ،" އައިޖީއެމްއެޗްގެ ބަޔާނުގައި ބުންޏެވެ.\nއެ ދެ ބަލިމީހުން ދަރުމަވަންތަ ހޮސްޕިޓަލްގައި އެޑްމިޓްކުރި ސަބަބެއް ކަމަށް ހޮސްޕިޓަލްގެ ބަޔާނުގައި ބުނީ ކޮވިޑް-19 އަށް ފަރުވާ ކުރާ ތަނެއްގެ ގޮތުގައި ޓްރީޓޮޕް ހޮސްޕިޓަލް ބޭނުންކުރުމަށް ސަރުކާރުގެ ބޭނުމަށް ނެގުމެވެ. އެއީ އައިޖީއެމްއެޗުން ބުނި ގޮތުގައި ޓްރީޓޮޕް ސަރުކާރުގެ ބޭނުމަށް ނެގި އިރު ވެސް އެތަނުގައި އެޑްމިޓްކޮށްފައި ތިބި މީހުންނެވެ.\nދަރުމަވަންތަ ހޮސްޕިޓަލްގެ 18 ވަނަ ފްލޯގައިވާ ޕްރައިވެޓް ރޫމްތައް އާއްމުކޮށް މީހުން އެޑްމިޓްވާން ދޫކުރާ އުސޫލެއް ހަމަޖެހިފައިވޭތޯ އާއި ވާ ނަމަ އެތަންތަން ދޫކުރަން ފެށީ ކޮން އިރަކުތޯ އައިޖީއެމްއެޗުން އަދި ސާފެއް ނުކޮށްދެ އެވެ. އެކަމާ ބެހޭ ގޮތުން ސުވާލު ކުރުމުން އައިޖީއެމްއެޗްގެ މީޑިއާ އޮފިޝަލް ވިދާޅުވީ ބަޔާނުގައި ހުރި މައުލޫމާތަށް ވުރެ އިތުރަށް އެކަމުގެ ތަަފްސީލު ހޯދަން އަދި ވަގުތު ނަގާނެ ކަަމަށެވެ.\nބަޔާނުގައި ބުނީ ކޮވިޑް-19 ފެތުރޭތީ ރައްޔިތުންގެ ހިތުގައި ނުތަނަވަސްކަން އުފެދިފައިވާ މިވަގުތުގައި ދޮގުވާހަކަ ފެތުރުމުން އެކަން އެންމެ ހަރުކަށި އިބާރާތުން ކުށްވެރިކުރާ ކަަމަށެވެ.\nއިތުރު ލިޔުންތައް ސިއްހަތު އައިޖީއެމްއެޗު ޕަބްލިކް ހެލްތު ބަންދު އިބްރާހިމް ސަލީމް ދަރުމަވަންތަ ހޮސްޕިޓަލް ސިއްހީ ކުއްލި ނުރައްކަލުގެ ހާލަތު\nކޮވިޑް ފެތުރޭތީ އެމްބިއުލާންސްގެ ދަތިކަން އެބައޮތް


Raajje-Mauritius border ge massalaigai Raajjeyn javaabudheefi | Mihaaru\nޚަބަރު / ރާއްޖެ-މޮރިޝަސް\nރާއްޖެ-މޮރިޝަސް ބޯޑަރުގެ މައްސަލައިގައި ރާއްޖޭން ޖަވާބު ދީފި\nމޮރިޝަސް އިމުގެ މައްސަލާގައި ކުރިން ބޭއްވި އަޑުއެހުމެއްގައި ބަންޑާރަ ނައިބު އިބްރާހިމް ރިފްއަތު ބައިވެރިވެވަޑައިގަންނަވަނީ.\n26 ނޮވެމްބަރ 2021 - 06:31\nރާއްޖެ އާއި މޮރިޝަސްގެ އިގްތިސާދީ ހާއްސަ ސަރަހައްދާއި ކޮންޓިނެންޓަލް ޝެލްފްގެ ބައުންޑަރީ ކަނޑައަޅައިދޭން އެދި ރާއްޖެއާ ދެކޮޅަށް އިންޓަނޭޝަނަލް ޓްރައިބިއުނަލް ފޯ ދަ ލޯ އޮފް ދަ ސީ ޓްރައިބިއުނަލް (އިޓްލޮސް) އަށް ހުށަހަޅާފައިވާ މައްސަލައިގައި މޮރިޝަސް އިން އެންމެ ފަހުން ހުށަހެޅި ހުށަހެޅުމަށް ރާއްޖެ އިން އިއްޔެ ޖަވާބު ދީފި އެވެ.\nޔުނައިޓެޑް ނޭޝަންސް ކޮންވެންޝަން އޮން ދަ ލޯ އޮފް ދަ ސީގެ ދަށުން، ދިވެހިރާއްޖެ އާއި ޗާގޮސްއާ ދެމެދު އޮތް ކަނޑުގެ ސަރަޙައްދުގެ ތެރެއިން ފުށުއަރާ ސަރަޙައްދާ ގުޅޭގޮތުން އިޓްލޮސް އަށް މޮރިޝަސްގެ ފަރާތުން ހުށަހެޅި މައްސަލާގައި ރާއްޖެ އިން ވަކާލާތު ކުރަމުން އައީ ޓްރައިބިއުނަލަށް މައްސަލަ ނުބެލޭނެ ކަމަށް ބުނެ އެވެ.\nއިޖުރާޢީ ގޮތުން ރާއްޖެ އިން ފާހަގަކުރި ކަންކަމާ ގުޅިގެން އަޑުއެހުންތައް ބޭއްވުމަށް ފަހު، މޮރިޝަސްއާ އެއްކޮޅަށް ނިންމުމުގެ ނަތީޖާ އަކީ ރާއްޖޭހެ ހާއްސަ އިގްތިސާދީ ސަރަޙައްދާއި މޮރިޝަސްގެ ހާއްސަ އިގްތިސާދީ ސަރަހައްދު ފުށުއަރާ ދިމާއަކާ ބެހޭގޮތުން ޓްރައިބިއުނަލްގައި މައްސަލަ ކުރިއަށް ގެންގޮސް، މުޢާހަދާގައި ބަޔާންކޮށްފައިވާ އުސޫލުތަކާ އެއްގޮތަށް އެ ސަރަހައްދާ މެދު ގޮތެއް ކަނޑައަޅަން ޖެހުމެވެ.\nއެޓާނީ ޖެނެރަލްގެ އޮފީހުން ރޭ ނެރުނު ބަޔާނެއްގައި ބުނީ، ޓްރައިބިއުނަލްގެ އެ ނިންމުމާ ގުޅިގެން މޭ 25، 2021 ގައި މޮރިޝަސްގެ ފަރާތުން ހުށަހެޅި ހުށަހެޅުމަށް ރާއްޖެ އިން މިއަދު ޖަވާބު ހުށަހަޅާފައިވާ ކަމަށާއި އެ މައްސަލައިގެ އަޑުއެހުމެއް ބާއްވާނެ ކަމަށް ލަފާކުރެވެނީ އަންނަ އަހަރު ކަމަށެވެ.\nRaajje-Mauritus boarder massala\nރާއްޖެ އިން ޖަވާބު ހުށަހަޅާފައިވަނީ ސަރުކާރުގެ ކަމާ ގުޅޭ އިދާރާތަކުން މައުލޫމާތު ހޯދައި ވަޒީރުންގެ މަޖިލީހުގައި މަޝްވަރާކޮށް، ދިވެހި ދައުލަތުގެ އެންމެ މަތީ މަސްލަހަތުތައް ހިމާޔަތްކުރަން އިސްކަންދީގެން ކަމަށް ވެސް އެ ބަޔާނުގައި ބުންޏެވެ.\n"...މި މައްސަލައަކީ ދިވެހިރާއްޖެ ފަދަ މަސްވެރިކަމަށް ބަރޯސާވާ ގައުމަކަށް މުހިންމު މައްސަލައަކަށް ވާއިރު، މި މައްސަލައިގައި ބައިނަލްއަގުވާމީ ހަމަތަކުގެ މަތިން ޓްރައިބިއުނަލްގައި ދިވެހިރާއްޖޭގެ މަސްލަހަތުތައް ދިފާއުކޮށް ދިވެހިރާއްޖެ ތަމްސީލުކުރުމަށްޓަކައި މި ދާއިރާ އިން ފާހަގަކޮށްލެވޭ ތައުލީމާއި ތަޖުރިބާ ހުރި ބައިނަލްއަގުވާމީ ވަކީލުންނާއި ހައިޑްރޯގްރަފީ އަދި ޖިއޮލޮޖީ ދާއިރާގެ ހަބީރުންގެ މައްޗަށް އެކުލެވޭ ޓީމެއް ވަނީ އައްޔަނު ކުރެވިފަ އެވެ،" އޭޖީ އޮފީހުގެ ބަޔާނުގައި ބުންޏެވެ.\nމީގެ ކުރިން ރާއްޖެ އިން ގަބޫލްކުރީ، ޗާގޯޒް މައްސަލައަކީ އިނގިރޭސި ވިލާތާއި މޮރިޝަސްއާ ދެމެދުގައިވާ މައްސަލައެއްގެ ގޮތުގަ އެވެ. ނަމަވެސް 2010 ގައި "ކޮމިޝަން އޮން ދަ ލިމިޓްސް އޮފް ދަ ކޮންޓިނެންޓަލް ޝެލްފަށް" ރާއްޖޭގެ ކޮންޓިނެންޓަލް ޝެލްފްގެ ސަރަހައްދު ކަނޑައަޅައިދޭން އެދުމުން މޮރިޝަސް އިން ވަނީ އެކަމަށް އިއުތިރާޒްކޮށް އެކަން އދ. ގެ ސެކްރެޓަރީ ޖެނެރަލަށް ހުށަހަޅައިފަ އެވެ. މޮރިޝަސް އިން އިއުތިރާޒް ކޮށްފައި ވަނީ ރާއްޖޭގެ ހުށަހެޅުމުގައި ޗާގޯޒްގެ ހާއްސަ އިގްތިސާދީ ސަރަހައްދު ފާހަގަކޮށްފައި ނުވާތީ އާއި ރާއްޖެ އިން ހުށަހެޅި ސަރަހައްދާއި މޮރިޝަސްގެ ކަނޑުގެ ސަރަހައްދާ ފުށުއަރާ ކަަމަށް ބުނެ އެވެ.\nއެ އަށް ފަހު، އައްޑު އާއި ޗާގޯޒްއާ ދެމެދުގައިވާ ކަނޑުގެ ސަރަހައްދާ މެދު ދެ ގައުމުގެ ދެމެދުގައި ވަކި ގޮތަކަށް އެއްބަސްވުމަކަށް އައުމަށް މޮރިޝަސް އިން ވަނީ ރާއްޖެ އަށް ގޮވާލައިފަ އެވެ.\nއދ. ގެ އާންމު މަޖިލީހުން މެއި 23، 2019 ގައި ވަނީ ޗާގޯޒް އައިލެންޑްސް މޮރިޝަސްގެ ސަރަހައްދެއްގެ ގޮތުގައި ކަނޑައަޅަން ފާސްކޮށްފަ އެވެ. އެކަމަކު ރާއްޖެ އިން ވޯޓު ދިނީ އިނގިރޭސި ވިލާތުގެ ތަނެއްގެ ގޮތުގައި އޮތް އޮތުން ދަމަހައްޓާށެވެ. ރާއްޖެ އިން ބުނެފައިވަނީ މި ގޮތަށް ވޯޓު ދިނީ މޮރިޝަސް އިން ރާއްޖެއާ ދެކޮޅަށް ހުށަހަޅައިގެން އުޅޭ މައްސަލައިގައި، ރާއްޖެ އިން ކަނޑުގެ ސަރަހައްދެއް ރާއްޖެ އަށް ގެއްލިދާނެތީ ކަމަށެވެ.\nރާއްޖެއާ އެކު ހަ ގައުމަކުން އެ ގަރާރާ ދެކޮޅަށް ވޯޓު ދިން އިރު، 116 ގައުމަކުން ތާއީދުކުރީ ޗާގޯޒް މޮރިޝަސްގެ ތަނެއްގެ ގޮތުގައި ކަނޑައެޅުމަށެވެ. ޖުމުލަ 56 ގައުމަކުން ވަކިކޮޅަކަށް ވޯޓެއް ނުދެ އެވެ. އޭގެ ތެރޭގައި ފްރާންސާއި ޖަރުމަން ވެސް ހިމެނެ އެވެ. ގަރާރާ ދެކޮޅަށް ރާއްޖޭގެ އިތުރުން ދެން ވޯޓު ދިނީ އިނގިރޭސި ވިލާތް، އެމެރިކާ، އޮސްޓްރޭލިއާ، ހަންގޭރީ އަދި އިޒްރޭލެވެ.\nޗާގޯސް އައިލެންޑްސް މޮރިޝަސް އަތުން އިނގިރޭސިން ވަނީ 1965 ވަނަ އަހަރު ތިން މިލިއަން ޕައުންޑަށް ގަނެފަ އެވެ. އެމެރިކާއާ އެކު ޗާގޯޒްގެ ޑިއެގޯ ގާސިއާ (ފޯޅަވަހި) ގައި އަސްކަރީ މަރުކަޒެއް ގާއިމްކުރުމަށް އިނގިރޭސިން ވަނީ 1967 އާއި 1973 އާ ދެމެދު އެ ރަށްތަކުން މީހުން ހުސްކޮށްފަ އެވެ. ޑިއެގޯ ގާސިއާ އެމެރިކާ އަށް ދޫކޮށްފައިވާ މުއްދަތު 2016 ގައި ވަނީ 2036 ވަނަ އަހަރާ ހަމައަށް އިތުރުކޮށްފަ އެވެ.\nއެޓާނީ ޖެނެރަލް އެޓާނީ ޖެނެރަލްގެ އޮފީސް ރާއްޖެ-މޮރިޝަސް އެސްއީޒެޑް އ.ދ.\nމަލިކަކީ ކޮންމެވެސް އިރެއްގާ ދިވެހި ދައުލަތުގެ ފުރިހަމަ ބެލެނިވެރިކަމުގެ ދަށުގާ އޮތް ރަށެއްކަން ދިވެހި ތާރީހުން އެގެން އޮވޭހެއްޔެވެ؟ މިކަމާމެދު ކޮންމެވެސް ދިރާސާއރއްހަދާފަ ރިޕޯޓެއްލިޔާނެ ނޫސްވެރިޔަކުވެސް ނެތީދޯއެވެ.\nމިހަބަރު ކިޔާކިޔާ ދުވަހަކުވެސް ސާފްކޮށެއް ނޫގުނު ކިހިނެތްވެގެން އުޅޭކަމެއްކަމެއްް. ރާއްޖޭގެ ނެޗްރަލްޝެލްޕް އޮތްގޮތުން ރާއްޖޭގެ ސަރަހައްދެއްގެ ގޮތުގައި ހެދެން އޮތްވާ އދ.ގައި އެކަމަށްއޮއްނަ ހާއްސަކޮމެޓީ ގައި އެކަމަށް ކްލައިމްން ނުކުރުމުން ބޮޑުސަރަހައްދެ ގެއްލެނީހެން ބޮޑަށް ހީވަނީ. މޮރިޝަސް އެއުޅެނީ އެމީހުންގެ ސަރހައްދުގޮތގައި ހަދަން.\nކިހާ ރީތި. އިނގިރޭސިންގެ އަތްދަށުގަ ފޯޅަވަހި ބާއްވަން އިނގިރޭސިން އަޑީގަ ތިބެގެން މިގަންނަ ގަނޑަށްވެސް ޚަރަދު ކުރަން މިޖެހެނީ ރާއްޖެއިން. ތީގެ ލޯޔަރަކަށް އަދި ހައިޑްރޮގްރޮފީ އެކްސްޕާޓަކަށް ހާދަބައިވަރު ފައިސާއެއް ދޭންޖޭހޭނޭ\nއިނގިރޭސިވިލާތް މިއޮންނަނީ ރާއްޖެއާ ހާދަ ކައިރީގައޭ މިހާރު. ކުރިން އަޑުއަރުވާފަ އޮންނަނީ ޔޫރަޕުގަ އޮންނަ ތަނެކޭކިޔާފަ.\nމީނައަށް ނޭންންގުނުދޯ ފޯޅަވަހި ހޯދަން. ކީއްކުރާ ބައެއްތަ? ފޯޅަވަހި އޮތީ 1000ކިލޯމީޓަރުގެ ދުރުގައ. އެކަމަކު ރާއްޖެމިއޮތީ 300 ކިލޯމިީޓަރަށްވުރެވެސް ކައިރީގަ.\nތިޔައީ ރާއްޖޭގެ ބިމެއް ކަމަކަށްނު ކަނޑައަޅަންވީ. މޮރީޝަސް އާ އިނގިރޭސި ވިލާތާ ދެމެދު ދަމަދަމާ ތިއްބާ.\nތިހެންވެއޭ އިނގެރޭސިވިލާތާ މޮރިޝިއަސްގެ މައްސަލާގައި (ތިޔަ ފޯޅަވަހީގެ މައްސަލައިގަ) ދިވެހިރާއްޖެއިން މިރިޝިއަސްއަށް ތާއީދު ނުކުރީ.. އެދުވަހު އެކަންވެސް ބިޑު ސިޔާސީ ކުޅު ގަނޑަކަށް ހަދާ އިނގެރޭސިންގެ އަޅުވެތިކަމަށް ސަރުކާރު ހިނގައްޖެއޭ ކިޔާ ބޮޑު ފިތުނަވެރި ގޭސް ގަނޑެއް އެނބުރީ.. އެދުވަހު ޤައުމުގެ ހައްޤުގަ ސަރުކާރުންނެގި ފިޔަވަޅުގެ ހިކުމަތު އަމަލީގެ ފުރިހަމަކަން މިއަދު މި އެނގުނީ. މިހެންވެއޭ އިދިކޮޅޭމެން ޤައުމޭ ދީނޭ ކިޔާ ލަވާ ހަޅޭ ޤަބޫލުނުކުރަނީ\nއަސްލު އެދުވަހު އިނގިރޭސިންނާ މޮރިޝަސް އާ ދެމެދު އޮތް މައްސަލަ ގަނޑެއްގެ ތެރެއަށް ރާއްޖެވަދެ މޮރިޝަސްއާ ދެކޮޅަށް ވޯޓުދިން މަދު ޤައުމުތަކުގެ ތެރެއިން ހިމެނިގަތީމަ މޮރިޝަސް އެހެރަ ރުޅި ބާލާލަނީ. ދެން މިވަގުތު މިޖެހެނީ އިނގިރޭސިންވެސް ތިބީ ކޮންތާކުތޯ ކޮބާތޯ ހޯދަން. މިކަން ފޫބައްދަން ފޭކުވާހަކަ ދައްކަން ތާހިރެއްނުން.\nތިވެދާނެ އިންޑިޔާ އަޑީގާހުރެގެން އުފައްދާ ފިތުނައަކަށް.\nޗޭގޯސް އަށް ކިޔާނެ ނަމެއް ޗޭގޯސް ބަހަކު ނެތް. ހަގީގަތުގައި ޗޭގޯސްބަހެއް ނުވެސްއޮވޭ. ދިވެހި ބަހުގައި އެ ރަށްތަކަށް ކިޔާ ނަމެއް ދަރިދަރިކޮޅަށް، މުނިމުންޏަށް އެބައޮތް. އެރަށްތަކުގަ އުޅުނީ ޔޫރަޕްގެ އިސްތިއުމާރީ ބާރު ތަކުން، ނޯކަރުންގެ ގޮތުގަ ގެނައި ބައެއް. އެ މީހުންގެ ދައުލަތެއް ދުވަހަކުވެސް އެ ރަށް ތަކުގައެއް ނެތް. މޮރިޝަސް އަކީވެސް ފަޅުރަށެއް، އެ ރަށަށް ފަރަންސޭސިންނާ އިގިރޭސިން އައުމުގެ ކުރިން. ވީމާ ފޯޅަވައްސަކީ މިހާރު އިގިރޭސީންގެ ރަށް ތަކެއް.\nކީއްވޭ މަލިކުގެ ވާހަަކަ ނުދައްކަނީ.....


Footboalha thari Salah ge faraathun Misrah gina eheethakeh | Mihaaru\nފުޓްބޯޅަ ތަރި ސަލާހުގެ ފަރާތުން މިސްރަށް ގިނަ އެހީތަކެއް\n12 އޯގަސްޓް 2019 - 08:565comments\nލިވަޕޫލުގެ މިސްރު ފޯވާޑް މުހައްމަދު ސަލާހަށްޓަކައި އެ ގައުމުގެ ރައްޔިތުން ފަހުރުވެރިވާ ގިނަ ސަބަބުތަކެއް އެބަހުއްޓެވެ. އޭގެ ތެރެއިން ގިނަ ބަޔެއްގެ ލޮލަށް އެންމެ ބޮޑަށް ފެންނަ ކަމަކީ ފުޓްބޯޅަ މެޗުތަކުގައި އޭނާ ދައްކާ ތަފާތެވެ. އެކަމަކު ދަނޑުން ބޭރުގައި މިސްރުގެ އެކި ކަންކަމަށް ސަލާހު އަންނަނީ އެހީތެރިކަން ފޯރުކޮށްދެމުންނެވެ.\nދާދި ފަހުން މިސްރުގެ ގާހިރާގައި ހިނގާދިޔަ ބޮން ގޮއްވުމުގެ ހާދިސާއެއްގައި އެ ތަނުގައި ހުރި ނެޝަނަލް ކެންސާ އިންސްޓިއުޓަށް ވަނީ ވަރަށް ބޮޑަށް ގެއްލުންވެފަ އެވެ. އެ ހާދިސާގައި 19 މީހުން މަރުވިއިރު 30 މީހުންނަށް އެކި ވަރުގެ އަނިޔާތައް ލިބުނު ކަމަށް ރިޕޯޓްތައް ބުނެ އެވެ.\nމި ހާދިސާގައި ކެންސަރު އިންސްޓިއުޓްގެ އެއްވެސް ސްޓާފަކަށާއި އެތަނުގައި ހުރި ބަލި މީހަކަށް ގެއްލުމެއްވެފައި ނުވި ނަމަވެސް އެ ތަނުގެ ހާލަތު މިހާރު ހުރީ ބޭނުންކުރެވޭ ވަރަށް ވުރެ ހަލާކުވެފަ އެވެ. ސަލާހު ވަނީ އަލުން ކެންސަރު އިންސްޓިޓިއުޓް އަޅަން ތިން މިލިއަން ޑޮލަރު ހަދިޔާކޮށްފަ އެވެ.\nހަތާވީސް އަހަރަށް ފަހު މިސްރަށް މިދިޔަ އަހަރު ރަޝިއާގައި އޮތް ފީފާ ވޯލްޑް ކަޕުން ޖާގަހޯދައިދިނުމުގައި ސަލާހުގެ ދައުރު ބޮޑެވެ. އެ ފަހަރު މިސްރުގެ މަހުޖަނު މަމްދޫހު އައްބާސް ވަނީ ސަލާހު ކޮށްދިން ހިދުމަތުގެ އަގުވަޒަންކުރުމުގެ ގޮތުން އޭނާ އަށް ލަގްޒަރީ ވިލާއެއް ހަދިޔާ ކޮށްފަ އެވެ. އެހެން ނަމަވެސް ސަލާހު ވަނީ އެ އެގުބޮޑު ހަދިޔާ ގަބޫލުކުރަން ދެކޮޅު ހަދައި އެ ލަގްޒަރީ ވިލާގެ އަގަށްވާ ފައިސާ އޭނާގެ އުފަން ސަރަހައްދު ކަމަށްވާ މިސްރުގެ ނަގްރީ ވިލޭޖުގެ މީހުންނަށް ހަދިޔާ ކުރުމަށް އަންގައިފަ އެވެ. ރިޕޯޓްތައް ބުނާގޮތުގައި އެ ލަގްޒަރީ ވިލާގެ އަގަށްވާ ފައިސާ ކަމަށްވާ 2.8 މިލިއަން ޑޮލަރު ވަނީ ނަގްރީ ވިލޭޖުގެ ހިލޭ ސާބަހަށް މަސައްކަތްކުރާ ފަރާތްތަކަށް ހަވާލުކޮށްފަ އެވެ.\nސަލާހު ވަނީ ކޮންމެ ސީޒަނެއްގައި ވެސް ވަކި އަދަދެއްގެ ފައިސާ މިސްރުގެ އެކި ފަރާތްތަކަށް ހަރަދުކުރަން ނިންމައިފަ އެވެ. އެ ގޮތުން ކޮންމެ އަހަރަކު އެއް ފަހަރު މިސްރުގެ ކުރީގެ ކުޅުންތެރިންނަށް ހާއްސަކޮށް އޮންނަ ވެޓެރަންސް އެސޯސިއޭޝަނަށާއި ކެންސަރުޖެހިފައިވާ ކުޑަކުދިންނަށް ފަރުވާދޭ ކްލިނިކްތަކަށް ފައިސާ ދެ އެވެ.\nއިތުރު ލިޔުންތައް މިސްރު ލިވަޕޫލް


ސިރާޖުގެ ސުވާލެއް: ހޯރަ އިއްބެ ކުރި ކައިވެންޏަށް ލިބުނު ދަރިންގެ ހައްގު ކޮބާ؟ – Dhen.mv\nސިރާޖުގެ ސުވާލެއް: ހޯރަ އިއްބެ ކުރި ކައިވެންޏަށް ލިބުނު ދަރިންގެ ހައްގު ކޮބާ؟\nJanuary 19, 2020 - 11:47 pm\nކުޑަކުއްޖަކަށް ޖިންސީ ގޯނާ ކުރި މައްސަލައެއްގައި ޖަލަށްލާފައި ވަނިކޮށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މިނިވަން ކުރެއްވި ރައީސް އޮފީހުގެ ކުރީގެ އަންޑާ ސެކްރެޓަރީ އިބްރާހިމް ރަޝީދު (ހޯރަ އިއްބެ) މިނިވަންކުރުމާ މެދު ބަޔަކު ދެކޮޅު ހަދާއިރު، އެ ކުއްޖާއާ ކައިވެނިކޮށްގެން ލިބުނު ދަރިންގެ ހައްގު ކޮބައިތޯ ވިދާޅުވެ ރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު މޫސާ ސިރާޖު ސުވާލު އުފައްދަވައިފިއެވެ.\nސިރާޖު މިއަދު ކުރެއްވި ޓްވީޓެއްގައި ވިދާޅުވީ ހޯރަ އިއްބެ ޖަލަށްލިއިރު އޮތީ ރަންވެސް ކިޔާފައި ކަމަށް ވިދާޅުވެ އޭނާ ކުރެއްވި ޓްވީޓަކީ ހޯރަ އިއްބެ މިނިވަންކުރުމާ ގުޅޭގޮތުން ކޮށްފައިވާ ސުވާލަކަށް ދީފައިވާ ޖަވާބެއް ކަމަށެވެ.\n"އެއްވެސް އިރެއްގައި ހޯރައިއްބެ ދިފާއެއް ނުކުރަން،" ސިރާޖު ވިދާޅުވިއެވެ.\nއޭނާ ދެކެވަޑައިގަންނަވާގޮތުގައި ހޯރަ އިއްބެ މިނިވަންކޮށްފައި ވަނީ މުޅި ކޭސްއަށް ބެލުމަށްފަހު ކަމަށާއި ހޯރަ އިއްބެ ކުރި ކައިވެންޏަކީ ކޯޓުގައި ރަޖިސްޓްރީކޮށްފައި އޮތް ކައިވެންޏެއް ކަމަށް ވެސް ސިރާޖު ވިދާޅުވިއެވެ.\nއެ ކައިވެންޏަކީ ކޯޓުގައި ރަޖިސްޓްރީކޮށްފައިވާ ކައިވެންޏެއް ކަމަށް ސިރާޖު ވިދާޅުވީ "ދެން" އޮންލައިންގައި ލިޔުނު ޚަބަރަކަށް މީސް މީޑިއާގައި ކޮށްފައިވާ ކޮމެންޓުތަކަކަށް ރައްދު ދިނުމުގެ ގޮތުން ކަމަށް ބެލެވެއެވެ.\nއެ ޚަބަރަށް މީސް މީޑިއާގައި ކޮމެންޓް ކުރި މީހުން ބުނަނީ ރ. މަޑުއްވަރީ، ފެހިއަލި، އިސްމާއީލް ހައްމާދަށް ކުޑަކުއްޖަކަށް ޖިންސީ ގޯނާ ކުރި މައްސަލައެއްގައި ދައުވާކޮށްފައިވާއިރު، އެކުއްޖާއާ އޭނާ ވަނީ ކައިވެނިކޮށްގެން ކަމަށެވެ. އަދި އެ އަންހެން ކުއްޖާ ބަނޑުބޮޑުވީ ކައިވެނިކޮށްގެން އުޅުނުފަހުން ކަމަށް ވެސް ކޮމެންޓް ކުރި މީހުން ބުނެފައިވެއެވެ.\nނަމަވެސް ހައްމާދު ކައިވެނިކޮށްފައި ވަނީ ކޯޓުން ބޭރުގައި ކަމަށާއި އެ ކައިވެންޏަކީ ސައްހަ ކައިވެންޏަކަށް ނުވާނެ ކަމަށް ބައެއް ގާނޫނީ ވަކީލުން ވިދާޅުވެއެވެ.


އިންސާނުންގެ ނަޖިހުން އުފެއްދި ފެން ބިލް ގޭޓްސް ބޮއެފި\nތަރައްގީވަމުން އަންނަ ގައުމުތަކަށް ކުރިމަތިވެފައިވާ، ސާފު ފެން ނުލިބުމުގެ މައްސަލަ ހައްލުކުރެވިދާނެ ޓެކްނޮލޮޖީއެއްގެ މޮޅުކަން ދެއްކުމަށް، މައިކްރޮސޮފްޓުގެ ބާނީ، އިންސާނުންގެ ނަޖިހުން އުފައްދާފައިވާ ފެން ބޮއެފި އެވެ.\nގޭޓްސްގެ އިސް ނެންގެވުމަކަށް ތަރައްގީކުރި ޓެކްނޮލޮޖީ ބޭނުންކޮށްގެން، އިންސާނުންގެ ނަޖިސް ފެނަށް ބަދަލުކުރެވެ އެވެ. އަދި މިއީ ބުއިމަށް އެކަށީގެންވާ އެއްވެސް ނުރައްކަލެއް ނެތް ފެނެއް ކަމަށް އެ ޓެކްނޮލޮޖީގެ މާހިރުން ވިދާޅުވެ އެވެ.\nބިލްގޭޓްސް ވިދާޅުވީ މި ޓެކްނޮލޮޖީ އިތުރަށް ޓެސްޓް ކުރުމަށް ފަހު މި އަހަރު ފަހުކޮޅު ދުނިޔޭގެ އެކި ހިސާބުތަކަށް މީގެ ޕްރޮސެސިން ޕްލާންޓްތައް ފޮނުވާނެ ކަމަށެވެ.\nސާފު ފެން ފޯރުކޮށްދިނުމަށް މަސައްކަތްކުރާ ޗެރިޓީއެއް ކަމަށްވާ ވޯޓައެއިޑުން ވަނީ މި ޓެކްނޮލޮޖީ އަށް މަރުހަބާ ކިޔައިފަ އެވެ. އެ ޖަމާއަތުން ބުނާ ގޮތުގައި ސާފު ފެން ނުލިބޭ 748 މިލިއަން މީހުން ދުނިޔޭގެ އެކި ކަންކޮޅުތަކުގައި އެބަ އުޅެ އެވެ. އެހެންވެ މި ޓެކްނޮލޮޖީ އެކަހެރިކަން ބޮޑު ހިސާބުތަކަށް ފެނުގެ މައްސަލަ ހައްލުކުރުމަށް ހައްލަކަށް ވެދާނެ ކަމަށް އެ ޖަމާއަތުން ބުންޏެވެ.\n"...މި ފެން އެހާ ވެސް ރައްކާތެރި."\nމި ޓެކްނޮލޮޖީގައި ނަޖިހުން ފެން އުފެއްދުމުގެ ފުރަތަމަ މަރުހަލާގައި ނަޖިސްތައް ވަރަށް ގަދަޔަށް ކައްކާލަ އެވެ. މިގޮތަށް ކައްކާއިރު އަރާ އާވި ފެނަށް ބަދަލުވެ ނަޖިސްތަކާ ވަކިކޮށްލަ އެވެ. އާވި އުފެއްދުމަށް ފަހު ބާކީ ހުންނަ ހަރު ނަޖިސްތައް އަނެއްކާވެސް އަންދާލަ އެވެ. މި މަރުހަލާގައި އުފެދޭ ކަރަންޓު، މެޝިނަށް އަދި މެޝިނުން ބޭރުގައި އެހެން ކަންކަމަށް ވެސް ބޭނުންކުރެވެ އެވެ.\nމެޝިނުގައި އާވިން އުފެދުނު ފެން ޖަމާވަނީ ފެން ސާފުކުރާ ނިޒާމެއްގެ ތެރެއަށެވެ. މި މަރުހަލާގައި ފެނަކީ ބޯން ރައްކާތެރި އެއްޗަކަށް ބަދަލުކޮށްލަ އެވެ.


Lebanon ge kiyavaa kudhin schoolah nugos muzaaharaa ah | Mihaaru\nލުބުނާނުގެ ކިޔަވާ ކުދިން ސަރުކާރާ ދެކޮޅަށް މުޒާހަރާ ކުރަނީ. --ފޮޓޯ:އޭއެފްޕީ\nލުބުނާނުގެ ކިޔަވާ ކުދިން ސްކޫލަށް ނުގޮސް މުޒާހަރާ އަށް\n07 ނޮވެމްބަރ 2019 - 15:39 1 comment\nބޭރޫތު (ނޮވެމްބަރު 7) - ލުބުނާނުގެ އެތައް ހާސް ދަރިވަރުންނެއް މިއަދު ސްކޫލަށް ނުގޮސް ސަރުކާރާ ދެކޮޅު މުޒާހަރާ އަށް ނުކުމެއްޖެ އެވެ.\nގައުމީ ދިދަތައް ހިފައިގެން ކިޔަވާ ކުދިން ވަނީ ވެރިރަށް ބޭރޫތުގައި ހުންނަ އެޑިއުކޭޝަން މިނިސްޓްރީ ކައިރިއަށް އެއްވެ އެ ކުދިންގެ ކަންބޮޑުމުގެ ޝުއޫރުތައް ހާމަކޮށްފަ އެވެ.\n"ގައުމުގެ އިގްތިސާދެއް ނެތް. ކުރާނެ މަސައްކަތެއް ނެތް. ކިނެއް ކުރިމަގުގައި އަހަރެން ސަލާމަތްވާނީ؟" އެއް ދަރިވަރަކު ޝަކުވާ ކުރި އެވެ.\nކިިޔަވާ ކުދިންގެ އިތުރުން ހުރިހާ އުމުރެއްގެ މީހުން ވެސް ދަނީ ލުބުނާނުގައި މިހާރު ކުރާ މުޒާހަރާތަކުގައި ބައިވެރިވަމުންނެވެ. ލުބުނާނުގައި އިއްޔެ މުޒާހަރާ އަށް ނުކުތް މީހުން ވަނީ ސަރުކާރުގެ އޮފީސްތައް ހިސޯރުކޮށްފަ އެވެ.\nމުޒާހަރާތައް ކޮންޓްރޯލުން ނެއްޓުމުން މިދިޔަ ހަފުތާގައި ވަނީ ބޮޑު ވަޒީރު ސައިދު ހަރީރީ އިސްތިއުފާ ދެއްވައިފަ އެވެ. އެކަމަކު އާ ބޮޑު ވަޒީރެއް ހަމަޖެހެންދެން ވަގުތީ ގޮތުން ސަރުކާރު ހިންގަނީ ހަރީރީ އެވެ. ނަމަވެސް މުޒާހަރާ ކުރާ މީހުން ގޮވާލަމުން ދަނީ ހަރީރީގެ ވަގުތީ ކެބިނެޓް އިސްތިއުފާދީ، ވަކި ފަރާތަކަށް ނުޖެހޭ ތަޖްރިބާކާރުންގެ ޓީމަކުން ކެބިނެޓާ ހަވާލުވުމަށެވެ.\nލުބުނާނުގައި މުޒާހަރާތައް އެންމެ ފުރަތަމަ ފެށީ ވަޓްސްއަޕް ކޯލްތަކުން ޓެކްސް ނަގަން އުޅޭތީ އެކަމާ ދެކޮޅަށެވެ. ސަރުކާރުގެ އެ ނިންމުން ބަދަލުކުރި ނަމަވެސް ފަހުން ވަނީ މުޒާހަރާތައް ވަރުގަދަވެ ގައުމުގެ އިގްތިސާދީ އަދި ސިޔާސީ މީހުންގެ ކޮރަޕްޝަނުގެ މައްސަލަތަކަށް ފޯކަސް ކުރަން ފަށައިފަ އެވެ.\nއިތުރު ލިޔުންތައް ލުބުނާން މުޒާހަރާ


Hudhu thin giraffe ge therein dheythi maraalaifi\nހުދު ތިން ޖިރާފުގެ ތެރެއިން ދޭތި މަރާލައިފި\nދުނިޔޭގައި ތިބި ހުދު ތިން ޖިރާފްގެ ތެރެއިން ދެ ޖިރާފެއް ކެންޔާގައި ޖަނަވާރުން މަރާ އޭގެ ވިޔަފާރި ކުރާ ބަޔަކު މަރާލައިފި އެވެ. އެމީހުން މަރާލާފައިވަނީ ދުނިޔޭގައިވާ ހަމައެކަނި ހުދު އަންހެން ޖިރާފް އާއި އެސޮރުގެ ދަރި އެވެ. ވަރަށް މަދުން ނޫނީ ނުފެންނަ މި ޖަނަވާރު ދުނިޔޭގެ އެހެން އެއްވެސް ހިސާބެއްގައި އުޅޭކަމެއް ރެކޯޑް ތަކަކުން ނޭނގެ އެވެ.\nމަންމަ ޖިރާފް އާއި އެ ސޮރުގެ ދަރީގެ މަރުވެ ވީރާނާވެފައިވާ ހަށިގަނޑު ފެނިފައިވަނީ ކެންޔާގެ އިރުމަތިގައިވާ ގަރިއްސާ ކިޔާ ހިސާބަކުންނެވެ. މި ޖަނަވާރުތައް ތިބި ތަނުގެ ފަރާތުން ނެރުނު ބަޔާނެއްގައި ބުނެފައިވާ ގޮތުގައި ހުދު ދެ ޖިރާފް މަރާލުމުން މިހާރު ދެން ދުނިޔޭގައި އޮތީ ހަމައެކަނި ފިރިހެން އެންމެ ޖިރާފެކެވެ. މިއީ މަރާލި އަންހެން ޖިރާފްގެ ދަރިއެކެވެ.\nމި ދެ ޖިރާފް މަރާލުމަކީ އެ ސޮރުމެން ގެންގުޅު ކޮންޒަވޭޓިވްގެ މުވައްޒަފުންނަށް ލިބުނު ވަރަށް ބޮޑު ޝޮކެއް ކަމަށް އެ ތަން ބަލަހައްޓާ އިސް މީހާ ވަނީ ބުނެފަ އެވެ.\nމި ހުދު ޖިރާފްއަށް މުޅި ދުނިޔޭގެ ސަމާލުކަން ލިބުނީ 2017 ގައި މި ސޮރު ކޮންޒަވޭޓަރީގައި އޮއްވާ ނަގާފައިވާ ވީޑިއޯއެއް ސޯޝަލް މީޑިއާގައި ދައުރުވުމުންނެވެ. އަދި އޭގެ ފަހުން މިދިޔަ އަހަރުގެ އޮގަސްޓްމަހު މި އަންހެން ޖިރާފް އިތުރު ދެ ޖިރާފް ވިހެއުމާ ގުޅިގެން ވެސް ވަރަށް ގިނަ ބަޔެއްގެ ސަމާލުކަން މި ޖިރާފް އަށް ލިބުނެވެ.\nއަންހެން ޖިރާފް މަރުވެފައި އޮއްވާ ފެނުނުއިރުވެސް އެ ސޮރު މަރުވިތާ ތިން ހަތަރު މަހެއް ވެދާނެކަމަށް ވަނީ އެ ސޮރު ބެލި ތަޖުރިބާކާރުން ލަފާ ކުރެ އެވެ. އެ ޖިރާފް ކައިރީގައި އެސޮރުގެ ދަރި ވެސް މަރުވެފައި އޮއްވާ ވަނީ ފެނިފަ އެވެ. ލަފާ ކުރެވެނީ މަންމަ މަރުވީމަ ކާން ނުލިބިގެން ކުޑަ ޖިރާފް މަރުވީ ކަމަށެވެ.\nމި ޖިރާފް ބަލަން ދުނިޔޭގެ އެކި ކަންކޮޅުތަކުން ޓޫރިސްޓުން އެ ކޮންޒަވޭޓިވް އަށް ޒިޔާރަތް ކުރެ އެވެ. ދުނިޔޭން މުޅިން ހުސްވުމުގެ ބިރު ހީވެފައިވާ މިފަދަ ޖަނަވާރުން މަރައިގެން މީހުންނަށް ލިބޭނީ ކޮން ފައިދާއެއްތޯ ވަރަށް ގިނަ ބަޔަކު ސުވާލު އުފައްދަ އެވެ.


SunOnline: Palestine aadhekolhah vaahaka dhekki Lhaimagu School teacher aku suspend koffi\nފަލަސްތީނާ ދެކޮޅަށް ވާހަކަ ދެއްކި ޅައިމަގު ސްކޫލު ޓީޗަރަކު ސަސްޕެންޑްކޮށްފި\nއަހްމަދުﷲ އަބްދުލް ހާދީ 21 May 2021, 22:32\nށ. ޅައިމަގު. (ފޮޓޯ/ތިލަދުން)\nށ. ޅައިމަގު ސްކޫލުގައި މަސައްކަތްކުރާ އިންޑިއާ ޓީޗަރަކު ފަލަސްތީނާ ދެކޮޅަށް ސޯޝަލް މީޑިއާގައި ޕޯސްޓު ކުރި މައްސަލައެއްގައި ވަޒީފާ އިން ސަސްޕެންޑްކޮށްފި އެވެ.\nޅައިމަގު ސްކޫލުގެ ޕްރިންސިޕަލް މުހައްމަދު ފަޔާޒް 'ސަން' އަށް ވިދާޅުވި ގޮތުގައި އެ ޓީޗަރު ސޯޝަލް މީޑިއާގައި ކުރި ޕޯސްޓާ ގުޅިގެން މިހާރު ސަސްޕެންޑްކޮށްފައިވާ އިރު އޭނާގެ މައްސަލަ މިހާރު އެޑިއުކޭޝަން މިނިސްޓްރީ އިން ދަނީ ބަލަމުންނެވެ.\n"އަޅުގަނޑުމެން ވާނީ އެކަން ހިނގައިދިޔަ ގޮތް މިނިސްޓްރީއާ ހިއްސާކޮށްފައި އެއްކޮށް. ދެން މިނިސްޓްރީ އިން އެކަމުގައި އެންމެ ފަހު ފިޔަވަޅެއް އަޅާނީ. މިވަގުތު ހުރީ ސަސްޕެންޝަނުގައި،" ފަޔާޒް ވިދާޅުވި އެވެ.\nފަޔާޒް ވިދާޅުވި ގޮތުގައި ސޯޝަލް މީޑިއާގައި ފަލަސްޓީނާ ދެކޮޅަށް އެ ޓީޗަރު ވާހަކަ ދެއްކި މައްސަލަ ސްކޫލަށް ހުށަހެޅުނީ މިއަދު އެވެ.\n"އެގޮތަށް [ފަލަސްތީނާ ދެކޮޅަށް] ޕޯސްޓުކުރީ މިމަހުގެ 16 ވަނަ ދުވަހު،" ފަޔާޒް ވިދާޅުވި އެވެ.\nއޭނާ ވިދާޅުވި ގޮތުގައި އެ ޓީޗަރަކީ އިންޑިއާއަށް ނިސްބަތްވާ ފިރިހެން ޓީޗަރެކެވެ. ރާއްޖޭގެ އެހެން ބައެއް މީޑިއާތަކުން ވަނީ އެއީ ޅައިމަގު ސްކޫލުގައި ކެމިސްޓްރީ ކިޔަވައިދޭ ޓީޗަރެއްކަމަށް ރިޕޯޓުކޮށްފަ އެވެ.\nއެ މައްސަލަ ފެންމަތިމިވީ މިއަދު ހދ. ހަނިމާދޫ ސްކޫލުގައި މަސައްކަތްކުރާ އިންޑިޔާއަށް ނިސްބަތްވާ ލީޑިންގް ޓީޗަރެއް އިޒްރޭލަށް ސަޕޯޓުކޮށް ސޯޝަލް މީޑިއާގައި ޕޯސްޓުކުރި މައްސަލައެއް ހުށަހެޅި، އެ މައްސަލާގައި ހަނިމާދޫ ސްކޫލުން އެ ޓީޗަރު އަނބުރާ ގައުމަށް ފޮނުވާލުމަށް މިނިސްޓްރީގައި އެދިފައި ވަނިކޮށެވެ.


Caru Accident eh gai Filmee thari Ishwari maru vejje - AO News\nއިންޑިއާގެ ގޯއާގައި ހިނގި ކާރު އެކްސިޑެންޓެއްގައި މަރާތީ ފިލްމުތަކުގައި މަސައްކަތްކޮށްފައިވާ އިޝްވަރީ ދޭޝްޕާންޑޭ(25އ) މަރުވެއްޖެއެވެ.\nބޮލީވުޑްގެ ފިލްމެއްވެސް މަސައްކަތްކޮށްފައިވާ އިޝްވަރީ މަރުވެފައިވަނީ މިދިޔަ ހޯމަ ދުވަހު ހެނދުނުގެ ވަގުތެއްގައި އޭނާ އިން ކާރު ފެންގަނޑަކަށް ވެއްޓި ހިނިގި ހާދިސާއެއްގައެވެ، މި ހާދިސާ ހިނގި އިރު އޭނަ އާއި އެކު ކާރުގައި އިން ޝުބްހަން ޑެޖްވެސް މަރުވެފައިވާއިރު، ގޯއާ ފުލުހުން ބުނީ ހާދިސާގެ މައުލޫމާތު ލިބުނީ ހޯމަ ދުވަހު ހެނދުނުގެ ވަގުތެއްގައި ކަމަށެވެ. އަދި މި މައުލޫމާތު ލިބުމާއެކު އެ ސަރަހައްދަށް ގޮސް އެމީހުން ފެންގަނޑުން ނެގުމުގެ މަސައްކަތް ކޮށްފައިވާކަމަށާއި އެއީ ކޮން ބައެއްކަން ދެނެގަނެވުނީ ކާރު ނަންބަރުން ކަމަށެވެ. އަދި އެއީ ކޮން ބައެއްކަން އެގުމާއެކު އެމީހުންގެ އާއިލާ އާއި އެ މައުލޫމާތު ހިއްސާކޮށްފައިވާނެކަމަށް ފުލުހުންނާއި ހަވާލާދީ މީޑިއާތަކުން ވަނީ ބުނެފައެވެ.\nއިންޑިއާގެ މީޑިއާތަކުން ބުނެފައިވާ ގޮތުން އިޝްވަރީ އާއި ޝުބްހަން އަކީ ލޯބީގެ ގޮތުން އުޅޭ ދެ މީހުންނެވެ. އަދި އަންނަ މަހު ދެމީހުން ކައިވެނިކުރުމަށް ނިންމާފައިވާއިރު، މި އެކްސިޑެންޓް ހިނގީ އެމީހުން ކްލަބަށް ގޮސް، އެބުރި ގެއަށް ދަތުރުކުރި މަގުމަތީގައެވެ. މި ކާރު ފެންގަނޑަށް ވެއްޓުމުން ދެމީހުންވެސް ސަލާމަތްވާން މަސައްކަތްކޮށްފައިވާކަމަށް ރިޕޯޓްތައް ބުނެފައިވާއިރު، އެމީހުންނަށް ކާރުން ބޭރަށް ނުނިކުމެވުނީ ކާރުގެ ދޮރު ތަޅުލާފައި ހުރުމުންކަމަށްވެސް ރިޕޯޓްތައް ވަނީ ބުނެފައެވެ.\nއެހެންނަމަވެސް މި ހާދިސާ ހިނގުމަށް މެދުވެރިވި ސީދާ ސަބަބެއް އަދި ހޯދިފައި ނުވާކަމަށް ފުލުހުން ބުނެފައިވާއިރު އެ ދެމީހުންގެ ޕޯސްޓްމޯޓަމް ވަނީ ހަދާފައެވެ. އަދި ޑޮކްޓަރުގެ ރިޕޯޓް މިހާރު ފުލުހުންނާއި ހަވާލުކޮށްފައިވާއިރު މިކަމާއި ގުޅޭ އިތުރު ތަފްސީލެއް އަދި ފުލުހުން ހާމަކޮށްފައެއް ނުވެއެވެ،